পুরুষের ত্বকের যত্নে গুরুত্বপূর্ণ পরামর্শ - Probashir Diganta\nপ্রবাসীর দিগন্ত | ডেস্ক রিপোর্ট : সেপ্টেম্বর ২৪, ২০১৮\nরুপচর্চা কি শুধু মেয়েদের জন্য? অবশ্যই না! মেয়েদের তুলনায় ছেলেদের রূপচর্চা আরো বেশি গুরুত্বপূর্ণ। সঙ্গত কারনে পুরুষদের বাহিরের জগতে বেশি ঘুরাঘুরি করতে হয়, তাই ধুলাবালি আর যত্নের অভাবে পুরুষের ত্বক হতে পারে অমসৃণ ও অনুজ্জ্বল। শুধু কি তাই, ব্যক্তিত্বের একটি অংশ ত্বকের উজ্জ্বলতা এবং পরিষ্কার পরিচ্ছন্নতা। একজন পুরুষ মানুষকে প্রতিদিন অসংখ্য মানুষের সামনে যেতে হয় তাই নিজের ব্যক্তিত্বকে আকর্ষণীয় করতে পুরুষের অবশ্যই ত্বকের যত্ন নেওয়া উচিত।\nআমাদের আজকের এই প্রতিবেদনে থাকবে পুরুষের ত্বকের যত্নে কিছু সহজ পরামর্শ।\n১) ত্বকের ধরণ জানা: ত্বক পরিচর্যার প্রাথমিক ধাপ হল নিজের ত্বক সম্পর্কে ধারণা থাকা। টিস্যুর সাহায্যে ত্বকের ধরন অর্থাৎ ত্বক তৈলাক্ত, শুষ্ক না মিশ্র তা পরীক্ষা করা যায়। সাধারণত যাদের ত্বক তৈলাক্ত তাদের মুখের টি-জোন অর্থাৎ কপাল, নাক ও থুতনির অংশে তেল চিটচিটে ভাব থাকে। থাই টিস্যু ব্যবহার করে ত্বকের ধরন পরীক্ষা করে নিন।\n২) ত্বক পরিষ্কার করতে প্রসাধনীর ব্যবহার: অধিকাংশ পুরুষ মনে করেন শুধু গোসল করলেই ত্বক পরিষ্কার হয়ে যায়! আসলেই কি তাই? নাহ, মুখের ত্বকের জন্য আলাদা যত্ন নেয়া আবশ্যক। সাবান আপনার মুখের ত্বক অনেক বেশি রুক্ষ করে দেয়। এতে করে ত্বকে নানান ক্ষতিকর প্রভাব পড়ে। রুক্ষ ত্বক গরম কিংবা শীত উভয় ঋতুর জন্যই ক্ষতিকর। ত্বকের বিশেষ যত্নে বাজারে অনেক ব্র্যান্ডের ফেসওয়াশ পাওয়া যায়, এসব ফেসওয়াশ ব্যবহারে আপনার ত্বকের রুক্ষতা দূর হবে। অফিসে বা বাইরে যাওয়ার আগে অবশ্যই ভালোভাবে হাত-মুখ ধুয়ে নিবেন। ত্বক অনুযায়ী ক্লিনজার ব্যবহার করবেন। যথাযথ ক্লিনজার দিয়ে দিনে দুবার মুখ পরিষ্কার করবেন। হালকা গরম পানি ব্যবহার করবেন। ত্বকের ধরন অনুযায়ী সাবান দিয়ে গোসল করবেন।\n৩) ময়েশ্চারাইজিং: ত্বক স্বাভাবিক হলে ময়েশ্চারাইজার ব্যবহার না করলেও হয়। কিন্তু ত্বক শুষ্ক মনে হলে ঘুমাতে যাওয়ার আগে অবশ্যই ময়েশ্চারাইজার ব্যবহার করবেন। পুরুষদের ত্বক সাধারণত তৈলাক্ত হয়। তবে শীতের দিনে শুষ্ক হয়। এ ক্ষেত্রে আবহাওয়া অনুযায়ী ময়েশ্চারাইজার বদলে ব্যবহার করতে হবে। মুখ তৈলাক্ত এবং শরীরের ত্বক শুষ্ক হলে শরীরে ময়েশ্চারাইজিং লোশন ব্যবহার করবেন। গোসলের আগে তেল মালিশ করতে পারেন। এ ক্ষেত্রে অলিভ অয়েল বা সানফ্লাওয়ার অয়েল ব্যবহার করবেন।\n৪) শেভ: পুরুষের সবচেয়ে বড় সমস্যা হচ্ছে শেভ করার ক্ষেত্রে ত্বক কেটে যায়। অনেকের এমন হয়। এতে ত্বকে অযাচিত দাগ হয় এবং ত্বক লাবণ্য হারায়। ফলে শেভ করার ক্ষেত্রে ভালোমানের সেভিং ক্রিম ব্যবহার করতে হবে। শেভের ক্ষেত্রে সবচেয়ে দরকারি বিষয় হচ্ছে ভালোমানের নিরাপদ ব্লেড ব্যবহার। এখন অনেক উন্নত মানের ব্লেড বা র‍্যাজার পাওয়া যায়, যা দিয়ে শেভ করলে ত্বক কাটার সম্ভাবনা শূন্য ভাগ!\n৫) চুলের যত্ন: যদিও সুন্দর লম্বা চুলে মেয়েদেরই একচেটিয়া অধিকার আছে। তবে চুলহীন পুরুষও কারও কাম্য হতে পারে না। নারী পুরুষ প্রত্যেকের কাছেই চুল শরীরের একটি অত্যন্ত আকর্ষণীয় অংশ। তাই নিয়মিত চুলের যত্ম নেয়া প্রয়োজন। চুলের নিজস্ব কোন রক্তনালী নেই। ত্বকের পুষ্টি থেকেই চুল পুষ্টি পায়। আর আমরা প্রতিদিন যে খাবার খাই তা থেকেই আমরা এ পুষ্টি পেয়ে থাকি। তাই সুন্দর চুলের অধিকারী হওয়ার জন্য পুরুষদেরও খানিকটা কষ্ট করতে হয়। চুলে নিয়মিত তেল দেয়া, চুল শ্যাম্পু করা, কন্ডিশনিং করা খুবই জরুরি কাজ। আর যদি সম্ভব হয় তবে সপ্তাহে অন্তত একদিন চুলে মেহেদি ব্যবহার করলে উপকার পাওয়া যাবে।\n৬) সানব্লক ব্যবহার: ত্বকের যত্নে নিয়মিত সানব্লক ব্যবহার করতে হবে। এটা ত্বককে সূর্যের ক্ষতিকারক অতিবেগুনি রশ্মি থেকে রক্ষা করে। অন্যথায় রোদপোড়াভাব ও পরে বয়সের ছাপ পড়ার মতো সমস্যা দেখা যায়।\n৭) এক্সফলিয়েশন: ত্বকে জমে থাকা ময়লা ও তেলের কারণে ব্ল্যাক এবং হোয়াইট হেডস’য়ের মতো সমস্যা দেখা দেয়। তাছাড়া এর কারণে ত্বকে মৃতকোষের স্তরও জমে। এক্সফলিয়েশনর মাধ্যমে ত্বকের মৃতকোষের স্তর দূর হয়। ফলে ত্বক কোমল ও স্বাস্থ্যোজ্জ্বল হয়।\nশুধুমাত্র রূপচর্চা করে ত্বক উজ্জ্বল করলেই চলবে না সেই সাথে সঠিক নিয়মে খাওয়া দাওয়া আর ব্যায়াম করতে হবে। উপরের পরামর্শ গুলো অনুসরণ করে ত্বকের যত্ন নিন। আর নিয়মিত বেশি বেশি পানি পান করতে ভুলবেন না। পানি আপনার শরীরের ত্বকের লোমকূপে জমা ময়লা ঘাম হিসেবে বের করে দিতে সাহায্য করে। ভালো লাগলে প্রবাসীর দিগন্তের লাইফস্টাইল বিভাগের অন্য প্রতিবেদনগুলো ও পড়ে দেখতে পারেন।\nপ্রকাশ: সেপ্টেম্বর ২৪, ২০১৮\nপড়েছেন: 636 জন\nমাত্র ২ সপ্তাহে কমিয়ে ফেলুন পেটের বিশ্রী মেদ খুব সহজেই\nশরীরের অন্যান্য স্থানের মেদের তুলনায় সব চাইতে বেশি যন্ত্রণাদায়ক এবং বিশ্রী হলো পেটের মেদ। পেটে মেদ...\nপরকীয়ার সংজ্ঞায় সব সময় বিবাহিত নারী-পুরুষ ভূমিকা পালন করবে তা কিন্তু নয়। প্রেমিক-প্রেমিকাও এ ভূমিকা...


আগামী নির্বাচনে আগেই সরকারি চাকরিজীবীরা বড় দুটি সুবিধা পেতে যাচ্ছেন - Welcome to USbanglanews.com\nHome জাতীয়\tআগামী নির্বাচনে আগেই সরকারি চাকরিজীবীরা বড় দুটি সুবিধা পেতে যাচ্ছেন\nআগামী নির্বাচনে আগেই সরকারি চাকরিজীবীরা বড় দুটি সুবিধা পেতে যাচ্ছেন\nwritten by admin news August 28, 2018\nচলতি অর্থবছরের শুরু থেকেই সরকারি চাকরিজীবীদের স্বল্পসুদে গৃহঋণের সুবিধা কার্যকর করতে গত ৩০ জুলাই একটি প্রজ্ঞাপন জারি করে অর্থ মন্ত্রণালয়ের অর্থ বিভাগ। কিন্তু সংশ্লিষ্টরা বলছে, এ সুবিধা পেতে আরও অন্তত চার থেকে পাঁচ মাস সময় লাগবে। অর্থ মন্ত্রণালয় সূত্রে জানা যায়, দেরি হলেও নির্বাচনকে সামনে রেখে আগামী ডিসেম্বরের আগেই স্বল্পসুদে গৃহঋণ সুবিধা চালু করতে চায় সরকার।\nনাম প্রকাশে অনিচ্ছুক অর্থ মন্ত্রণালয়ের এক ঊর্ধ্বতন কর্মকর্তা বলেন, সরকার এ ঋণ কার্যক্রমে উদ্যোগ নিলেও তা বাস্তবায়ন করবে রাষ্ট্র মালিকানাধীন তফসিলি ব্যাংকসমূহ। সঙ্গে থাকবে বাংলাদেশ হাউস বিল্ডিং ফাইন্যান্স করপোরেশন। এসব প্রতিষ্ঠান তাদের নিজস্ব তহবিল থেকে সরকারি কর্মচারীদের জন্য গৃহনির্মাণ ঋণ প্রদান কার্যক্রম পরিচালনা করা হবে।\nএসব বিষয়ে দেখভালের জন্য অর্থ বিভাগের একটি স্বতন্ত্র সেল গঠনের প্রক্রিয়া শুরু করেছে অর্থ বিভাগ। সেল গঠন হলে কর্তৃপক্ষ ঋণ কার্যক্রম বাস্তবায়নকারী রাষ্ট্র মালিকানাধীন তফসিলি ব্যাংকসমূহ ও বাংলাদেশ হাউস বিল্ডিং ফাইন্যান্স কর্পোরেশনের সঙ্গে সমঝোতা স্মারক চুক্তি (এমওইউ) করবে। সম্পূর্ণ অটোমেশন (অনলাইন) ভিত্তিতে এ কার্যক্রম পরিচালিত হবে। এজন্য সংশ্লিষ্ট ব্যাংক ও আর্থিক প্রতিষ্ঠানের কার্যক্রম অনলাইনে উন্নীত করতে হবে। এসব কাজ শেষ করতে অন্তত চার থেকে পাঁচ মাস সময় লাগবে। তবে এ কার্যক্রম যখনই বস্তবায়ন হোক না কেন বয়সসহ অন্যান্য সব শর্তাদি ১ জুলাই থেকে ধরা হবে।\nগড় মূল্যস্ফীতি পাঁচ শতাংশ ছাড়ালে বেতন স্বয়ংক্রিয়ভাবে বাড়বে। মূল্যস্ফীতি যদি আরও বাড়ে অর্থাৎ ৬ শতাংশ বা ৭ শতাংশ হয়, তখন কত শতাংশ বেতন বাড়বে তাও প্রতিবেদনে উল্লেখ করেছে কমিটি। বিদায়ী অর্থবছরে গড় মূল্যস্ফীতি ৫ দশমিক ৭৮ শতাংশ হয়েছে। তাই এ প্রতিবেদনে কমিটি বার্ষিক পাঁচ শতাংশ ইনক্রিমেন্টের সুপারিশ করেছে। প্রতি পাঁচ বছর পর পর পে-কমিশন গঠন না করে এর বিকল্প ভাবার সুপারিশ করেছে কমিটি। সূত্র: বিডি জার্নাল\nআগামী নির্বাচনে আগেই সরকারি চাকরিজীবীরা বড় দুটি সুবিধা পেতে যাচ্ছেন was last modified: August 28th, 2018 by admin news\nএক যমজ শিশুর পিতা দুই জন!\nহাতি দিয়ে চাঁদাবাজি! প্রতিবাদ করায় একজনকে শুঁড় পেঁচিয়ে...\nবিয়ের ৯বছর পর সন্তানের জন্ম, কোলে নেওয়ার আগেই...\nগণমাধ্যম নিয়ে কিছু কূটনীতিকের মন্তব্য অগ্রহণযোগ্য : ড....


Itqaan একখণ্ড চাদর ও ঈমান – Itqaan\nএকখণ্ড চাদর ও ঈমান\nবেডকাভার হাদিয়া পেয়েছিলাম এক দ্বীনি বোনের কাছ থেকে, সাদার উপরে ব্লকের কাজ করা, হোস্টেলের সিঙ্গেল বেডে ইউজ করার জন্য। প্রথমে একটু খারাপ লেগেছিলো: ইস! সাদা না হয়ে একটু রঙিন হতো যদি! এই হোস্টেলের মত পাব্লিক প্লেসে সাদা জিনিস খাবার, দাবার, কালি, কলমের দাগ মিলে একাকার হয়ে যাবে….\nযাহোক, হাদিয়া বলে কথা, ব্যবহার শুরু করলাম, ‘দাগ লেগে যেতে পারে’ এমন প্রতিটি কাজ সতর্কতার সাথে: দস্তরখানায় খাবার ব্যবস্থাটা আরও জোরালো হলো, কলম কালির ব্যবহারে আরও সচেতনতা…… দু’মাস পেরিয়ে গেছে, সেদিন টের পেলাম: এমেইজিং! দেখার মত একটা দাগও পড়েনি। তাও আবার আমার মত খেয়ালী মানুষ! যত্ন করলে মানুষ কতকিই না পারে?\nআর ‘ঈমান’?? সেতো একখানি চাদর কিংবা একখণ্ড কাপড়ের চেয়েও অনেক বেশি মূল্যবান, অনেক বেশিই সেন্সিটিভ। নিত্য কালো দাগ পড়তে থাকা এই ঈমানটিকে রক্ষার জন্য আমরা কতখানি সতর্ক? কতখানি চিন্তিত? কতখানি উদ্বিগ্ন?\nসাহাবী উমার রাদিয়াল্লাহু আনহু একদিন উবাই ইবন কা’ব রাদিয়াল্লাহু আনহুকে জিজ্ঞেস করছিলেন: আচ্ছা, বলুন তো, তাক্বওয়া(আল্লাহভীতি) কী জিনিস?\nকা’ব বললেন: আপনি কখনো কাঁটাওয়ালা পথে কাপড় পড়ে হেটেছেন কি?\n– হু, সেতো অনেকবারই।\n– কীভাবে হেটেছেন, মনে করুন তো?\n– এমন সতর্কভাবে প্রতিটি পা ফেলেছি, যেন কিছুতেই কাটার ছোঁয়া না লাগে।\n– তাক্বওয়ার সংজ্ঞা আসলে এটাই…(অর্থাৎ প্রতি মুহূর্তে হিসেব করে চলা, আল্লাহ অসন্তুষ্ট হচ্ছেন কিনা)\nআবূ দারদা রাদিয়াল্লাহু আনহু আরেকটু সহজ করে বলেছিলেন: “তাক্বওয়ার পরিপূর্ণতা হচ্ছে এমন অবস্থা, যাতে বান্দাহ তার রব্বকে ভয় করে প্রত্যেকটি বিষয়ে, হোক তা অনু-পরমাণুর মতই ক্ষুদ্র।”\nসম্ভব অনেক কিছুই, প্রচেষ্টাটুকু আমাদের, ক্ববুল করনেওয়ালা আল্লাহ সুবহানাহু ওয়া তা’আলা। আল্লাহ আমাদের জন্য সহজ করুন…..


২৬ ডিসেম্বর সশস্ত্রবাহিনী : ম্যাজিস্ট্রেটের নেতৃত্বে ভোটকেন্দ্রের বাইরে দায়িত্ব পালন – দৈনিক মাথাভাঙ্গা\nস্টাফ রিপোর্টার: চুয়াডাঙ্গা-মেহেরপুরসহ দেশের যে সকল আসনে নির্বাচন হচ্ছে সেখানে সেনাবাহিনী নামানোর সিদ্ধান্ত চূড়ান্ত করা হয়েছে। ২৬ ডিসেম্বর থেকে ৯ জানুয়ারি পর্যন্ত ১৫ দিনের জন্য সশস্ত্র (সেনা ও নৌ) বাহিনীর সদস্যরা মাঠে থাকবেন। জাতীয় সংসদ নির্বাচনে পরিস্থিতি নিয়ন্ত্রণে রাখতে তাদের পাশাপাশি নির্বাচনে র‌্যাব ও বিজিবি সদস্যরা স্ট্রাইকিং ফোর্স হিসেবে দায়িত্ব পালন করবেন। সশস্ত্রবাহিনী ও বিজিবির টিমের সাথে নির্বাহী ম্যাজিস্ট্রেট থাকবেন। ৯ জানুয়ারির পর সেনা সদস্যরা মাঠে থাকবেন কি-না তা পরিস্থিতির ওপর নির্ভর করবে।\nনির্বাচন কমিশন সচিবালয়ে গতকাল শুক্রবার আইনশৃঙ্খলা সংক্রান্ত উচ্চ পর্যায়ের বৈঠকে এসব সিদ্ধান্ত নেয়া হয়। বৈঠক শেষে প্রধান নির্বাচন কমিশনার কাজী রকিবউদ্দীন আহমদ সেনা মোতায়েনের এ সিদ্ধান্ত সাংবাদিকদের জানান। তিনি বলেন, নির্বাচন সুষ্ঠু, অবাধ ও শান্তিপূর্ণ করতে সশস্ত্রবাহিনী কাজ করবে। ৯ জানুয়ারির পর সেনা সদস্যরা মাঠে থাকবেন কি-না তা পরিস্থিতির ওপর নির্ভর করবে বলে জানান তিনি।\nসিইসির সভাপতিত্বে গতকাল শুক্রবার এনইসি সম্মেলন কেন্দ্রে বিকেল ৩টা থেকে সন্ধ্যা সাড়ে ৬টা পর্যন্ত অনুষ্ঠিত এ বৈঠকে চার কমিশনার, জনপ্রশাসন মন্ত্রণালয়ের সিনিয়র সচিব আবদুস সোবহান শিকদার, স্বরাষ্ট্র মন্ত্রণালয়ের সিনিয়র সচিব সিকেউএ মুসতাক আহমেদ, প্রিন্সিপাল স্টাফ অফিসার আবু বেলাল মো. শফিউল হক, পুলিশ, র‌্যাব, বিজিবি, ডিজিএফআই, এনএসআই, ডিবিসহ অন্যান্য বাহিনীর পদস্থ কর্মকর্তা, রিটার্নিং কর্মকর্তা, পুলিশ কর্মকর্তা, নির্বাচন কর্মকর্তাসহ সংশ্লিষ্টরা উপস্থিত ছিলেন। বৈঠকে আইনশৃঙ্খলা পরিস্থিতি ক্রমান্বয়ে নিয়ন্ত্রণে চলে আসছে বলে কমিশনকে জানিয়েছেন মাঠ প্রশাসনের কর্মকর্তারা। এতে নির্বাচনী এলাকাগুলোতে সশস্ত্রবাহিনী মোতায়েনের সিদ্ধান্ত হয়। যেসব এলাকায় ভোট গ্রহণ হবে সেসব এলাকার সেনা মোতায়েনের বিষয়ে কোনো সিদ্ধান্ত নেয়া হয়নি।\n২৫ নভেম্বর ঘোষিত তফশিল অনুযায়ী ৫ জানুয়ারি চুয়াডাঙ্গা, মেহেরপুরের ৪টি আসনসহ ১৪৬ আসনে ভোটগ্রহণ হবে। চুয়াডাঙ্গার দুটি আসনে দুজন করে প্রার্থী ভোটযুদ্ধে নেমেছেন। ইতোমধ্যে ১৫৪ জন বিনা প্রতিদ্বন্দ্বিতায় নির্বাচিত হওয়ায় ওই সব আসনে ভোট গ্রহণের প্রয়োজন হবে না। এতে ৪ কোটি ৩৬ লাখ ৮৫ হাজার ৬৭০ জন ভোটাধিকার প্রয়োগ করবেন। নির্বাচনে প্রতিদ্বন্দ্বী প্রার্থীর সংখ্যা ৩৮৬ জন। ভোটকেন্দ্রের সংখ্যা ১৮ হাজার ১২৩টি এবং ভোট কক্ষের সংখ্যা ৯০ হাজার ৭২৪টি। এ নির্বাচনে আইনশৃঙ্খলা পরিস্থিতি পর্যালোচনা ও সুষ্ঠুভাবে ভোটগ্রহণ সম্পন্ন করার প্রস্তুতি নিতে শুক্রবার এ বৈঠক অনুষ্ঠিত হয়। বৈঠকে অংশ নেয়া একাধিক কর্মকর্তা জানান, বৈঠকে মাঠ পর্যায়ের অবস্থা, সম্ভাব্য সমস্যা ও করণীয় নিয়ে আলোচনা হয়। এ সময় বেশ কয়েকজন কর্মকর্তা তাদের বক্তব্যে নির্বাচনে ভোটার উপস্থিতি বাড়াতে বিশেষ ব্যবস্থা নেয়ার অনুরোধ জানান। এছাড়া নির্বাচনে বরাদ্দ বাড়ানোর বিষয়ে আলোচনা হয়। একাধিক কর্মকর্তা তাদের বক্তব্যে বলেন, নির্বাচনে গ্রহণযোগ্যতা নিশ্চিত করতে ভোটার উপস্থিতি বাড়াতে হবে। এক্ষেত্রে গণমাধ্যমে ব্যাপক প্রচারণা, এলাকাভিত্তিক ভোটারদের মধ্যে জনসচেতনতা সৃষ্টি, কেন্দ্রে আসা-যাওয়ার পথে নিশ্ছিদ্র নিরাপত্তা নিশ্চিত করা, জনপ্রতিনিধিদের উদ্বুদ্ধ করার ওপর জোর দেন তারা।\nসরকারের একজন পদস্থ কর্মকর্তা এ ব্যাপারে বলেন, ভোট গ্রহণের আগে যানবাহন চলাচলের ওপর যে নিষেধাজ্ঞা রাখা হয় তা শিথিল করতে কমিশনকে অনুরোধ জানান। পরে নির্বাচন কমিশনার ব্রিগেডিয়ার জেনারেল (অব.) মো. জাবেদ আলী বলেন, নির্বাচনে ভোটার বাড়াতে প্রয়োজনীয় ব্যবস্থা নেয়া হবে। এক্ষেত্রে কর্মকর্তাদের সতর্ক থাকার পরামর্শ দেন তিনি। বৈঠকে অপর কমিশনার মোহাম্মদ আবু হাফিজ বলেন, দলীয় সরকারের অধীনে সুষ্ঠু নির্বাচন সম্ভব নয় বলা হয়। আমরা এটিকে চ্যালেঞ্জ হিসেবে নিয়েছি। এ চ্যালেঞ্জ মোকাবেলায় নির্বাচন কর্মকর্তাদের সহযোগিতা করার নির্দেশ দেন তিনি। নির্বাচন কমিশনার মোহাম্মদ আবদুল মোবারক ও মো. শাহ নেওয়াজ বৈঠকে বক্তব্য দেননি।\nপ্রিন্সিপাল স্টাফ অফিসার তার বক্তব্যে বলেন, শীতকালীন মহড়ার জন্য সেনা ও নৌবাহিনীর সদস্যরা ২২ জানুয়ারি থেকে মাঠে থাকবে। নির্বাচনে সংক্ষিপ্ত সময়ের জন্য সশস্ত্র বাহিনীর সদস্যদের মোতায়েনের অনুরোধ জানান তিনি। তবে কমিশনের চাহিদা অনুযায়ী যে কোনো সময়ে সেনা সদস্যরা নামতে প্রস্তুত রয়েছে বলেও মন্তব্য করেন তিনি। পরে সভাপতির বক্তব্যে সিইসি কর্মকর্তাদের উদ্দেশে বলেন, আগামী ২৬ ডিসেম্বর থেকে ৯ জানুয়ারি পর্যন্ত সেনাবাহিনীর সদস্যরা নির্বাচনী দায়িত্ব পালন করবেন।\nবৈঠক শেষে সাংবাদিকদের প্রশ্নের জবাবে কাজী রকিবউদ্দীন আহমদ বলেন, অন্যান্য নির্বাচনের মতো এবার নির্বাচন সুষ্ঠু, অবাধ ও শান্তিপূর্ণ করতে সেনাসদস্যরা আগামী ২৬ ডিসেম্বর থেকে ৯ জানুয়ারি পর্যন্ত কাজ করবে। অপরাধীদের তাৎক্ষণিক শাস্তির ব্যবস্থা করতে সেনাবাহিনী ও বিজিবির সাথে নির্বাহী ম্যাজিস্ট্রেটরা কাজ করবেন। ৯ জানুয়ারির পর সেনা সদস্যরা মাঠে থাকবে কি-না তা পরিস্থিতির ওপর নির্ভর করবে। ইইউর নির্বাচন পর্যবেক্ষণ না করার সিদ্ধান্ত সম্পর্কে সিইসি বলেন, এটা যার যার নিজস্ব ব্যাপার। আমরা আশা করি আইনশৃঙ্খলা পরিস্থিতির উন্নতি হলে তারা পর্যবেক্ষণে আসবেন। তিনি বলেন, ২২ ডিসেম্বর থেকে অবৈধ অস্ত্র উদ্ধার ও সন্ত্রাসী গ্রেফতারসহ সব ধরনের অভিযান অব্যাহত থাকবে। ভোটারদের নিরাপত্তা এবং ভোটদানে সহযোগিতা করতে সার্বক্ষণিক নিরাপত্তায় কাজ করবে আইনশৃঙ্খলা বাহিনী। তিনি বলেন, আসন অনুযায়ী কী পরিমাণ আইনশৃঙ্খলা বাহিনীর সদস্য মোতায়েন করা হবে তা সংশ্লিষ্ট কর্মকর্তারা নির্ধারণ করবেন। এছাড়া যেসব প্রার্থী নিরাপত্তা চেয়ে আবেদন করেছেন তাদের নিরাপত্তা দেয়ার জন্য চিঠি স্বরাষ্ট্র মন্ত্রণালয়ে পাঠানো হয়েছে। সাংবাদিকদের এক প্রশ্নের জবাবে সিইসি বলেন, ঝুঁকিপূর্ণ কেন্দ্র এখনও চূড়ান্ত করিনি। আর কিছু দিন গেলে আমরা এ সংখ্যা পাব।\nবৈঠকসূত্রে আরও জানায়, আইনশৃঙ্খলা পরিস্থিতি উন্নয়নে দলমত নির্বিশেষে চিহ্নিত অপরাধী, চাঁদাবাজ, মাস্তান, অস্ত্রবাজ ও সন্ত্রাসীদের বিরুদ্ধে আইনানুগ ব্যবস্থা গ্রহণ এবং কারও বিরুদ্ধে হয়রানি বা বৈষম্যমূলক ব্যবস্থা গ্রহণ না করতে আইনশৃঙ্খলা বাহিনীকে নির্দেশ দেয়া হয়। নির্বাচনী এলাকায় শান্তিশৃঙ্খলা রক্ষায় স্ট্রাইকিং ফোর্স হিসেবে দায়িত্ব পালন করবে সশস্ত্র বাহিনী, বিজিবি, কোস্টগার্ড, র‌্যাব ও আর্মড পুলিশ। ব্যাটালিয়ন আনসার সহযোগী ফোর্স হিসেবে পুলিশের সাথে মোবাইল টিমের দায়িত্বে থাকবে। ভোটাররা যাতে নির্বিঘ্নে ভোটকেন্দ্রে আসতে পারেন, সে জন্য নিশ্চয়তামূলক পরিবেশ সৃষ্টির জন্য আইনশৃঙ্খলা বাহিনীর ভ্রাম্যমাণ ইউনিটসমূহ কাজ করবে। গুরুত্বপূর্ণ এলাকা ও ভোটকেন্দ্রগুলোতে নিরাপত্তা ব্যবস্থা জোরদার করা এবং যে কোনো প্রকার অশুভ কার্যকলাপ প্রতিরোধে সজাগ থাকতে আইনশৃঙ্খলা বাহিনীকে কড়া নির্দেশ দেয়া হয়েছে।\nনির্বাচন কমিশন সচিবালয় এবং রিটার্নিং অফিসারের কার্যালয়ে আইনশৃঙ্খলা পরিস্থিতি অবলোকনের জন্য ১ জানুয়ারি ২০১৪ থেকে একটি সেল খোলা হবে। এ সেল পরবর্তী নির্দেশ না দেয়া পর্যন্ত আইনশৃঙ্খলা পর্যবেক্ষণ করবে এবং প্রাপ্ত পরিস্থিতি সম্বন্ধে সম্মিলিত বাহিনীকে অবহিত করবে। সভার কার্যপত্র অনুযায়ী প্রতি কেন্দ্রে ৪ জন অস্ত্রধারীসহ ১৫ জন ও গুরুত্বপূর্ণ কেন্দ্রে ৫ জন অস্ত্রধারীসহ ১৬ জন দায়িত্ব পালন করবেন। এছাড়া মেট্রোপলিটন এলাকায় প্রতি কেন্দ্রে ৪ জন অস্ত্রধারীসহ ১৬ জন ও গুরুত্বপূর্ণ কেন্দ্রে ৫ জন অস্ত্রধারীসহ ১৮ জন দায়িত্ব পালন করবেন। পার্বত্য এলাকায় ৬ জন অস্ত্রধারীসহ ১৭ জন ও গুরুত্বপূর্ণ কেন্দ্রে ৮ জন অস্ত্রধারীসহ ১৯ জন পুলিশ ও অন্যান্য বাহিনীর সদস্য কাজ করবেন।\nনির্বাচন উপলক্ষে আগামী ৪ জানুয়ারি মধ্যরাত থেকে ৫ জানুয়ারি মধ্যরাত পর্যন্ত নির্বাচনী এলাকায় ট্যাক্সিক্যাব, বেবিট্যাক্সি-অটোরিকশা, মাইক্রোবাস, জিপ, পিকআপ, কার, বাস, ট্রাক, টেম্পো, লঞ্চ, ইজিবাইক, ইঞ্জিনবোট চলাচলের ওপর নিষেধাজ্ঞা আরোপ করা হবে। আগামী ৩ জানুয়ারি মধ্যরাত থেকে ৭ জানুয়ারি মধ্যরাত পর্যন্ত সারাদেশে মোটরসাইকেল চলাচলের ওপর নিষেধাজ্ঞা আরোপ করা হচ্ছে। ২২ ডিসেম্বর থেকে ৭ জানুয়ারি পর্যন্ত বৈধ অস্ত্র বহনের ওপর নিষেধাজ্ঞা জারি করা হচ্ছে। শিগগিরই এ সংক্রান্ত পরিপত্র জারি করবে স্বরাষ্ট্র মন্ত্রণালয়।


সংগঠনকে শক্তিশালী করতে ঐক্যের কোনো বিকল্প নাই: ডা. দিপু মনি - Prime TV Bangla\nBy Publisher\t On Sep 18, 2021 0\nচাঁদপুর প্রতিনিধি: বাংলাদেশ আওয়ামী লীগের যুগ্ম সাধারণ সম্পাদক শিক্ষামন্ত্রী ডা. দিপু মনি বলেছেন, সংগঠন সবার আগে। সংগঠনকে শক্তিশালী করতে ঐক্যের কোনো বিকল্প নাই।\nতিনি বলেন, ষড়যন্ত্রকারীদের ষড়যন্ত্র থেমে নেই। তাদের সে ষড়যন্ত্র আমাদের রুখে দিতে হবে। বঙ্গবন্ধুর কন্যার পক্ষেই সম্ভব সাধারণ জনগণের স্বপ্ন পূরণ করা।


ডেঙ্গু নিয়ে মহাবিপদ, উদ্বিগ্ন স্বাস্থ্য অধিদপ্তর - Get Latest News from Kbdnews\nHome / খবর / ডেঙ্গু নিয়ে মহাবিপদ, উদ্বিগ্ন স্বাস্থ্য অধিদপ্তর\nডেঙ্গু নিয়ে মহাবিপদ, উদ্বিগ্ন স্বাস্থ্য অধিদপ্তর\nকরোনা মহামারির ভয়াবহতম বিস্তারের মধ্যে বাড়তি উদ্বেগ হিসেবে এসেছে ডেঙ্গু ,এমন পরিস্থিতিতে নতুন মহাবিপদ ডেঙ্গু। দেশে গত এক দিনে ডেঙ্গু জ্বরে আক্রান্তদের মধ্যে ৪ জনের মৃত্যু হয়েছে। আর নতুন রোগী পাওয়া গেছে ৩০৬ জন। এরমধ্যে ২৭৩ জন ঢাকার। চলতি বছরের ১৪ জুলাই প্রথম ডেঙ্গু রোগীর মৃত্যুর খবর আসে।\nবুধবার (১৮ আগস্ট) নাগাদ এ রোগে আক্রান্ত হয়ে ৩৪ জনের মৃত্যু হয়েছে। দেশে এ বছর চিকিৎসা নেওয়া ৬ হাজার ৯৫৬ জন ডেঙ্গু রোগীর মধ্যে সুস্থ হয়ে বাড়ি ফিরেছেন ৫ হাজার ৭৩৩ জন। ডেঙ্গু আক্রান্ত রোগীদের চিকিৎসা প্রটোকল আপডেট করেছে বাংলাদেশ সোসাইটি অব মেডিসিন। আপডেট প্রটোকলের ব্যাপারে ডাক্তারদের প্রশিক্ষণ দেওয়া শুরু হয়েছে। ডেঙ্গুকে দৃশ্যমান শত্রু হিসেবে উল্লেখ করে বিশেষজ্ঞ চিকিৎসকরা বলেন, ডেঙ্গু মশাবাহিত একটি রোগ। ডেঙ্গু থেকে রক্ষা পেতে হলে এডিস মশা নিধন করতে হবে। মশার উৎপত্তিস্থল ধ্বংস করতে হবে। এক্ষেত্রে অবহেলা করা হলে সামনে মহাবিপদ দেখা দেবে।\nবাংলাদেশে ২০১৯ সালে ডেঙ্গু সবচেয়ে ভয়াবহ রূপ নিয়েছিল। সেই বছর আক্রান্তের সংখ্যা এক লাখ ছাড়ালেও ২০২০ সালে ডেঙ্গুর প্রকোপ অনেকটা কম ছিল। গত বছর ১ হাজার ৪শ ৫ জন রোগী হাসপাতালে ডেঙ্গুর চিকিৎসা নেন। চলতি মাসেই ডেঙ্গুতে এর চেয়ে বেশি রোগী আক্রান্ত হওয়ায় জনস্বাস্থ্যের উপর চাপ বাড়ার আশঙ্কা করছেন সংশ্লিষ্ট।\nদেশে ডেঙ্গু আক্রান্ত রোগীর তুলনায় মৃতের সংখ্যা নিয়ে উদ্বেগ ও শঙ্কার কথা জানিয়েছে স্বাস্থ্য অধিদফতর। অধিদফতরের মুখপাত্র ও রোগ নিয়ন্ত্রণ শাখার পরিচালক অধ্যাপক ডা. নাজমুল ইসলাম বলেন, ‘ডেঙ্গুর যে পরিস্থিতি তাতে অন্য যেকোনো সময়ের তুলনায় রোগীর সংখ্যা বেশি নয়, কিন্তু মৃত্যুর সংখ্যা বেশি। এটি অত্যন্ত উদ্বেগের। আমরা মনে করি, এ বিষয় নিয়ে সম্মিলিতভাবে সিটি করপোরেশন, স্থানীয় সরকার এবং সংশ্লিষ্ট অন্যান্য বিভাগ যেভাবে কাজ করছে, এই কাজের গতি বাড়িয়ে দিলে খুব সহজেই পরিস্থিতি মোকাবিলা করা সম্ভব।’\nবিশেষজ্ঞ চিকিৎসকরা বলেন, ডেঙ্গু বাসায় থাকা এডিস মশার কামড়ে হয়। নগরীর চার পাশের ময়লা-আবর্জনার স্তূপ থাকা, নোংরা ড্রেন পরিষ্কার না করায় চলতি বর্ষা মৌসুমে মশার প্রজনন বেড়ে গেছে। অথচ নগরীকে পরিষ্কার-পরিচ্ছন্ন রাখলে এবং মশার প্রজননক্ষেত্র ধ্বংস করলেই মশাবাহিত রোগ ডেঙ্গু নিয়ন্ত্রণে রাখা সম্ভব।\nকিন্তু নগরী পরিষ্কার-পরিচ্ছন্ন রাখা যাদের দায়িত্ব তারা কি তাদের সেই কর্তব্যকাজ সঠিকভাবে করছে? সিটি করপোরেশনকে আরও দায়িত্বশীল হওয়ার পাশাপাশি জনগণকেও সচেতন হতে হবে। জমাটবদ্ধ স্বচ্ছ পানিতে এডিস মশা হয়। তাই ঘরের আশপাশে পানি জমাটবদ্ধ অবস্থায় রাখা যাবে না। এডিস মশা ঘরের ভিতরেই থাকে। দিনের বেলায় কামড়ায়। এগুলো সবাই জানে, তাই সচেতন হলে এর প্রকোপ কমবে। করোনা ভাইরাস সংক্রমণেও জ্বর যেমন হয়, ডেঙ্গুতেও তাই হয়। করোনা ভাইরাস আর ডেঙ্গুর জোড়া প্রকোপে ব্যাপক মৃত্যু ঠেকাতে হাসপাতাল ব্যবস্থাপনা ও এডিস মশার বংশবিস্তার থামাতে জোর দিতে বলছেন তারা।\nএ বছর বাংলাদেশে ডেঙ্গু হেমোরেজিক ফিভার বেশি হচ্ছে। চোখ, নাক ও ত্বকের নিচে রক্তক্ষরণ, বমি, পেটব্যথা, খাদ্যনালী, মূত্রনালিসহ বিভিন্ন জায়গায় রক্তক্ষরণের উপসর্গ নিয়েই ডেঙ্গুতে আক্রান্তরা হাসপাতালে বেশি আসছে। জ্বর, মাথাব্যথার উপসর্গ অপেক্ষাকৃত কমই পাওয়া যাচ্ছে। বেশিরভাগ রোগীরই রক্তে প্লাটিলেটের সংখ্যা ২০ হাজারের কম পাওয়া যাচ্ছে। এ কারণেই এবারের ডেঙ্গু অন্যবারের চেয়ে আলাদা বলে মনে হচ্ছে।\nপ্রধানমন্ত্রী শেখ হাসিনার ব্যক্তিগত চিকিৎসক অধ্যাপক ডা. এবিএম আব্দুল্লাহ বলেন, ডেঙ্গু চিহ্নিত একটি রোগ। বর্তমানে ডেঙ্গু রোগী বাড়ছে। এটা উদ্বেগজনক। বর্তমানে কারো সর্দি, কাশি ও জ্বর হলে ডেঙ্গু ও করোনা দুটোর পরীক্ষা এক সাথে করতে হবে। ডেঙ্গু হলে প্যারাসিটামল ছাড়া কোনো ব্যথানাশক ওষুধ খাওয়া যাবে না। ডাক্তারের পরামর্শে চলতে হবে।\nসোসাইটি অব মেডিসিনের সাধারণ সম্পাদক ও মুগদা মেডিক্যাল কলেজের অধ্যক্ষ অধ্যাপক ডা. আহমেদুল কবীর বলেন, এবার ডেঙ্গু হেমোরেজিক ফিভারে আক্রান্তের সংখ্যা বেশি। রোগীর রক্তক্ষরণ হচ্ছে, প্লাটিলেট কমে যাচ্ছে। তাই সোসাইটি অব মেডিসিনের পক্ষ থেকে করোনা ও ডেঙ্গুর চিকিৎসা প্রটোকল আপডেট করা হয়েছে। এ ব্যাপারে ১৩টি সরকারি মেডিক্যাল কলেজের ডাক্তারদের প্রশিক্ষণ দেওয়া শুরু হয়েছে। পর্যায়ক্রমে প্রাইভেট মেডিক্যাল কলেজের চিকিৎসকদেরও প্রশিক্ষণ দেওয়া হবে। আগামী শনিবার থেকে ৭ দিনব্যাপী প্রশিক্ষণ চলবে। তিনি বলেন, এবার ডেঙ্গুতে তরুণদের মৃত্যুর সংখ্যা বেশি। এডিস মশার উৎপত্তিস্থল ধ্বংস করতে হবে। জমাট বাঁধা স্বচ্ছ পানিতে এডিস মশার জন্ম হয়। মশা নিধন করতে হবে। এক্ষেত্রে অবহেলা করলে সামনে বিপদ।\nউদ্বিগ্ন স্বাস্থ্য অধিদপ্তর ডেঙ্গু নিয়ে মহাবিপদ\t2021-08-19\nPrevious স্বাধীন বাংলাদেশের সূতিকাগার ঐতিহাসিক মুজিবনগর । যেখানে গড়ে তোলা হয়েছে মুজিবনগর স্মৃতিসৌধ\nNext মুখ খুললেন মোদি


পিতামাতার প্রতি সন্তানের অপরিহার্য কর্তব্যগুলো কি কি? | এসো আল্লাহর পথে\n← ইসলাম কি নারীদেরকে যৌন অধিকার দিয়েছে?\nসহিহ হাদিসের আলোকে দাজ্জাল ও কিয়ামতের নির্দেশনাবলী গুলো।। →\nপিতামাতার প্রতি সন্তানের অপরিহার্য কর্তব্যগুলো কি কি?\nএ পৃথিবীর বুকে পিতা-মাতার সম্মান ও মর্যাদা নিঃসন্দেহে শীর্ষস্থানীয়। মহান আল্লাহ সমগ্র বিশ্ববাসীর একমাত্র উপাস্য ও অভিভাবক। আর পিতা-মাতা হ’ল শুধু তার সন্তানদের ইহকালীন জীবনের সাময়িক অভিভাবক। সুতরাং সন্তানদের কাজ হ’ল, মহান স্রষ্টা ও পালনকর্তা আল্লাহ তা‘আলার যাবতীয় হুকুমের সাথে পিতা-মাতার প্রতি দায়িত্ব ও কর্তব্য পালন করা ও তাদের মান্য করা। সন্তান জন্মের পর বাল্য, শৈশব বা কৈশোর পর্যন্ত পিতা-মাতার তত্ত্বাবধানেই থাকে এবং সম্পূর্ণ অনুগত থাকে। অতঃপর যৌবনে ও সংসার জীবনের কোন কোন ক্ষেত্রে পিতা-মাতার সঙ্গে তার সন্তানদের মতভিন্নতা দেখা দিতে পারে, এটা স্বাভাবিক। সেজন্য মহাজ্ঞানী আল্লাহ তা‘আলা পিতা- মাতার সঙ্গে তার সন্তানদের বাল্য জীবনের ভালবাসার ন্যায়ই সারা জীবন তা মযবূত ও বহাল রাখার আদেশ দিয়েছেন। মহান আল্লাহ বলেন,‘আমি মানুষকে তার পিতা- মাতার সঙ্গে সদ্ব্যবহারের আদেশ দিয়েছি। তার জননী তাকে কষ্টসহকারে গর্ভে ধারণ করেছে এবং কষ্ট সহকারে প্রসব করেছে। তাকে গর্ভে ধারণ করতে ও তার দুধ ছাড়াতে লেগেছে ত্রিশ মাস। অবশেষে সে যখন শক্তি-সামর্থ্যের বয়সে ও চল্লিশ বছরে পৌঁছেছে, তখন বলতে লাগল, হে আমার পালনকর্তা! আমাকে সামর্থ্য দাও, যাতে আমি তোমার নে‘মতের শুকরিয়া আদায় করতে পারি, যা তুমি দান করেছ আমাকে ও আমার পিতা- মাতাকে এবং যাতে আমি তোমার পসন্দনীয় সৎকাজ করি। আমার সন্তানদেরকে সৎকর্মপরায়ণ কর, আমি তোমারই অভিমুখী হ’লাম এবং আমি আজ্ঞাবহদের অন্যতম’ (আহক্বাফ ১৫)। অন্যত্র মহান আল্লাহ এরশাদ করেন, ‘আপনার রব নির্দেশ দিলেন যে, তাঁকে ছাড়া অন্য কারও ইবাদত করো না এবং পিতা-মাতার সাথে সদ্ব্যবহার কর। তাদের মধ্যে কেউ অথবা উভয়েই যদি তোমার জীবদ্দশায় বার্ধক্যে উপনীত হয়, তবে তাদেরকে ‘উহ’ শব্দটিও বলো না এবং তাদেরকে ধমক দিও না, আর তাদের সাথে শিষ্টাচারপূর্ণ কথা বল। অনুকম্পায় তাদের প্রতি বিনয়াবনত থেকো এবং বল, হে পালনকর্তা! তাদের উভয়ের প্রতি রহম কর, যেমন তারা আমাকে শৈশবকালে লালন- পালন করেছেন। তোমাদের পালনকর্তা তোমাদের মনে যা আছে তা ভাল করেই জানেন। যদি তোমরা সৎ হও, তিনি মনোযোগীদের প্রতি ক্ষমাশীল’ (বনী ইসরাঈল ২৩- ২৫)। এ বিষয়ে আল্লাহ আরও বলেন, ﻭَﻭَﺻَّﻴْﻨَﺎ ﺍﻟْﺈِﻧْﺴَﺎﻥَ ﺑِﻮَﺍﻟِﺪَﻳْﻪِ ﺣَﻤَﻠَﺘْﻪُ ﺃُﻣُّﻪُ ﻭَﻫْﻨﺎً ﻋَﻠَﻰ ﻭَﻫْﻦٍ ﻭَّﻓِﺼَﺎﻟُﻪُ ﻓِﻲْ ﻋَﺎﻣَﻴْﻦِ ﺃَﻥِ ﺍﺷْﻜُﺮْ ﻟِﻲْ ﻭَﻟِﻮَﺍﻟِﺪَﻳْﻚَ ﺇِﻟَﻲَّ ﺍﻟْﻤَﺼِﻴْﺮُ. ‘আর আমি মানুষকে তার পিতা- মাতার সাথে সদ্ব্যবহারের নির্দেশ দিয়েছি। তার মাতা তাকে কষ্টের পর কষ্ট স্বীকার করে গর্ভে ধারণ করেছে। তার দুধ ছাড়ানো হয় দু’বছরে। নির্দেশ দিয়েছি যে, আমার প্রতি ও তোমার পিতা-মাতার প্রতি কৃতজ্ঞ হও। অবশেষে আমারই নিকট ফিরে আসতে হবে’ (লোক্বমান ১৪)। পবিত্র কুরআনের বাণীগুলোকে পরম শ্রদ্ধা ও বিনয়াবনত অন্তঃকরণে মূল্যায়ন করতে হবে। এখানে কোন দ্বিমত বা ভিন্নমত পোষণ করা হ’তে বিরত থাকতে হবে। আয়াতগুলোতে সাধারণভাবে মানুষকে আল্লাহর আনুগত্য ও ইবাদতের প্রতি অবিচল থাকা ও সাথে সাথে পিতা-মাতার সঙ্গে সদ্ব্যবহার, তাদের সেবা-যত্ন ও আনুগত্যের নির্দেশও দান করা হয়েছে। অবশ্য আয়াতের প্রারম্ভেই পিতা-মাতা উভয়ের সাথে সদ্ব্যবহারের আদেশ দেয়া হয়েছে। কিন্তু পরক্ষণেই মাতার কষ্টের কথা উল্লেখ করার তাৎপর্য এই যে, মাতার পরিশ্রম ও কষ্ট অপরিহার্য ও যরূরী। গর্ভ ধারণের সময় কষ্ট, প্রসব বেদনার কষ্ট সর্বাবস্থায় ও সব সন্তানের ক্ষেত্রে মাতাকেই সহ্য করতে হয়। পিতার জন্য লালন- পালনের কষ্ট সহ্য করা সর্ববস্থায় যরূরী হয় না। পবিত্র কুরআনে অনেক জায়গায় আলোচ্য বিষয়ে উল্লেখ রয়েছে। একইভাবে এখানেও আল্লাহর তাওহীদের প্রতি দাওয়াতের সাথে সাথে পিতা-মাতার সাথে সদ্ব্যবহারের কথা উল্লেখ করা হয়েছে। এটা পিতা-মাতার জন্য অসামান্য সম্মান ও মর্যাদা। অতঃপর সমস্ত আত্মীয়-স্বজন, আপনজন ও সম্পর্কযুক্ত ব্যক্তিদের মধ্যে সর্বাগ্রে পিতা-মাতার হক সম্পর্কিত আলোচনা করা হয়েছে। মহান আল্লাহ বলেন, ‘উপাসনা কর আল্লাহর, শরীক করো না তাঁর সাথে অপর কাউকে, পিতা-মাতার সাথে সৎ ও সদয় ব্যবহার কর এবং নিকটাত্মীয়, ইয়াতীম- মিসকীন, নিকট প্রতিবেশী, দূর প্রতিবেশী সংগী-সাথী, মুসাফির এবং দাস-দাসীর প্রতিও। নিশ্চয়ই আল্লাহ পসন্দ করেন না দাম্ভিক- অহংকারীকে’ (নিসা ৩৬)। অন্যত্র তিনি বলেন, ﻭَﺍﻟﻠﻪُ ﺃَﺧْﺮَﺟَﻜُﻢ ﻣِّﻦْ ﺑُﻄُﻮْﻥِ ﺃُﻣَّﻬَﺎﺗِﻜُﻢْ ﻻَ ﺗَﻌْﻠَﻤُﻮْﻥَ ﺷَﻴْﺌًﺎ ﻭَﺟَﻌَﻞَ ﻟَﻜُﻢُ ﺍﻟْﺴَّﻤْﻊَ ﻭَﺍﻟْﺄَﺑْﺼَﺎﺭَ ﻭَﺍﻟْﺄَﻓْﺌِﺪَﺓَ ﻟَﻌَﻠَّﻜُﻢْ ﺗَﺸْﻜُﺮُﻭْﻥَ . ‘আল্লাহ তোমাদেরকে তোমাদের মায়ের গর্ভ থেকে বের করেছেন। তোমরা কিছুই জানতে না। তিনি তোমাদেরকে কর্ণ, চক্ষু ও অন্তর দিয়েছেন, যাতে তোমরা অনুগ্রহ স্বীকার কর’ (নাহল ৭৮)। কুরআনুল কারীমে পিতা-মাতার হক সমূহকে আল্লাহ তা‘আলার ইবাদত ও আনুগত্যের সাথে যুক্ত করে বর্ণনা করা হয়েছে। যাতে বান্দা তার জীবদ্দশায় সার্বিক সতর্কতা বজায় রেখে অকৃত্রিমভাবে পিতা-মাতার ন্যায়সঙ্গত অধিকার পূর্ণ করতে সক্ষম হয়। অবশ্য বান্দার নিকট আল্লাহর হক অত্যন্ত ব্যাপক। কিন্তু সন্তানের নিকট পিতা-মাতার হক সীমাবদ্ধ। যেমন পিতা তার পুত্রকে শরী‘আত বিরোধী কোন কাজের আদেশ করলে, পুত্র তা প্রত্যাখ্যান করলেও কোন দোষ হবে না। যেমন আল্লাহ তা‘আলা স্বীয় কালামে বলেছেন, ﻭَﺇِﻥْ ﺟَﺎﻫَﺪَﺍﻙَ ﻋَﻠَﻰ ﺃَﻥْ ﺗُﺸْﺮِﻙَ ﺑِﻲْ ﻣَﺎ ﻟَﻴْﺲَ ﻟَﻚَ ﺑِﻪِ ﻋِﻠْﻢٌ ﻓَﻠَﺎ ﺗُﻄِﻌْﻬُﻤَﺎ ﻭَﺻَﺎﺣِﺒْﻬُﻤَﺎ ﻓِﻲ ﺍﻟﺪُّﻧْﻴَﺎ ﻣَﻌْﺮُﻭْﻓﺎً ﻭَﺍﺗَّﺒِﻊْ ﺳَﺒِﻴْﻞَ ﻣَﻦْ ﺃَﻧَﺎﺏَ ﺇِﻟَﻲَّ ﺛُﻢَّ ﺇِﻟَﻲَّ ﻣَﺮْﺟِﻌُﻜُﻢْ ﻓَﺄُﻧَﺒِّﺌُﻜُﻢ ﺑِﻤَﺎ ﻛُﻨﺘُﻢْ ﺗَﻌْﻤَﻠُﻮْﻥَ . ‘পিতা-মাতা যদি তোমাকে আমার সাথে এমন বিষয়কে শরীক স্থির করতে পীড়াপীড়ি করে, যার জ্ঞান তোমার নেই। তবে তুমি তাদের কথা মানবে না এবং দুনিয়াতে তাদের সাথে সদ্ভাবে সহঅবস্থান করবে। যে আমার অভিমুখী হয়, তার পথ অনুসরণ করবে। অতঃপর তোমাদের প্রত্যাবর্তন আমারই দিকে এবং তোমরা যা করতে, আমি সে বিষয়ে তোমাদেরকে অবগত করব’ (লোকমান ১৫)। অন্যত্র মহান আল্লাহ প্রত্যাদেশ করেন, ﻭَﻭَﺻَّﻴْﻨَﺎ ﺍﻟْﺈِﻧْﺴَﺎﻥَ ﺑِﻮَﺍﻟِﺪَﻳْﻪِ ﺣُﺴْﻨﺎً ﻭَﺇِﻥْ ﺟَﺎﻫَﺪَﺍﻙَ ﻟِﺘُﺸْﺮِﻙَ ﺑِﻲْ ﻣَﺎ ﻟَﻴْﺲَ ﻟَﻚَ ﺑِﻪِ ﻋِﻠْﻢٌ ﻓَﻼَ ﺗُﻄِﻌْﻬُﻤَﺎ ﺇِﻟَﻲَّ ﻣَﺮْﺟِﻌُﻜُﻢْ ﻓَﺄُﻧَﺒِّﺌُﻜُﻢْ ﺑِﻤَﺎ ﻛُﻨْﺘُﻢْ ﺗَﻌْﻤَﻠُﻮْﻥَ . ‘আমি মানুষকে তার পিতা-মাতার সাথে সদ্ব্যবহার করার নির্দেশ দিয়েছি। যদি তারা তোমাকে আমার সাথে এমন কিছু শরীক করার জন্য পীড়াপীড়ি করে, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দিব যা কিছু তোমরা করতে’ (আনকাবূত ৮)। মানব জাতিকে এক আল্লাহর ইবাদত ও আনুগত্য করার জন্যই সৃষ্টি করা হয়েছে। অতঃপর শ্রেষ্ঠত্বের এই মর্যাদা রক্ষায় তাকে প্রচুর জ্ঞান-বুদ্ধি দান করা হয়েছে। কিন্তু মানবজাতির শত্রু ইবলীস ইবাদতে প্রতিবন্ধকতা সৃষ্টি করে। ফলে সন্তানকে সতর্ক করা হয়েছে, যাতে শয়তানের অনুগত কোন মুশরিক পিতা-মাতা পিতৃত্বের দাবী নিয়ে নিজ সন্তানদের শিরক স্থাপনে বাধ্য করতে না পারে। কারণ শিরক হ’ল অমার্জনীয় পাপ। এখানে মহান আল্লাহর পক্ষ হ’তে অধিকার প্রাপ্ত পিতা-মাতা ও সন্তান উভয়কেই শিরকমুক্ত থেকে ইসলামের প্রতি সঠিক দৃষ্টিভঙ্গি পরিগ্রহণের কঠোর নির্দেশ রয়েছে। পবিত্র কুরআনে লিপিবদ্ধ ইবরাহীম (আঃ)-এর কাহিনী অবলম্বনে পিতা কর্তৃক পুত্রকে শিরকের পথে আহবান এবং পুত্র কর্তৃক পিতাকে সত্যের পথে আহবানের মহাসত্য দলীল পাওয়া যায়। ইবরাহীম (আঃ)-এর পিতা মূর্তিপূজক তথা মুশরিক। অথচ ইবরাহীম (আঃ) ছিলেন সৎপথপ্রাপ্ত। মহান আল্লাহ বলেন, ﻭَﺇِﺫْ ﻗَﺎﻝَ ﺇِﺑْﺮَﺍﻫِﻴْﻢُ ﻷَﺑِﻴْﻪِ ﺁﺯَﺭَ ﺃَﺗَﺘَّﺨِﺬُ ﺃَﺻْﻨَﺎﻣﺎً ﺁﻟِﻬَﺔً ﺇِﻧِّﻲْ ﺃَﺭَﺍﻙَ ﻭَﻗَﻮْﻣَﻚَ ﻓِﻲْ ﺿَﻼَﻝٍ ﻣُّﺒِﻴْﻦٍ . ‘স্মরণ করুন, যখন ইবরাহীম পিতা আযরকে বললেন, তুমি কি প্রতিমাসমূহকে উপাস্য মনে কর? আমি দেখতে পাচ্ছি যে, তুমি ও তোমার সম্প্রদায় প্রকাশ্য পথভ্রষ্টতায় রয়েছ’ (আন‘আম ৭৪)। অন্যত্র মহান আল্লাহ বলেন, ﻭَﻟَﻘَﺪْ ﺁﺗَﻴْﻨَﺎ ﺇِﺑْﺮَﺍﻫِﻴْﻢَ ﺭُﺷْﺪَﻩُ ﻣِﻦْ ﻗَﺒْﻞُ ﻭَﻛُﻨَّﺎ ﺑِﻪ ﻋَﺎﻟِﻤِﻴْﻦَ، ﺇِﺫْ ﻗَﺎﻝَ ﻟِﺄَﺑِﻴْﻪِ ﻭَﻗَﻮْﻣِﻪِ ﻣَﺎ ﻫَﺬِﻩِ ﺍﻟﺘَّﻤَﺎﺛِﻴْﻞُ ﺍﻟَّﺘِﻲْ ﺃَﻧْﺘُﻢْ ﻟَﻬَﺎ ﻋَﺎﻛِﻔُﻮْﻥَ، ﻗَﺎﻟُﻮْﺍ ﻭَﺟَﺪْﻧَﺎ ﺁﺑَﺎﺀَﻧَﺎ ﻟَﻬَﺎ ﻋَﺎﺑِﺪِﻳْﻦَ، ﻗَﺎﻝَ ﻟَﻘَﺪْ ﻛُﻨْﺘُﻢْ ﺃَﻧْﺘُﻢْ ﻭَﺁﺑَﺎﺅُﻛُﻢْ ﻓِﻲْ ﺿَﻼَﻝٍ ﻣُّﺒِﻴْﻦٍ . ‘আর আমি ইতিপূর্বে ইবরাহীমকে তাঁর সৎপন্থা দান করেছিলাম এবং আমি তাঁর সম্পর্কে সম্যক পরিজ্ঞাতও ছিলাম। যখন তিনি তাঁর পিতা ও তাঁর সম্প্রদায়কে বললেন, এই মূর্তিগুলো কী, যাদের তোমরা পূজারী হয়ে বসে আছ? তারা বলল, আমরা আমাদের বাপ- দাদাকে এদের পূজা করতে দেখেছি। তিনি বললেন, তোমরাও তোমাদের বাপ-দাদারা প্রকাশ্য গোমরাহীতে আছ’ (আম্বিয়া ৫১-৫৪)। ইবরাহীম (আঃ)-এর প্রতি পুত্র ইসমাঈলের আনুগত্যের মূল্যায়ন স্বরূপ ইবরাহীম (আঃ)-এর অনুসারীদের জন্য চিরস্থায়ীভাবে কুরবানী প্রথার প্রবর্তন হয়। সারা বিশ্বের মুসলমান প্রতিবৎসর তাঁর পুণ্যময় পুত্র ইসমাঈল (আঃ)-এর আনুগত্যের প্রতীক কুরবানীর তারিখে নিজ নিজ পরিবারের পক্ষ হ’তে একটি পশু কুরবানী করে থাকেন। এ কাহিনীর সংক্ষিপ্ত বিবরণ হচ্ছে, ‘যখন পিতা-পুত্র উভয়েই আনুগত্য প্রকাশ করল এবং ইবরাহীম তাকে যবেহ করার জন্য শায়িত করল, তখন আমি তাকে ডেকে বললাম, হে ইবরাহীম! তুমি স্বপ্নকে সত্যে পরিণত করেছ। আমি এভাবেই সৎকর্মীশীলদেরকে প্রতিদান দিয়ে থাকি। নিশ্চয়ই এটা এক সুস্পষ্ট পরীক্ষা। আমি তার পরিবর্তে দিলাম যবেহ করার জন্য এক মহান জন্তু। আমি তার জন্য এ বিষয়টি পরবর্তীদের মধ্যে রেখে দিয়েছি যে, ইবরাহীমের প্রতি সালাম বর্ষিত হোক। এমনিভাবে আমি সৎকর্মীশীলদেরকে প্রতিদান দিয়ে থাকি’ (ছাফফাত ১০৩-১১০)। এই সর্বজনবিদিত ও সর্বজন স্বীকৃত বাস্তব ঘটনায় যে শিক্ষা ও উপদেশমূলক মূল্যবান বাণী নিহিত রয়েছে তা সবার জন্য অনুকরণীয়। এ কাহিনী পিতা-মাতার সঙ্গে সন্তানদের প্রেম-প্রীতি, ভালবাসা, আনুগত্য ও আত্মত্যাগেরই এক শ্রেষ্ঠ ও উজ্জ্বল দৃষ্টান্ত। আল্লাহ তা‘আলার পক্ষ হ’তে নির্দেশ পেয়ে ইবরাহীম (আঃ) তাঁর একমাত্র পুত্র ইসমাঈলকে কুরবানী করার চরম মুহূর্তে এক জান্নাতী ভেড়া বা দুম্বা প্রাপ্ত হন। তিনি আল্লাহর নির্দেশক্রমে পুত্রের পরিবর্তে সেটি কুরবানী করেন। এ পশুটিকে মহান বলার তাৎপর্য এই যে, এটি আল্লাহর পক্ষ থেকে এসেছিল এবং এর কুরবানী কবুল হওয়ার ব্যাপারে কোন সন্দেহ ছিল না। অতঃপর ইবরাহীম (আঃ) তাঁর পরম করুণাময় পালনকর্তা আল্লাহ তা‘আলার সমীপে, নিজ মাতা-পিতা, সন্তান- সন্ততি ও প্রিয় অনুসারীদের জন্যে যে মর্মস্পর্শী প্রার্থনা ও আবেদন করেছিলেন তা পবিত্র কুরআনের ভাষায় নিম্নরূপ- ﺭَﺏِّ ﺍﺟْﻌَﻠْﻨِﻲْ ﻣُﻘِﻴْﻢَ ﺍﻟﺼَّﻼَﺓِ ﻭَﻣِﻦْ ﺫُﺭِّﻳَّﺘِﻲْ ﺭَﺑَّﻨَﺎ ﻭَﺗَﻘَﺒَّﻞْ ﺩُﻋَﺎﺀِ، ﺭَﺑَّﻨَﺎ ﺍﻏْﻔِﺮْ ﻟِﻲْ ﻭَﻟِﻮَﺍﻟِﺪَﻱَّ ﻭَﻟِﻠْﻤُﺆْﻣِﻨِﻴْﻦَ ﻳَﻮْﻡَ ﻳَﻘُﻮْﻡُ ﺍﻟْﺤِﺴَﺎﺏُ . ‘হে আমার পালনকর্তা! আমাকে ছালাত কায়েমকারী করুন এবং আমার সন্তানদের মধ্যে থেকেও। হে আমাদের পালনকর্তা! কবুল করুন আমার দো‘আ। হে আমাদের পালনকর্তা! আমাকে আমার পিতা- মাতাকে এবং সব মুমিনকে ক্ষমা করুন, যেদিন হিসাব অনুষ্ঠিত হবে’ (ইবরাহীম ৪০-৪১)। উপরোক্ত আয়াতে একজন বান্দার নিজের জন্য, পিতা-মাতার জন্য, সন্তানদের জন্য এবং মুমিন নর- নারীদের জন্য দো‘আর নমুনা পেশ করা হয়েছে। ইবরাহীম (আঃ) আল্লাহর অসীম অনুগ্রহ হ’তে প্রাপ্ত জ্ঞানে এই ব্যাপক অর্থবোধক দো‘আ করেন, যা উম্মতে মুহাম্মাদীর জন্য অনুকরণীয়। পবিত্র কুরআনের বাণীসমূহ পর্যালোচনা করলে পিতা-মাতা ও সন্তানের অতীতের আরও অনেক তথ্য বেরিয়ে আসবে। এগুলোর কোন কোন ক্ষেত্রে পিতাকে পথভ্রষ্ট এবং পুত্রকে সৎপথপ্রাপ্ত, আবার কোন কোন ক্ষেত্রে পিতাকে সৎকর্মপরায়ণ এবং পুত্রকে অবিশ্বাসী ও অনাচারী পাওয়া যাবে। যেমন উপরের আলোচনায় মূর্তিপূজক কাফের পিতা আযরের ঘরে ইবরাহীম (আঃ)-এর জন্ম তার প্রকৃষ্ট প্রমাণ। অনুরূপভাবে দেখা যায়, আল্লাহর নবী নূহ (আঃ)-এর পরিবারে ভ্রান্তিপূর্ণ পুত্র কেন‘আন- এর আগমন। নূহ (আঃ)-এর কওমের অধিকাংশ লোক শয়তানের প্ররোচনায় আল্লাহদ্রোহী কাজে লিপ্ত হয়ে পড়েছিল। তাঁর পুত্র কেন‘আনও এদের দলভুক্ত ছিল। অতঃপর আল্লাহর অসন্তুষ্টি ও নূহ (আঃ)-এর দো‘আর বরকতে ইতিহাস প্রসিদ্ধ বন্যায় সমগ্র পৃথিবী প্লাবিত হয়ে যায়। পূর্বেই নূহ (আঃ) আল্লাহর নির্দেশে একটা নৌকা তৈরী করেন। বন্যায় নৌকাটি ভাসতে থাকে এবং এক পর্যায়ে নূহ (আঃ)-এর বিদ্রোহী পুত্র কেন‘আন নৌকার সামনে পড়ে যায়। নূহ (আঃ) পিতৃসুলভ স্নেহবশতঃ কেন‘আনকে নৌকায় আরোহণের আহবান জানান। কিন্তু শয়তানের তাবেদার কেন‘আন পিতার আদেশ তথা সত্য পথকে প্রত্যাখ্যান করে নৌকায় উঠতে রাযী হয়নি। পিতা-পুত্রের এই দৃশ্য অবলোকনে মহাপ্রজ্ঞাময় আল্লাহ তা‘আলা অসন্তুষ্ট হয়ে নূহ (আঃ)-কে যে অহী প্রেরণ করেন তা নিম্নরূপ। মহান আল্লাহ বলেন, ﻭَﻫِﻲَ ﺗَﺠْﺮِﻱْ ﺑِﻬِﻢْ ﻓِﻲْ ﻣَﻮْﺝٍ ﻛَﺎﻟْﺠِﺒَﺎﻝِ ﻭَﻧَﺎﺩَﻯ ﻧُﻮْﺡٌ ﺍﺑْﻨَﻪُ ﻭَﻛَﺎﻥَ ﻓِﻲْ ﻣَﻌْﺰِﻝٍ ﻳَﺎ ﺑُﻨَﻲَّ ﺍﺭْﻛَﺐ ﻣَّﻌَﻨَﺎ ﻭَﻻَ ﺗَﻜُﻦْ ﻣَّﻊَ ﺍﻟْﻜَﺎﻓِﺮِﻳْﻦَ، ﻗَﺎﻝَ ﺳَﺂﻭِﻱْ ﺇِﻟَﻰ ﺟَﺒَﻞٍ ﻳَﻌْﺼِﻤُﻨِﻲْ ﻣِﻦَ ﺍﻟْﻤَﺎﺀ . ‘আর নৌকাখানি তাদের বহন করে চলল পর্বতপ্রমাণ তরঙ্গমালার মাঝে। আর নূহ (আঃ) তাঁর পুত্রকে ডাক দিলেন এবং সে সরে রয়েছিল, তিনি বললেন, প্রিয় বৎস! আমাদের সাথে আরোহণ কর এবং কাফেরদের সাথে থেকো না। সে বলল, আমি অচিরেই কোন পাহাড়ে আশ্রয় নেব, যা আমাকে পানি হ’তে রক্ষা করবে’ (হূদ ৪২-৪৩)। এ বিষয়ে আরও প্রত্যাদেশ হয় যে, ‘আর নূহ (আঃ) তাঁর পালনকর্তাকে ডেকে বললেন, হে পরওয়ারদেগার, আমার পুত্র আমার পরিজনদের অন্তর্ভুক্ত, আর আপনার ওয়াদাও নিঃসন্দেহে সত্য, আর আপনিই সর্বাপেক্ষা বিজ্ঞ ফায়ছালাকারী। আল্লাহ বলেন, হে নূহ! নিশ্চয়ই সে আপনার পরিবারভুক্ত নয়। নিশ্চয়ই সে দুরাচার। সুতরাং আমার কাছে এমন দরখাস্ত করবেন না, যার খবর আপনি জানেন না। আমি আপনাকে উপদেশ দিচ্ছি যে, আপনি অজ্ঞদের দলভুক্ত হবেন না। নূহ বলেন, হে আমার পালনকর্তা! আমার যা জানা নেই এমন কোন দরখাস্ত করা হ’তে আমি আপনার কাছেই আশ্রয় প্রার্থনা করছি। আপনি যদি আমাকে ক্ষমা না করেন ও দয়া না করেন, তাহ’লে আমি ক্ষতিগ্রস্তদের অন্তর্ভুক্ত হয়ে যাব’ (হূদ ৪৫-৪৭)। উপরোল্লেখিত ঘটনাগুলোর অন্তরালে বেশ কিছু তাৎপর্য রয়েছে। তার মধ্যে একটি হচ্ছে এই যে, আল্লাহ তা‘আলার ভয় এবং তাঁর হুকুম-আহকামের প্রতি যাদের মধ্যে নিষ্ঠা থাকে না, তাদের দ্বারা দুনিয়ায় অন্য অধিকার রক্ষা ও নিষ্ঠা আশা করা যায় না। ইহজগতে মানবগোষ্ঠী সমাজের রীতি-নীতি কিংবা রাষ্ট্রের আইন- কানুন থেকে আত্মরক্ষার উদ্দেশ্যে বহু পন্থা আবিষ্কার করে নেয়। কিন্তু মহান আল্লাহর আইন- কানুনের ক্ষেত্র সেগুলো অশোভনীয়ভাবে ধরা পড়ে যায় বা মলিন হয়ে যায়। তাই পিতা- পুত্রের মত নিবিড় সম্পর্কযুক্ত আপনজনের ক্ষেত্রেও মতৈক্যের কোন আপোষ মীমাংসা করা সম্ভব হয়নি এবং কাফের পুত্রের সঙ্গে পবিত্র পিতার মিলিত হওয়া, মহা পবিত্র আল্লাহ তা‘আলা অনুমোদন করেননি। বরং পিতাকে এমন ভাষায় সতর্ক করে দেন, যা ভবিষ্যত মুসলিম জাতির জন্য এক মহাস্মারক। আল্লাহ তা‘আলা পৃথিবীতে তাঁর সর্বাধিক প্রিয় মহানবী (ছাঃ)-কে ও তাঁর উম্মতবর্গকে সঠিক, সুন্দর ও আদর্শ পথের সন্ধন দানের জন্যে পিতা- মাতার কর্তব্যের প্রতি নির্ভর এসব প্রত্যাদেশ উপহার দেন। এসব আয়াতের ধারাবাহিক ভাবার্থে পিতা-মাতার প্রতি সন্তানের কর্তব্য পালনকে ধর্মীয় বিধানের অবিচ্ছেদ্য অঙ্গ হিসাবে বর্ণনা করা হয়েছে। আমরা এখানে আরও একটি চিরস্মরণীয় ও চিরসত্য ইতিহাস সংযোজন করতে চাই, তা হ’ল আমাদের চিরশত্রু ও চিরসঙ্গী শয়তানের নির্লজ্জ্য হামলা হ’তে সর্বাবস্থায় আল্লাহর আশ্রয় পার্থনা। কারণ শয়তানের সর্বপ্রথম আক্রমণের ফলেই আমাদের আদি পিতা-মাতা (আদম (আঃ) ও মা হাওয়া) বস্ত্রহীন হয়ে পড়েছিলেন। এটা সমগ্র মুসলিম জাতির জন্য এক চিরস্মরণীয় এবং অবিস্মরণীয় লজ্জাজনক সতর্কতা। অতঃপর সমগ্র মানব জাতির উপকারার্থে বিষয়টি পবিত্র কুরআনের ভাষায় যেভাবে বর্ণিত হয়েছে তা হলো, ﻳَﺎ ﺑَﻨِﻲْ ﺁﺩَﻡَ ﻻَ ﻳَﻔْﺘِﻨَﻨَّﻜُﻢُ ﺍﻟﺸَّﻴْﻄَﺎﻥُ ﻛَﻤَﺎ ﺃَﺧْﺮَﺝَ ﺃَﺑَﻮَﻳْﻜُﻢ ﻣِّﻦَ ﺍﻟْﺠَﻨَّﺔِ ﻳَﻨْﺰِﻉُ ﻋَﻨْﻬُﻤَﺎ ﻟِﺒَﺎﺳَﻬُﻤَﺎ ﻟِﻴُﺮِﻳَﻬُﻤَﺎ ﺳَﻮْﺀَﺍﺗِﻬِﻤَﺎ ﺇِﻧَّﻪُ ﻳَﺮَﺍﻛُﻢْ ﻫُﻮَ ﻭَﻗَﺒِﻴْﻠُﻪُ ﻣِﻦْ ﺣَﻴْﺚُ ﻻَ ﺗَﺮَﻭْﻧَﻬُﻢْ ﺇِﻧَّﺎ ﺟَﻌَﻠْﻨَﺎ ﺍﻟﺸَّﻴَﺎﻃِﻴْﻦَ ﺃَﻭْﻟِﻴَﺎﺀَ ﻟِﻠَّﺬِﻳْﻦَ ﻻَ ﻳُﺆْﻣِﻨُﻮْﻥَ . ‘হে বনু আদম! শয়তান যেন তোমাদেরকে বিভ্রান্ত না করে, যেমন সে তোমাদের পিতা- মাতাকে জান্নাত থেকে বের করে দিয়েছে এমতাবস্থায় যে, তাদের পোশাক তাদের থেকে খুলিয়ে দিয়েছে, যাতে তাদেরকে লজ্জাস্থান দেখিয়ে দেয়। সে এবং তার দলবল তোমাদেরকে দেখে, কিন্তু সেখান থেকে তোমরা তাদেরকে দেখ না। আমি শয়তানদেরকে তাদের বন্ধু করে দিয়েছি, যারা বিশ্বাস স্থাপন করে না’ (আ‘রাফ ২৭)। ইসলামের পবিত্রতা রক্ষায়, শয়তানের প্রতিবন্ধকতা সৃষ্টির কথা স্মরণ করাতে উপরোক্ত আয়াতটি উদ্ধৃত হয়েছে। আসলে শয়তানের নিরলস প্রচেষ্টা অসচেতন, অজানা ও দুর্বল প্রকৃতির মানুষের কাছে সহজেই প্রভাব বিস্তার করতে পারে এবং অপ্রত্যাশিতভাবে সাফল্য লাভ করে। কিন্তু ঈমানদার ও আল্লাহভীরু বান্দাদের নিকট শয়তানের কোন ঠাঁই নেই। কিন্তু তার চেষ্টারও কোন ত্রুটি নেই। এমতাবস্থায় পবিত্র কুরআনের দ্বারা মোকাবেলা করাই আল্লাহর সর্বাত্মক ও সর্বশেষ নির্দেশ। পিতা- মাতার প্রতি সন্তানের দায়িত্ব ও কর্তব্য পালনে উপরোক্ত আয়াতের গুরুত্ব অপরিসীম। কারণ আমাদের আদি পিতা-মাতাই শয়তানের বুদ্ধিমত্তায় সাময়িকভাবে আল্লাহর আদেশ ভুলে গিয়েছিলেন। কাজেই সমগ্র মানব জাতির জন্য এই চিরসত্য কাহিনীর প্রতিশোধ কল্পেই উম্মতে মুহাম্মাদীর প্রতি অগ্নিপরীক্ষার অবতারণা হয়। অর্থাৎ পবিত্র কুরআনের নির্দেশ মোতাবেক পিতা-মাতার সঙ্গে সদাচরণ অপরিহার্য হয়ে পড়ে। পিতা-মাতার সঙ্গে সুসম্পর্ক বজায় রাখতে, শয়তানের কুমন্ত্রণা থেকে দয়াময় আল্লাহর আশ্রয় নিতে হবে। মহান আল্লাহ এ বিষয়ে মহানবী (ছাঃ)- কে প্রত্যাদেশ করেন, ﻭَﻗُﻞ ﺭَّﺏِّ ﺃَﻋُﻮْﺫُ ﺑِﻚَ ﻣِﻦْ ﻫَﻤَﺰَﺍﺕِ ﺍﻟﺸَّﻴَﺎﻃِﻴْﻦِ . ‘বলুন, হে আমার পালনকর্তা! আমি শয়তানের প্ররোচনা থেকে আপনার আশ্রয় প্রার্থনা করি’ (মুমিনূন ৯৭)। পিতা-মাতার প্রতি সন্তানের কর্তব্য পালনে মহানবী (ছাঃ)-এর বহু মূল্যবাণ উপদেশ বাণী রয়েছে। আবু হুরায়রা (রাঃ) বর্ণনা করেছেন, ﺟَﺎﺀَ ﺭَﺟُﻞٌ ﺇِﻟَﻰ ﺭَﺳُﻮْﻝِ ﺍﻟﻠﻪِ ﺻﻠﻰ ﺍﻟﻠﻪ ﻋﻠﻴﻪ ﻭﺳﻠﻢ ﻓَﻘَﺎﻝَ ﻳَﺎ ﺭَﺳُﻮﻝَ ﺍﻟﻠَّﻪِ ﻣَﻦْ ﺃَﺣَﻖُّ ﺑِﺤُﺴْﻦِ ﺻَﺤَﺎﺑَﺘِﻰ ﻗَﺎﻝَ ﺃُﻣُّﻚَ . ﻗَﺎﻝَ ﺛُﻢَّ ﻣَﻦْ ﻗَﺎﻝَ ﺃُﻣُّﻚَ . ﻗَﺎﻝَ ﺛُﻢَّ ﻣَﻦْ ﻗَﺎﻝَ ﺃُﻣُّﻚَ . ﻗَﺎﻝَ ﺛُﻢَّ ﻣَﻦْ ﻗَﺎﻝَ ﺛُﻢَّ ﺃَﺑُﻮﻙَ . ‘একদিন একজন লোক রাসূলুল্লাহ (ছাঃ)-এর দরবারে হাযির হয়ে আরয করল, হে আল্লাহর রাসূল (ছাঃ)! আমার কাছে সবচেয়ে উত্তম ব্যবহার পাওয়ার অধিকারী কে? তিনি বললেন, তোমার মা। লোকটি জিজ্ঞেস করল, তারপর কে? তিনি বললেন, তোমার মা। সে লোকটি আবারও প্রশ্ন করলো, তারপর কে? তিনি বললেন, তোমার মা। লোকটি আবারও জিজ্ঞেস করল, তারপর কে? তিনি বললেন, তারপর তোমার পিতা’ (বুখারী হা/৫৯৭১; মুত্তাফাক্ব আলাইহ, মিশকাত হা/৪৯১১)। অন্য আর এক হাদীছে তিনি বলেন, ﺇِﻥَّ ﻣِﻦْ ﺃَﻛْﺒَﺮِ ﺍﻟْﻜَﺒَﺎﺋِﺮِ ﺃَﻥْ ﻳَﻠْﻌَﻦَ ﺍﻟﺮَّﺟُﻞُ ﻭَﺍﻟِﺪَﻳْﻪِ . ﻗِﻴْﻞَ ﻳَﺎ ﺭَﺳُﻮْﻝَ ﺍﻟﻠﻪِ ﻭَﻛَﻴْﻒَ ﻳَﻠْﻌَﻦُ ﺍﻟﺮَّﺟُﻞُ ﻭَﺍﻟِﺪَﻳْﻪِ ﻗَﺎﻝَ ﻳَﺴُﺐُّ ﺍﻟﺮَّﺟُﻞُ ﺃَﺑَﺎ ﺍﻟﺮَّﺟُﻞِ، ﻓَﻴَﺴُﺐُّ ﺃَﺑَﺎﻩُ، ﻭَﻳَﺴُﺐُّ ﺃَﻣَّﻪُ ‘সবচেয়ে বড় কবীরা গুনাহ হচ্ছে কোন ব্যক্তি কর্তৃক তার পিতা- মাতাকে অভিসম্পাত করা। বলা হ’ল হে আল্লাহর রাসূল (ছাঃ)! মানুষ তার পিতা-মাতাকে কি ভাবে অভিশাপ করে? তিনি বললেন, কোন ব্যক্তি অপরের পিতা- মাতাকে গালি দেয়। ফলে সেও তার পিতা- মাতাকে গালি দেয়।’ (বুখারী, হা/৫৯৭৩; মুত্তাফাক্ব আলাইহ, মিশকাত হা/৪৯১৬)। নবী করীম (ছাঃ) আরও বলেন, ﺭَﻏِﻢَ ﺃَﻧْﻒُ ﺛُﻢَّ ﺭَﻏِﻢَ ﺃَﻧْﻒُ ﺛُﻢَّ ﺭَﻏِﻢَ ﺃَﻧْﻒُ . ﻗِﻴﻞَ ﻣَﻦْ ﻳَﺎ ﺭَﺳُﻮﻝَ ﺍﻟﻠﻪِ ﻗَﺎﻝَ ﻣَﻦْ ﺃَﺩْﺭَﻙَ ﺃَﺑَﻮَﻳْﻪِ ﻋِﻨْﺪَ ﺍﻟْﻜِﺒَﺮِ ﺃَﺣَﺪَﻫُﻤَﺎ ﺃَﻭْ ﻛِﻠَﻴْﻬِﻤَﺎ ﻓَﻠَﻢْ ﻳَﺪْﺧُﻞِ ﺍﻟْﺠَﻨَّﺔَ . ‘ঐ লোক হতভাগ্য! ঐ লোক হতভাগ্য! ঐ লোক হতভাগ্য! জিজ্ঞেস করা হ’ল, হে আললাহর রাসূল (ছাঃ)! কার শানে একথা বললেন? নবী করীম (ছাঃ) বললেন, যে লোক পিতা- মাতার একজন কিম্বা দু’জনকে তাদের বৃদ্ধ বয়সে পেল অথচ জান্নাতে দাখিল হল না, সে হতভাগ্য’ (মুসলিম হা/২৫৫১)। অর্থাৎ তাদের সাথে সে সময় ভাল ব্যবহার করলে সে জান্নাতে যেত। সে জান্নাত পেয়েও জান্নাতে গেল না, সে বড় হতভাগ্য। আসুন, আমরা পবিত্র কুরআন ও হাদীছের আলোক পিত�


চলন প্রেডিক্টেবল, তবে বিনোদন রয়েছে\n‘ঠগস অব হিন্দোস্তান’\nব্রিটিশ শাসিত ভারতের এক মুক্ত প্রদেশ রৌনকপুর। সেখানকার নবাব মির্জ়া সিকন্দর বেগ (রণিত রায়) ব্রিটিশদের বিরুদ্ধে যু্দ্ধের জন্য অস্ত্র বানায় মহলের চোরাকুঠুরিতে। তার বিশ্বস্ত অনুচর খুদাবক্স (অমিতাভ বচ্চন) মিত্রপক্ষ তৈরি করতে যায় ভিন্ন প্রদেশে। সঙ্গে নবাবের ছেলে। কিন্তু কী ভাবে যেন নবাবের ছেলেকে অপহরণ করে ফেলে ইংরেজরা। ব্রিটিশদুরস্ত কায়দায় ছেলেকে টোপ হিসেবে ফেলে ব্রিটিশ লর্ড ক্লাইভ (রবার্ট ক্লাইভ নন) কেড়ে নেয় নবাবের রাজত্ব। কেড়ে নেয় রাজ পরিবারের সকলের প্রাণও। কিন্তু ঠিক সময়ে খুদাবক্স ফিরে আসায় বেঁচে যায় নবাবের একরত্তি কন্যা জ়াফিরা।\nএগারো বছর পরে সেই একরত্তি কন্যা জ়াফিরাই (ফতিমা সানা শেখ) পুরোদস্তুর মুক্তিযোদ্ধা হয়ে ওঠে। খুদাবক্স শুধু তার শিক্ষক নয়, বাবার মতোই। তখন প্রতিশোধই জ়াফিরার একমাত্র ধ্যানজ্ঞান। খুদাবক্সও তখন আর পুরনো নামে নেই। তাকে লোকে চেনে আজ়াদ বলে। তবে আজ়াদ কেবল তার একার নাম নয়। আজ়াদ একটি বিশ্বাসের নাম। বলা ভাল এক রকমের চেতনার নাম। স্বাধীনতার চেতনা। যার পিছনে সিনেমার ফর্মুলা মেনে যেমন একটা প্রতিশোধের কাহিনি রয়েছে, তেমনই রয়েছে নাটকীয় ভালবাসা, বন্ধুত্ব, নির্ভরতা এবং আবেগের ওঠাপড়া।\nঅর্থাৎ একটি আপাদমস্তক কমার্শিয়াল ছবি এই ‘ঠগস অব হিন্দোস্তান’। সুতরাং তার চলন প্রেডিক্টেবল। ক্লাইম্যাক্সে কী হবে, পপকর্নের বাকেট ফুরনোর আগেই বুঝে যাওয়া যাবে। আবার এটি পিরিয়ড ছবিও বটে। তবে এখানে পিরিয়ডের রেফারেন্স বলতে গল্পের সময়কালটাই। তার মধ্যে ইতিহাসের তথ্যগত সাযুজ্য আদৌ কতটা আছে, সেটা খুঁজতে যাওয়ার মানে হয় না। তা ছাড়া বলিউ়ড মূলধারার বিগ বাজেট ছবিতে প্রবল খেটে শেষ কবে নিখুঁত চিত্রনাট্য লেখা হয়েছিল, সেই ঠগ খুঁজতে গাঁ উজার হয়ে যাবে! তা হলে কী খুঁজতে যাব এই ছবিতে? উত্তর একটাই— এনটারটেনমেন্ট। অর্থাৎ যে মনোভাব নিয়ে লোকে ‘টাইগার জ়িন্দা হ্যায়’ দেখতে হলে যান, আমির খানের এই ছবিটাও সেই মনোভাব থেকে দেখলে মজা কমবেশি পাওয়া যেতেই পারে।\nতবে ছবিতে আসল ‘ঠগী’দের উপস্থিতি মোটে একটি দৃশ্যেই। খুদাবক্স এবং তার দলবলদের কার্যকলাপ দেখে বরং তাদের জলদস্যুই মনে হয়। তবু তাদের কেন ‘ঠগস’ বলা হচ্ছে, বোঝা গেল না। খুদাবক্সের চরিত্রটি এখানে প্রতীকী। বিশ্বস্ততা, সততা, ভরসার প্রতীক সে। আর তার ঠিক উল্টো দিকেই রয়েছে আমির খানের ফিরঙ্গি মল্লা। প্রতারণা, মিথ্যা, জালিয়াতির পয়লা নম্বর উদাহরণ। খুদাবক্সের কাছে বিশ্বাসযোগ্যতার কোনও দাম হয় না। বিশ্বাস তার কাছে অমূল্য। আবার ফিরঙ্গির কাছে সব কিছুরই একটা দাম ধরা আছে। কিন্তু কোনও কিছুরই মূল্য নেই! এই দুই মেরু এক হয়ে গিয়েই হারিয়ে দেয় ক্লাইভকে। এবং এই এক হওয়ার প্রসেসটায় একাধিক মজাদার মুহূর্ত রয়েছে। বিশেষ করে আমিরের মুখে যে সংলাপগুলো বসানো হয়েছে, তার বেশির ভাগই কমিক। তবে নির্মাতারা অতি উৎসাহে একটি মারপিটের দৃশ্যকে কমিক করে তোলার চক্করে চার্লি চ্যাপলিনের কারিকুরি আমিরকে দিয়ে না-ই করাতে পারতেন। অবশ্য জ্যাক স্প্যারোকেই যখন নকল করলেন তাঁরা, চ্যাপলিন আর কী দোষ করলেন!\nতবে আমির খান যে কোন ধাতুর অভিনেতা, সেটা আবার প্রমাণিত হল। জ্যাক স্প্যারোর থেকে অনুপ্রেরণা নিয়েও ফিরঙ্গিকে নিজের একটা ফ্লেভার দিয়েছেন তিনি। ছবি একটু এগোনোর পরে প্রায় প্রতিটা দৃশ্যেই তিনি আছেন এবং ফিরঙ্গি যে কখন কী করে ফেলে, এই চমকটা অভিনয়ের জোরে ধরেও রেখেছেন দিব্যি। অমিতাভ বচ্চনও আজ়াদি-প্রেমী যোদ্ধার ভূমিকায় মুগ্ধ করেছেন। তবে হতাশ করলেন ক্যাটরিনা কাইফ এবং ফতিমা সানা শেখ। লাস্যময়ী নর্তকী সুরাইয়ার চরিত্রে ক্যাটরিনা কেবল নাচটাই চুটিয়ে করেছেন। কিন্তু এতগুলো বছর পরেও কেন যে তাঁর সংলাপ বলায় এমন আনাড়ি ভাব রয়ে গিয়েছে, ভেবে কূলকিনারা পাওয়া যায় না। ফতিমা অবশ্য অনেকটাই নতুন। ছবিতে নিজের স্টান্টগুলো ভালই করেছেন তিনি। কিন্তু আবেগের দৃশ্যে ব়ড্ড আড়ষ্ট তিনিও।\nট্রেলারেই সকলে বুঝে গিয়েছিলেন, ‘পাইরেটস অফ দ্য ক্যারিবিয়ান’ এবং ‘বাহুবলী’র সঙ্গে এ ছবির সেটিংগত মিল আশ্চর্য রকমের। কিন্তু নির্মাতারা যখন এতটাই করলেন, তখন স্পেশ্যাল এফেক্টকে আর একটু পদের করতে পারলেন না? ২০০ কোটিরও বেশি টাকার বাজেটেও সেটা করে দেখানো গেল না? দুঃখজনক ভাবে অ্যাকশন-নির্ভর হিন্দি ছবিতে স্লো মোশনে অ্যাকশন দেখতে দেখতে এ বার ক্লান্তি আসছে। তার চেয়ে ড্রয়িং রুম ড্রামা তো ভাল! এত খরচও হয় না।\nকিন্তু এত কিছুর পরেও বিনোদন কোশেন্টটাকে বাদ দেওয়া যাবে না এই ছবির ক্ষেত্রে। বিশেষ করে আমিরের পারফরম্যান্সের জন্যই। তার উপরে শেষ দেখে মনে হল, সিকুয়েলের প্ল্যানিংও রয়েছে ‘ঠগস...’-এর। খুঁতগুলোকে একটু বুদ্ধি খরচ করে ঢেকে নিতে পারলেই কেল্লা ফতে!


উপুড় হয়ে শুয়ে ঘুমানোর অভ্যা’স থাকলে হতে পারে যেসব ভ’য়ানক ক্ষ’তি! : AllBangladeshNews\nHome/Uncategorized/উপুড় হয়ে শুয়ে ঘুমানোর অভ্যা’স থাকলে হতে পারে যেসব ভ’য়ানক ক্ষ’তি!\nপে’টে ভর দিয়ে উপুড় হয়ে শোয়া বা আধশোয়া হয়ে বই পড়া, ল্যাপটপ-মোবাইল চালান অনেকে। সাময়িকভাবে আরাম মনে হলেও এ অভ্যাসের কারণে মেরুদণ্ড, শ্বা’সপ্রশ্বা’স, শ’রীরের বিশ্রাম ও ঘুমের ওপরও প্র’ভাব পড়তে পারে।\nপে’টে ভর দিয়ে শুয়ে বিভিন্ন কাজ করলে ক্ষ’তির শি’কার হতে পারে মেরুদণ্ড এবং অন্ত্র। এ ছাড়াও মেরুদণ্ডের স্বা’ভাবিক বাঁক বদলে গিয়ে ঘাড়-পিঠে ব্য’থা হতে পারে।\nপে’টের ভরে শোওয়ার সময় ঘাড় প্রসারিত হয়ে দুই কাঁধ কানের কাছাকাছি পৌঁছায়। শ’রীরের বেশির ভাগ ভর প’ড়ে দুই হাতের ওপর। এই অব’স্থায় বিভিন্ন হাড়ের জোড়ায় অস্বা’ভাবিক চা’প প’ড়ে। এটি প্রতিদিনের অভ্যাসে প’রিণত হলে দীর্ঘ মেয়াদে ভ’য়ানক ক্ষ’তি হতে পারে।\nশ’রীরে সব অ’ঙ্গের স্বা’ভাবিক কার্যাবলির নিয়ন্ত্রক স্নায়ুতন্ত্রকে সুরক্ষিত রাখে মেরুদণ্ড। স্নায়ুতন্ত্রে কোনো স’মস্যা দেখা দিলে পুরো শ’রীরই অচ’ল হয়ে পড়তে পারে। আর পে’টে ভর দিয়ে শুয়ে থাকায় এই ঝুঁ’কিটাই বাড়তে থাকে।\nএভাবে শুয়ে থাকলে পিঠের নিচের অংশেও অস্বা’ভাবিক চা’প প’ড়ে। পিঠের নিম্নাংশে স’মস্যা থেকে কোষ্ঠকাঠিন্য ও মলত্যা’গজনিত নানা স’মস্যাও দেখা দিতে পারে।\nএছাড়া পে’টে ভর দিয়ে শুয়ে থাকার সময় শ্বা’সপ্রশ্বা’সের জন্য অত্যন্ত প্রয়োজনীয় পেশিগুলোর ওপর শ’রীরের ভার প’ড়ে। ফলে শ্বা’সপ্রশ্বা’স পরিপূর্ণ হতেও বা’ধার সৃষ্টি হয়।\nচেয়ারে বা বি’ছানায় আরাম করে বসে মোবাইল-ল্যাপটপ ব্যবহারের অভ্যাস করুন।\nবসার সময় যেন পিঠের ওপর টানা চা’প না প’ড়ে সেদিকে খেয়াল রাখু’ন।\nদেখার জন্য মাথা না ঝুঁ’কিয়ে বরং ডিভাইসটি চোখের সমান্তরালে নিয়ে আসুন।\nসিরিয়ায় যেভাবে সন্ত্রাসীদের সহযোগিতা করে মার্কিন সেনারা


চট্টগ্রাম বন্দরে বিপজ্জনক ৬০ পণ্যের খোঁজ মিললো - ProthomBarta News : সংবাদে ও সংযোগে আমারাই প্রথম\nচট্টগ্রাম বন্দরে বিপজ্জনক ৬০ পণ্যের খোঁজ মিললো\nআপডেট টাইম : আগস্ট, ২৬, ২০২০, ৬:১১ পূর্বাহ্ণ\nপ্রথমবার্তা, প্রতিবেদকঃ চট্টগ্রাম বন্দরে গত ২০ বছর ধরে জমা হওয়া ৬০ ধরনের বিপজ্জনক পণ্য চিহ্নিত করেছে চট্টগ্রাম কাস্টমস হাউস। বন্দরের ‘পি শেডে’ খালাস না নেওয়া এসব পণ্য মজুদ করা রয়েছে। বিপজ্জনক এসব পণ্যের তালিকায় এমন কিছু পণ্য আছে, যা সেই ২০০০ সাল থেকেই শেডে পড়ে আছে। যদি এসব পণ্য বিস্ফোরিত হয়, তাহলে লেবাননের বৈরুতের ঘটনার পুনরাবৃত্তি হতে পারে বলে রসায়নবিদরা আশঙ্কা করছেন।\nবন্দরের পি-শেডে রাখা বিপজ্জনক পণ্যের তালিকা ঘেঁটে দেখা গেছে, ২০০০ থেকে ২০২০ সাল পর্যন্ত ২০ বছর ধরে সেখানে ৬০ ধরনের বিপজ্জনক পণ্যের মজুদ গড়ে উঠেছে। এসব পণ্যের তালিকায় রয়েছে মেয়াদোত্তীর্ণ হাইড্রোক্লোরাইড, হাইড্রোজেন পারঅক্সাইড, বিপজ্জনক কঠিন পদার্থ, বিপজ্জনক উপাদান, রাসায়নিক প্রক্রিয়াকরণের উপাদান, প্রাণঘাতী বিভিন্ন পণ্য।\nসবচেয়ে ঝুঁকিপূর্ণ পণ্যের মধ্যে রয়েছে বিপজ্জনক কঠিন পদার্থ, হাইড্রোজেন পারঅক্সাইড, ব্লাঙ্ককিট, ডাইথোনাইট এবং সালফক্সিলেট, হাইড্রোক্লোরাইড, নাইট্রো গ্লু সলিউশন, কস্টিক সোডা, ফার্মাসিউটিক্যাল উপাদান, বেভারেজ কনসেন্ট্রেট এবং হ্যান্ড স্যানিটাইজারসহ বিভিন্ন রাসায়নিক। তবে এখন পর্যন্ত চট্টগ্রাম কাস্টমস হাউস অন্তত ৩০টি বিপজ্জনক পণ্যের তালিকা তৈরি করতে পারেনি।\nগত ৯ আগস্ট চট্টগ্রাম বন্দর কর্তৃপক্ষ (সিপিএ) এ বিষয়ে বন্দরের (বন্দর ও সামুদ্রিক) সদস্য সফিউল বারীর নেতৃত্বে ছয় সদস্যের একটি তদন্ত কমিটি গঠন করে। কমিটিকে সাত দিনের মধ্যে চট্টগ্রাম বন্দর কর্তৃপক্ষের চেয়ারম্যানের কাছে প্রতিবেদন জমা দিতে বলা হয়।\nবন্দরের সদস্য (বন্দর ও সামুদ্রিক) এম সফিউল বারী বলেন, ‘পরিদর্শনের সময় আমরা বন্দরের পি-শেডে ২৩ ধরনের পণ্যের মজুদ খুঁজে পেয়েছি। এর মধ্যে আমরা সোডিয়াম কার্বনেট এবং ফুড ফ্লেভারসহ সাতটি আইটেমের একটি বিবরণীও পেয়েছি। এগুলো পরীক্ষার জন্য ইতিমধ্যে চট্টগ্রাম কাস্টমস হাউসের রাসায়নিক গবেষণাগারে পাঠানো হয়েছে।’\nতবে বিপজ্জনক পণ্য চিহ্নিত করা প্রসঙ্গে তিনি বলেন, ‘কাস্টমস কর্তৃপক্ষই বন্দরে রাখা পণ্যের বিস্তারিত খুঁজে বের করবে। বন্দর কর্তৃপক্ষের দায়িত্ব শুধুমাত্র পণ্য সংরক্ষণ করা। সেগুলো ছাড় করা বা নিলাম করা কাস্টমস কর্তৃপক্ষের দায়িত্ব।’\nএদিকে চট্টগ্রাম কাস্টমস হাউসের রাসায়নিক পরীক্ষক আব্দুল হান্নান নিশ্চিত করেছেন, ‘চট্টগ্রাম বন্দর পি শেডে রাখা সাতটি পণ্যের নমুনা পরীক্ষার জন্য পাঠানো হয়েছে।’\nচট্টগ্রামের হাজী মুহাম্মদ মহসিন কলেজের রসায়ন বিভাগের অধ্যাপক ড. মুহাম্মদ ইদ্রিস আলী বলেছেন, বিপজ্জনক কঠিন পদার্থ আগুনের জন্য খুবই বিপজ্জনক। হাইড্রোজেন পারক্সাইডও দাহ্য ও ক্ষতিকর। শরীরের জন্যও এটি ক্ষতিকর। যদি হাইড্রোক্লোরাইডের সঙ্গে পানি মিশে যায়, সেক্ষেত্রে বিস্ফোরণের সম্ভাবনা খুবই বেশি।\nদীর্ঘ সময় ধরে কোনো ধরনের রাসায়নিক ও বিপজ্জনক পণ্য সংরক্ষণ করার সুযোগ নেই জানিয়ে ড. ইদ্রিস আলী বলেন, এসব বিপজ্জনক পণ্য বিভিন্ন সময়ে বিভিন্ন তাপমাত্রায় বিভিন্ন রকম প্রতিক্রিয়া দেখায়। এ কারণে বিপজ্জনক এসব পণ্য সংরক্ষণ করার জন্য একটি বিশেষায়িত জায়গা যেমন দরকার, তেমনি সেখানে নিয়ন্ত্রিত পরিবেশ থাকাও অত্যন্ত গুরুত্বপূর্ণ। যখন দীর্ঘ সময় ধরে এগুলো মজুদ অবস্থায় পড়ে থাকে, তখন যে কোনো সময় এগুলো পরিবেশ, আবহাওয়া, পানি, বাতাস এমনকি মানুষের জীবনের জন্যও ধ্বংসাত্মক হয়ে উঠতে পারে।\nরসায়নবিদরা বলছেন, বিশেষ করে নাইট্রেট যৌগ বিস্ফোরক ক্ষমতাসম্পন্ন। অতিরিক্ত তাপ কিংবা কম্পনের কারণে এর বিস্ফোরিত হওয়ার সম্ভাবনা খুব বেশি। এ কারণে এগুলো যেখানে সংরক্ষণ করা হবে, সেখানে আলো ও বাতাসের পর্যাপ্ত ব্যবস্থা থাকতে হবে। থাকতে হবে ভেন্টিলেটর ও এসি।\nতারা বলেন, জৈব, অজৈব, বিশেষায়িত পদার্থ, ক্যান্সারজনক পদার্থ ও দাহ্য রাসায়নিক আলাদাভাবে রাখা উচিত। মেয়াদোত্তীর্ণ রাসায়নিক পদার্থ নিয়মসম্মতভাবেই বিনষ্ট করার ব্যবস্থা করতে হবে।\nরসায়নবিদরা আরও বলেন, রাসায়নিক পদার্থ সংরক্ষণে অবশ্যই পূর্ণ বিবরণীসহ একটি তালিকা রাখা জরুরি। যেসব জায়গায় রাসায়নিক রাখা হচ্ছে, তার তালিকা কম্পিউটার বা নোটবুকে এন্ট্রি থাকতে হবে। এটি সাজাতে হবে বর্ণানুক্রমে। তালিকায় থাকবে রাসায়নিকের মেয়াদ উত্তীর্ণ হওয়ার তারিখ, পরিমাণ, সংরক্ষণের তারিখ এবং বিশেষ বৈশিষ্ট্য। সেই তালিকা টাঙাতে হবে স্টোররুমে— দৃষ্টিনন্দন স্থানে।\nশুধু রাখলেই চলবে না, স্টোররুমকে প্রতিদিনই নজরদারিতে রাখতে হবে। দেখতে হবে আলো-বাতাস-তাপমাত্রা ঠিক আছে কিনা। এসি, ফ্যানসহ ল্যাবের নিরাপত্তা সরঞ্জামগুলো ঠিকভাবে কাজ করছে কিনা। ওই রুমের তত্ত্বাবধানে যারা থাকবেন, তারা সেখানে ঢুকবেন মাস্ক, অ্যাপ্রোন, নিরাপত্তা চশমা ও গ্লাভস পরে।


এক ছোবলেই নিঃশেষ ৮০ হাজার মানুষ! (ভিডিও) এক ছোবলেই নিঃশেষ ৮০ হাজার মানুষ! (ভিডিও)\nবিষধর সাপের কাড়মে মাঝে মধ্যে মানুষের মৃত্যুর খবর পাওয়া যায়। তবে প্রতি বছর কী পরিমাণ মানুষ সাপের কামড়ে মারা যায় তার পরিসংখ্যান পাওয়া যায় খুবই কম। সম্প্রতি এ নিয়ে একটি তথ্য প্রকাশ করেছে বিশ্ব স্বাস্থ্য সংস্থা (ডাব্লিউএইচও)।


বিক্ষোভে উত্তাল ইরাক সমাধান কোন পথে?\nমার্কিন আগ্রাসনে মারাত্মকভাবে ক্ষতিগ্রস্ত ইরাকে এখন সরকারবিরোধী প্রতিবাদ-বিক্ষোভ তুঙ্গে। দিনের পর দিন সরকারবিরোধী আন্দোলন সহিংস হয়ে উঠেছে। নিরাপত্তা বাহিনী ও বিক্ষোভকারীদের মধ্যকার সংঘর্ষে এ পর্যন্ত নিহতের সংখ্যা শতাধিক। আহত হয়েছে আরো চার হাজার। বেকারত্ব, নি¤œ জীবনযাত্রার মান ও পরিষেবা এবং সরকারি কর্মকর্তাদের সীমাহীন দুর্নীতির বিরুদ্ধে এই বিক্ষোভ শুরু হয়। রাজনৈতিক কোনো দল বা ব্যক্তির সমর্থন ছাড়াই রাজপথে নেমে আসে কয়েক হাজার মানুষ। এদের বেশির ভাগই তরুণ-যুবক। পরিস্থিতি নিয়ন্ত্রণে রাজধানীতে কারফিউ জারি করা হয় এবং বন্ধ করে দেয়া হয় ইন্টারনেট সেবা। প্রধানমন্ত্রী আদিল আবদুল মাহদি বিক্ষোভকারীদের দাবি মানার প্রতিশ্রুতি দিয়ে তাদের শান্ত থাকার আহ্বান জানিয়েছেন। কিন্তু প্রধানমন্ত্রীর আহ্বান ও কারফিউ উপেক্ষা করে পুনরায় কয়েক হাজার বিক্ষোভকারী রাস্তায় নেমে আসে। রয়টার্স জানায়, শনিবার বিক্ষোভকারীরা রাজধানীর তাহরির স্কায়ারে জড়ো হওয়ার চেষ্টা করলে নিরাপত্তা বাহিনী তাদের লক্ষ্য করে গুলি চালায়। এতে বহু লোক হতাহত হয়।\nইরাকে তরুণ যুবকদের বেকারত্ব ২৫ শতাংশ ছাড়িয়ে গেছে। বিশ্বের বৃহত্তম তেল রিজার্ভকারী দেশটিতে বিদ্যুৎ সরবরাহে ঘাটতি এবং খাবার পানির সঙ্কট দেখা দেয়ায় জনগণ অত্যন্ত ক্ষুব্ধ। অত্যন্ত দুর্নীতিগ্রস্ত দেশগুলোর তালিকায় ইরাক বরাবরই সামনের সারিতে রয়েছে। ২০১৫ সালে দেশটির সর্বোচ্চ অডিট বোর্ডের এক হিসাবে দেখা যায়, প্রতি বছর দেশ থেকে ৪০ বিলিয়ন ডলারের অবৈধ তহবিল বিদেশে পাচার হয়ে যায়। এক জরিপে দেখা গেছে, কারবালার ৮৯ শতাংশ ব্যবসায়ীকে তাদের ব্যবসা পরিচালনার জন্য সরকারি কর্মকর্তাদের ঘুষ দিতে হয়। ইরান সমর্থিত আধা সামরিক উপদলগুলো স্থানীয় ব্যবসায়ীদের কাছ থেকে অর্থ নিয়ে লাভবান হচ্ছে। নির্মাণকাজের চুক্তি করতে গিয়ে তারা অর্থ নিচ্ছে। তেল সরবরাহ এবং অন্যান্য ক্ষেত্রে জোরপূর্বক চাঁদা আদায় করছে। এখন যে বিক্ষোভ চলছে, সেটা শিয়াদের বিরুদ্ধে সুন্নিদের কোনো বিক্ষোভ নয়। বিক্ষোভকারীরা প্রধানত শিয়া। তারা তাদের শিয়া নেতাদের বিরুদ্ধেই রাস্তায় নেমে এসেছে। তারা স্লোগান দিচ্ছেÑ ‘ইরান বেরিয়ে যাও।’\nলেবানন, সিরিয়া এবং ইয়েমেনের বর্তমান পরিস্থিতিকে কিভাবে ব্যাখ্যা করা যায়? এক কথায় বললে বলতে হবে ইরানি হস্তক্ষেপ। এ তিনটি দেশেই যে বিশৃঙ্খলা পরিস্থিতি বিরাজমান তার পেছনে ইরান বড় ফ্যাক্টর। লেবাননের রাজনৈতিক শূন্যতা এবং গৃহযুদ্ধের প্রতি তেহরানের দৃষ্টি আকৃষ্ট হয়। ইরানের প্রত্যক্ষ সহায়তায় হিজবুল্লাহ প্রতিষ্ঠা লাভ করে। সিরিয়ায় বাশার আল আসাদের সরকারের পতন যখন অত্যাসন্ন তখন ইরান সহায়তার হাত বাড়িয়ে দেয়। এখন ইরান সিরিয়ার ক্ষমতায় একজন অংশীদার। ইয়েমেনের কথায় আসা যাক। আরব বসন্তের প্রেক্ষাপটে সেখানে আলী আব্দুল্লাহ সালেহর সরকারের পতন ঘটলে আন্তর্জাতিক চুক্তি উপেক্ষা করে একটি গোষ্ঠীগত সম্প্রদায় ক্ষমতা দখল করে। তাদের সাথে ইরানের সংশ্লিষ্টতা ছিল। তাদের ইচ্ছা অনুযায়ী, সেখানে অন্তর্বর্তী সরকার গঠিত হয় এবং নির্বাচন অনুষ্ঠিত হয়।\nএখন ইরাকের হয়তো তেহরানের ভিকটিমে পরিণত হওয়ার পালা। ইরান হয়তো বিশৃঙ্খলার সুযোগ নিয়ে ইরাকে তাদের বশংবদ সরকারকে ক্ষমতায় বসিয়ে আমেরিকাকে চাপে ফেলার কৌশল নিতে পারে। শিয়া নেতা মোকতাদা আল সদর সরকারকে পদত্যাগ করার আহ্বান জানিয়েছেন। কিন্তু তার উপদলও এখন ক্ষমতাসীন সরকারের অংশ। তাই তাকেও এই সঙ্কটের দায়ভার নিতে হবে। ২০০৫ পরবর্তীকালে সরকারে সদরের অনুগত রাজনৈতিক নেতারাও অংশীদার ছিলেন। কিন্তু এই সরকার ছিল অত্যন্ত দুর্নীতিগ্রস্ত।\nতবে এটা মনে রাখতে হবে, ইরাকের বর্তমান সঙ্কটের জন্য কেবল ইরানই একমাত্র সমস্যা নয়। ইরাকের রাষ্ট্রীয় প্রতিষ্ঠানগুলোর অবস্থা ভালো নয়। আগ্রাসী আমেরিকা কথিত গণতন্ত্র প্রতিষ্ঠার কথা বলে ইরাক দখল করে ইরাকের ইতিহাস ঐতিহ্য সব কিছুই ধ্বংস করে দিয়েছে। সেখানে এখন নিরাপত্তা ও মানুষের জীবনযাপনের ন্যূনতম গ্যারান্টি নেই। সব ক্ষেত্রেই তারা ব্যর্থতার পরিচয় দিয়েছে। কিছু উপদল গণতান্ত্রিক প্রতিষ্ঠানগুলোকে শোষণ করে তাদের প্রভাব-প্রতিপত্তি বৃদ্ধি করেছে। ফলে দুর্নীতি দেশটিতে অপ্রতিরোধ্য সমস্যা হিসেবে আবির্ভূত হয়েছে। গোষ্ঠীতন্ত্র তথা শিয়া-সুন্নি বিভাজনও দেশটির একটি বড় সমস্যা।\nইরাকি জনগণ আমেরিকা এবং ইরান দুই দেশেরই হস্তক্ষেপ থেকে মুক্ত থাকতে চায়। তার আগে মার্কিন সমর্থিত শিয়া প্রধানমন্ত্রী হায়দার আল আবদিকে পুনর্নির্বাচিত করেনি। বর্তমান প্রধানমন্ত্রী আবদুল মাহদির ভাগ্যে কী আছে জানি না। তবে অনেকের আশঙ্কা, তাকে ক্ষমতাচ্যুত করা হলে ইরান সমর্থিতরাই প্রধানমন্ত্রীর পদ দখল করে নিতে পারেন। ইরাকি জনগণকে স্বাধীনভাবে তাদের নেতৃত্ব বেছে নিতে দেয়া উচিত। তাহলেই হয়তো সেখানে শান্তি ফিরে আসতে পারে। হ


বিশ্বের সবচেয়ে দামী মাস্কের গল্প! - The Dhaka Times\nপ্রতিযোগিতায় টিকে থাকতে যেনো উদ্ভাবকরা নিত্য নতুন মাস্ক বের করে চলেছেন\nOn Aug 25, 2020 Last updated Aug 21, 2020\nদি ঢাকা টাইমস্ ডেস্ক ॥ মহামারি করোনা ভাইরাস থেকে বেঁচে থাকতে মাস্ক ব্যবহারের কোনো বিকল্প নেই। শুরু হতেই এই মাস্ক নিয়ে বিশ্বে শুরু হয়েছে প্রতিযোগিতা। আজ রয়েছে বিশ্বের সবচেয়ে দামী মাস্কের গল্প!\nপ্রতিযোগিতায় টিকে থাকতে যেনো উদ্ভাবকরা নিত্য নতুন মাস্ক বের করে চলেছেন। তবে এগুলো কতোটা কার্যকরি তা নিয়ে রয়েছে যথেষ্ট প্রশ্ন। তারপরও দামী দামী মাস্ক তৈরিতে থেমে নেই উদ্ভাবকরাও। ইতিমধ্যেই বিশ্বের সবচেয়ে দামী মাস্ক তৈরি করেছে ইসরাইলের এক জুয়েলারি সংস্থা।\nজানা যায়, সোনার সেই মাস্কের সঙ্গে রয়েছে হিরাও। যার দাম পড়বে দেড় মিলিয়ন ডলার! এই মাস্কের নির্মাতা আইজ্যাক লেভি বলেছেন যে, ১৮ ক্যারেট সোনা দিয়ে তৈরি হচ্ছে এই মাস্কটি। শুধু তাই নয়, এটিকে সাজানো হবে ৩৬০০টি সাদাকালো হীরা দিয়ে!\nদেশটির ওয়েইভেল জুয়েলারির মালিক লেভি জানিয়েছেন যে, এক ক্রেতা এই মাস্ক তৈরির জন্য দুটো শর্ত জুড়ে দিয়েছেন। এই বছরের শেষের মধ্যেই এই মাস্ক তৈরি করতে হবে এবং এই মাস্ক যেনো দুনিয়ার সবচেয়ে মূল্যবান মাস্ক হয়। ক্রেতার নাম না জানালেও তিনি চীনের একজন ব্যবসায়ী মার্কিন যুক্তরাষ্ট্রে থাকেন বলেও জানিয়েছেন লেভি।\nনিজের ফ্যাক্টরিতে বসে লেভি সংবাদ মাধ্যমকে দেওয়া সাক্ষাৎকারে জানিয়েছেন, ‘অর্থ দুনিয়ার সবকিছুই কিনতে পারে না। তবে দুর্মূল্য করোনা মাস্ক কিনতে সাহায্য করছে এই অর্থ। যিনি এই মাস্ক কিনবেন খুব সহজেই অন্যের দৃষ্টি আকর্ষণ করতে পারবেন তাতে সন্দেহ নেই।’\nবিশ্বের এমন কঠিন পরিস্থিতিতে এই মাস্ক ব্যবহার কতোটা যুক্তিযুক্ত! তবে লেভি বলেছেন, তিনি এতে কোনও অন্যায় দেখছেন না। তার যুক্তি হলো, এই মাস্ক তৈরি করার জন্য আমাদের অনেক কর্মচারীর উপার্জনে সুবিধাই হলো। এই কঠিন সময় এই কাজ না পেলে আমার কর্মচারীরা বেশ মুশকিলে পড়তো।\nউল্লেখ্য, ইতিপূর্বে ভারতের কয়েকটি জুয়েলারি সংস্থা সোনার মাস্ক বের করে আলোড়ন সৃষ্টি করেন। করোনার মধ্যেই বিয়ে-শাদীতে নববধূর আকর্ষণ বাড়ানোর জন্য বানানো হয় সেইসব সোনার মাস্ক। সেগুলোকে ছাপিয়ে এবার পুরো বিশ্ব দেখবে সোনার সঙ্গে হীরাযুক্ত বিলাশবহুল মাস্ক!\nmost expensive mask in the worldthe storyগল্পবিশ্বের সবচেয়ে দামী মাস্ক\nনিকষ কালো অন্ধকারে সিরিয়া!


নিরাপত্তাহীনতায় ভুগছেন অভিবাসীরা | বিশ্ব | DW | 04.02.2018\nজার্মানির খুবই ছোট এক শহর কান্ডেল৷ মাত্র আট হাজার মানুষের বাস সেখানে৷ গত ২৭ ডিসেম্বর সেই শহরের এক ওষুধের দোকানের সামনে রান্নাঘরের ছুরি নিয়ে হামলা চালানো হয় মিয়া ভি. নামের এক কিশোরীর ওপর৷ উপর্যুপরি ছুরির আঘাতে মারা যায় সেই কিশোরী৷\n১৫ বছর বয়সি মেয়েটির পরিবার বলছে, হত্যাকারী ২০১৬ সালে আফগানিস্তান থেকে আসা এক কিশোর৷ তার বয়সও ১৫৷ মিয়া ভি-র সঙ্গে তার প্রেম হয়েছিল৷ কয়েক মাস পর ছাড়াছাড়ি হয়ে যায়৷ তারপর থেকেই ছেলেটি মিয়া ভি.-কে উত্যক্ত করছিল বলে অভিযোগ৷ মিয়া এবং তার বাবা-মা ছেলেটির বিরুদ্ধে পুলিশে অভিযোগও করেছিল৷\nগত সপ্তাহান্তে আট হাজার অধিবাসীর শহরটি যেন দু'ভাগে বিভক্ত হয়ে যায়৷ শহরের প্রাণ কেন্দ্রে বিক্ষোভ শুরু করে হাজার খানেক মানুষ৷ এক পক্ষ মিয়া ভি হত্যার প্রতিবাদ জানায়, স্লোগান দেয় অভিবাসীদের বিরুদ্ধে৷ অন্যপক্ষের ব্যানারে, ফেস্টুনে ছিল অভিবাসীবিরোধীদের বিরুদ্ধে ক্ষোভ এবং নিজেদের নিরাপত্তা নিয়ে শঙ্কার কথা৷\nপ্রতিবাদী অভিবাসীদরা একটি ব্যানারে লিখেছিলেন, ‘‘আমাদের এবং আমাদের সন্তানদের নিরাপত্তা চাই৷'' আরেকটি ব্যানারে লেখা ছিল, ‘‘সব জায়গাই এখন কান্ডেল৷'' এ সময় বর্ণবাদ রোধের আহ্বানও জানান বিক্ষোভে অংশ নেয়া অভিবাসীরা৷\nপুলিশ বলছে, ফ্রান্স সীমান্তের কাছের শহরটিতে সেদিন যারা অভিবাসীবিরোধী বিক্ষোভে অংশ নিয়েছে, তাদের বেশিরভা্গই বহিরাগত৷\nপুলিশের মুখপাত্র সেবাস্টিয়ান বুরখার্ড ডয়চে ভেলেকে জানান, জার্মানির বিভিন্ন অঞ্চল থেকে আসা কিছু মানুষ কান্ডেলকে অভিবাসীবিরোধী প্রচারণার প্ল্যাটফর্ম হিসেবে ব্যবহার করছে বলে তাঁদের ধারণা৷\nমিয়া ভি. হত্যার ঘটনায় অনেকেরই জার্মানির আরেক শহর ফ্রাইবুর্গে ঘটে যাওয়া আরেকটি হত্যাকাণ্ডের কথা মনে পড়ছে৷ সেখানে এক মেডিক্যাল শিক্ষার্থীকে হত্যার অভিযোগে এক আফগান অভিবাসনপ্রত্যাশীর বিচার চলছে৷\nডেভিড মার্টিন, এলিজাবেথ শুমাখার/এসিবি\nনিখোঁজদের মধ্যে অভিভাবকহীন অপ্রাপ্তবয়স্কদের সংখ্যা ‘ভীতিজনক', বলেছেন জার্মান রেডক্রসের প্রেসিডেন্ট৷ তবে নিখোঁজ অভিবাসীদের অনেকে জার্মানি যাওয়ার পথে প্রাণ হারিয়ে থাকতে পারে, বলে রেডক্রসের ধারণা৷ (28.12.2017)\nকি-ওয়ার্ডস জার্মানি, অভিবাসী, পুলিশ, ফ্রাইবুর্গ, বিক্ষোভ


ওয়েবসাইট খুলে কিভাবে টাকা আয় করা যায় তার ০৮ উপায় জেনে নিন\nঅর্ডিনারি আইটি আর্টিকেল ওয়েবসাইট খুলে কিভাবে টাকা আয় করা যায় তার ০৮ উপায় জেনে নিন\nঅর্ডিনারি আইটি https://www.ordinaryit.com/2022/05/website-income.html\nআসসালামুআলাইকুম প্রিয় পাঠক আজকে আমরা আলোচনা করব ওয়েবসাইট খুলে কিভাবে টাকা আয় করা যায়। আমাদের মধ্যে অনেকেই জানেন না ওয়েবসাইট থেকে কিভাবে আয় হয় কি কি পদ্ধতি অবলম্বন করে বাংলা আর্টিকেল লিখে ওয়েবসাইট থেকে টাকা আয় করা যায়। এই সব কিছু নিয়েই আজকে আমাদের এই পোস্ট।\nআপনার যদি একটি ওয়েবসাইট থাকে এবং সেই ওয়েবসাইট থেকে লাইফটাইম প্যাসিভ ইনকাম করতে চান তাহলে এই পোস্টটি মনোযোগ সহকারে পড়ুন।আজকের এই পোস্ট টি পড়ে আরো জানতে পারবেন আর্টিকেল লিখে কিভাবে টাকা আয় করা যায়, কিভাবে বাংলা ওয়েবসাইট থেকে আয় করা যায় ইত্যাদি বিষয় নিয়ে।\nওয়েবসাইট (website) কি?\nGoogle AdSense দিয়ে ওয়েবসাইট থেকে কিভাবে আয় হয়\nবাংলা ওয়েবসাইট থেকে আয় | ওয়েবসাইটে আর্টিকেল লিখে আয়\nঅ্যাফিলিয়েট মার্কেটিং করে ওয়েবসাইট থেকে টাকা আয়\nলোকাল বিজ্ঞাপন দিয়ে ওয়েবসাইট থেকে টাকা আয়\nব্যাকলিংক দিয়ে ওয়েবসাইট থেকে টাকা আয়\nই-কমার্স ওয়েবসাইট খুলে কিভাবে টাকা আয় করা যায়\nনিউজ পোর্টাল ওয়েবসাইট খুলে কিভাবে টাকা আয় করা যায়\nপেইড রিভিউ কনটেন্ট দিয়ে ওয়েবসাইট থেকে টাকা আয়\nমন্তব্যঃ | ওয়েবসাইট খুলে কিভাবে টাকা আয় করা যায়\nওয়েবসাইট হল কোন নির্দিষ্ট ওয়েব সার্ভারে রাখা বিভিন্ন ধরনের ওয়েব পেজ এর সমষ্টি যা আমরা ইন্টারনেট ব্যবহার করে কম্পিউটার স্মার্টফোন অথবা অন্যান্য স্মার্ট ডিভাইসের মাধ্যমে অ্যাক্সেস করে দেখতে পারি। বিভিন্ন তথ্য বলতে মূলত বিভিন্ন লেখা ছবি ভিডিও সহ ডিজিটাল তথ্যের সমাবেশকে বুঝায়। যতই দিন যাচ্ছে প্রযুক্তির ব্যবহার দিন দিন বৃদ্ধি পাচ্ছে। ব্যক্তিগত প্রয়োজন কিংবা প্রাতিষ্ঠানিক কাজে ওয়েবসাইটের কোনো বিকল্প নেই।\nওয়েবসাইট খুলে কিভাবে টাকা আয় করা যায় এ বিষয়টি নিয়েই আজকে স্টেপ বাই স্টেপ আলোচনা করব। পোষ্ট টি মনোযোগ সহকারে পড়ার অনুরোধ রইল। বর্তমান সময়ে তথ্য প্রযুক্তির যুগ এই সময়ে যে কোন কিছুর প্রয়োজনে আমরা গুগলে সার্চ দিয়ে থাকি। ফলস্বরূপ বিভিন্ন ওয়েবসাইট বিভিন্ন সার্চ রেজাল্ট নিয়ে আমাদের সামনে হাজির হয়। তাহলে বুঝতেই পারছেন ওয়েবসাইট কতটা গুরুত্বপূর্ণ।\nআমাদের মধ্যে অনেকেই ওয়েবসাইট থেকে টাকা আয় করতে চাই, কিন্তু অনেকেই জানেন না ওয়েবসাইট থেকে কিভাবে আয় হয়। আবার সঠিক গাইডলাইনের অভাবে অনেকে সেটাকে বাস্তবে রূপ দিতে পারেন না।\nওয়েবসাইট থেকে কিভাবে আয় হয় তার অনেকগুলো উপায় আছে, আপনি যদি এই সকল উপায় আয়ত্ত করতে পারেন তাহলে খুব সহজেই ওয়েবসাইট থেকে টাকা আয় করতে পারবেন। নিচের কয়েকটি উপায়ে ওয়েবসাইট থেকে টাকা আয় করতে পারবেন।\nযেমনঃ গুগল এডসেন্স, অ্যাফিলিয়েট মার্কেটিং , কনটেন্ট রাইটিং , লোকাল বিজ্ঞাপন বা স্পেস সেল , পেইড রিভিউ এবং ট্রাফিক সেল , ব্যাক লিংক শেয়ার করে ইনকাম , ইকমার্স ওয়েবসাইট থেকে টাকা আয় করতে পারবেন।\nআপনি যদি সঠিক দিক নির্দেশনা অনুসরণ করেন তাহলে উপরে দেখানো পদ্ধতি গুলোর সাহায্যে খুব সহজে টাকা ইনকাম করতে পারবেন। তবে আপনাকে অবশ্যই সঠিক দিকনির্দেশনা অনুসরণ করতে হবে এবং কঠোর পরিশ্রম এর মাধ্যমেই আপনি ওয়েবসাইট থেকে টাকা আয় করতে পারবেন।\nএ সম্পর্কে আরও বিস্তারিত নিচে আলোচনা করা হলো।\nআমরা এখন আলোচনা করব Google AdSense দিয়ে ওয়েবসাইট থেকে কিভাবে আয় হয়।ওয়েবসাইট থেকে টাকা আয় করার সবচেয়ে জনপ্রিয় ও কার্যকর একটি প্ল্যাটফর্ম হচ্ছে Google AdSense. পৃথিবীতে আরো অনেকগুলো অ্যাডসেন্স নেটওয়ার্ক রয়েছে কিন্তু সবচেয়ে জনপ্রিয় Google AdSense. বর্তমানে পৃথিবীতে কোটি কোটি ওয়েবসাইট রয়েছে সে সকল ওয়েবসাইট Google AdSense থেকে খুব ভালো প্যাসিভ ইনকাম করছে।\nএখন প্রশ্ন হলো আপনার যদি কোন ওয়েবসাইট থাকে সেটি গুগোল অ্যাডসেন্সে এপ্লাই করলেই কি আপনার ইনকাম শুরু হবে?\nউত্তর হচ্ছে না। গুগলের বেশকিছু নিয়ম কানুন রয়েছে। গুগল অ্যাডসেন্স এর কিছু গাইডলাইন ও নীতিমালা মেনে আপনাকে ওয়েবসাইট পরিচালনা করতে হবে। আপনাকে ভাল কনটেন্ট লিখতে হবে প্রতিদিন একটি ভালো অ্যামাউন্ট ভিজিটর আপনার ওয়েব সাইটে আসতে হবে।এসব নিয়ম কানুন মেনে চললেই Google AdSense এ এপ্লাই করতে পারবেন।\nমোটকথা আপনার ওয়েবসাইটে যদি ভাল কনটেন্ট থাকে এবং ভালো ভিজিটর আসে তাহলে Google AdSense থেকে সহজেই ওয়েবসাইট থেকে টাকা আয় করতে পারবেন। আপনার যদি ইংরেজিতে কনটেন্ট হয় তাহলে ভালো CPC(Cost Per Click) পাবেন , তাহলে Google AdSense থেকে 100 থেকে 5000 ডলার পর্যন্ত ইনকাম করতে পারবেন।\nঅনেকের প্রশ্ন থাকতে পারে বাংলা ওয়েবসাইট থেকে আয় করা যায় কিনা? আপনার যদি বাংলা ভাষায় কনটেন্ট হয় তাহলে মোটামুটি CPC(Cost Per Click) পাবেন , তাহলে Google AdSense থেকে 100 থেকে 1000 ডলার পর্যন্ত ইনকাম করতে পারবেন।\nএখন আলোচনা করব একটি ওয়েবসাইট খোলা থেকে শুরু করে একদম অ্যাডসেন্স রেডি ওয়েবসাইট কিভাবে তৈরি করবেন কোথায় পাবেন?\nআচ্ছা কেমন হয় যদি বাংলা আর্টিকেল লিখার একটি সুন্দর ও অ্যাডসেন্স রেডি ওয়েবসাইট অর্ডিনারি আইটি আপনাকে বানিয়ে দেয়। ওয়েবসাইটের ডোমেইন-হোষ্টিং আমরাই ক্রয় করে দেব। ওয়েবসাইটে ৩০ টি ইউনিক বাংলা আর্টিকেল আমরাই পাবলিশ করে দেবো ফ্রী। মোটকথা অর্ডিনারি আইটি একটি সম্পূর্ণ ওয়েবসাইট আপনাকে বানিয়ে দেবে।\nএছাড়াও কিভাবে বাংলা ব্লগে লিখবেন তার সমস্ত কিছু একটা কোর্সের মাধ্যমে আপনাকে শেখানো হবে। সেটিও ওয়েবসাইট প্যাকেজ এর অন্তর্ভুক্ত। অনেক প্রফেশনাল টিপস-এন্ড-ট্রিকস অন্তর্ভুক্ত রয়েছে আর্টিকেল রাইটিং কোর্সে। যা সম্পূর্ণ করলে আপনি নিজেই আপনার ওয়েবসাইটের জন্য প্রফেশনাল আর্টিকেল রাইটিং করতে পারবেন।\nআপনার ওয়েবসাইটের অ্যাডসেন্স সেটআপ করতে এবং অ্যাপ্রুভ করাতে অর্ডিনারি আইটি আপনাদের সাহায্য করবে এবং ওয়েব সাইটটি SEO করতেও আপনাকে সহায়তা করা হবে। আপনার ওয়েবসাইটে প্রিমিয়াম থিম সেটআপ এবং ওয়েবসাইট সিকিউরিটি এসব কিছুই এই প্যাকেজ এর অন্তর্ভুক্ত।\nএছাড়াও উপরিউক্ত ধাপে যদি কোনো সমস্যায় পড়েন, এছাড়াও ওয়েবসাইট সংক্রান্ত ভবিষ্যতের যেকোনো ধরনের সমস্যায় পড়লে অর্ডিনারি আইটির সাথে যোগাযোগ করলে সমস্যার সমাধান পেয়ে যাবেন একদম ফ্রিতে।\nঅর্ডিনারি আইটির অ্যাডসেন্স রেডি ওয়েবসাইট ও ৩০ টি পোস্ট প্যাকেজে যা যা পাবেন\nসম্পূর্ণ ওয়েবসাইট ডিজাইন\nগুগল অ্যাডসেন্স অ্যাপ্রুভাল সাপোর্ট\n৩০ ইউনিক ব্লগপোস্ট\nপ্রফেশনাল ব্লগ লিখার অনলাইন কোর্স\nআজীবন ফ্রি সার্ভিস\nএছাড়া অর্ডিনারি আইটি টিম কিভাবে গুগল অ্যাডসেন্স থেকে প্রতিমাসে ৫০০০০ থেকে ১০০০০০ টাকা ইনকাম করে তা জানতে ভিডিওটি দেখে নিন।\nএছাড়াও নিজের ওয়েবসাইট কিভাবে নিজের মন মত কাস্টমাইজ করবেন তা জানতে এখানে চাপ দিয়ে দেখে নিন।\nওয়েবসাইট অর্ডার সংক্রান্ত যেকোনো প্রয়োজনে যোগাযোগ করুন 01761 060 977 এই নাম্বারে অথবা অর্ডিনারি আইটির ফেসবুক পেজে মেসেজ দিন।\nআশা করি বুঝতে পেরেছেন Google AdSense থেকে ওয়েবসাইট খুলে কিভাবে টাকা আয় করা যায়।\nওয়েবসাইট খুলে টাকা আয় করার সবচেয়ে সহজ উপায় হচ্ছে এডসেন্স থেকে টাকা ইনকাম করা। অর্ডিনারি আইটি থেকে সাইট প্যাকেজ ক্রয় করে সহজেই ওয়েবসাইট থেকে টাকা আয় করতে পারবেন।\nপ্রিয় পাঠক এখন আমরা আলোচনা করব কিভাবে ওয়েবসাইটে আর্টিকেল লিখে আয় করা যায়।\nআপনার যদি একটি ওয়েবসাইট থেকে থাকে, তাহলে আপনি নিজের ওয়েবসাইটে আর্টিকেল লিখে আয় করতে পারবেন। আর্টিকেল লিখে আয় করা বর্তমানে খুব জনপ্রিয় একটি মাধ্যম। বর্তমানে বাংলা ভাষায় আর্টিকেল লিখে বাংলা ওয়েবসাইট থেকে আয় করা যায়। আপনার যদি কোন ওয়েবসাইট না থাকে তাহলে, আপনি অডিনারি আইটি এই ওয়েবসাইটে আর্টিকেল লিখে আয় করতে পারবেন।\nঅর্ডিনারি আইটিতে আর্টিকেল লিখে আয় করার বিস্তারিত দেখুন এখানে ।\nআরো পড়ুনঃ ১১ টি উপায়ে আর্টিকেল লিখে আয় করার বিস্তারিত জানুন\nপ্রিয় পাঠক প্রথমেই জেনে নিন আফিলিয়েট মারকেটিং কি?\nঅ্যাফিলিয়েট মার্কেটিং হল এমন উপায় বা মাধ্যম যার সাহায্যে কোন অনলাইন কোম্পানির ডিজিটাল পণ্য নিজের ব্লগ, ওয়েবসাইট, ফেসবুক পেজ বা ইউটিউব চ্যানেল এ প্রমোট করে সেই ডিজিটাল পণ্য বিক্রির একটা কমিশন পাওয়া যায় তাকে অ্যাফিলিয়েট মার্কেটিং বলে।\nঅ্যাফিলিয়েট মার্কেটিং বর্তমানে অনলাইন আয়ের একটি জনপ্রিয় মাধ্যম। পৃথিবীর সব বড় বড় ব্লগার কনটেন্ট ক্রিয়েটর বিভিন্ন পণ্যের মার্কেটিং করে লাখ লাখ টাকা আয় করে থাকেন। শুরুর দিকে হয়তো তেমন বেশি টাকা ইনকাম করা সম্ভব নয় কিন্তু আপনার ওয়েবসাইটের ভিজিটর বাড়ার সাথে সাথে আপনার ইনকাম বৃদ্ধি পাবে।\nঅ্যাফিলিয়েট মার্কেটিংয়ের মাধ্যমে আপনি অন্য কোন কোম্পানির প্রোডাক্ট নিজের ওয়েবসাইটে প্রমোশন করে বিক্রি করতে পারবেন এবং বিক্রি শেষে একটি কমিশন পেয়ে যাবেন। আপনি প্রোডাক্ট যত বেশি বিক্রি করতে পারবেন আপনার কমিশনের পরিমাণ তত বেশি হবে। বর্তমানে বিখ্যাত কিছু ই-কমার্স সাইট গুলোতে অ্যাফিলিয়েট প্রোগ্রাম চালু রয়েছে। যেমনঃ Amazon, Daraz, Alibaba, Bikroybaba, BDshop ইত্যাদি। সব মার্কেটপ্লেসে অ্যাফিলিয়েট প্রোগ্রাম এ জয়েন করে আপনিও আয় করতে পারবেন ।\nআরো পড়ুনঃ লেখালেখি করে আয় করার ওয়েবসাইট পেমেন্ট বিকাশে\nঅ্যাফিলিয়েট মার্কেটিং করে ইনকাম করতে হলে, আপনি যখন কোন প্রোডাক্টের রিভিউ করবেন রিভিউ শেষে ওই প্রোডাক্টের লিংক সংযুক্ত করে দিতে হবে । এখন কেউ যখন ওই লিংকে গিয়ে প্রডাক্ট ক্রয় করবে তার ওপর আপনি একটি কমিশন পেয়ে যাবেন। প্রতিষ্ঠান আর প্রোডাক্ট ভেদে এই কমিশনের পরিমাণ 20 থেকে 50 শতাংশ হয়ে থাকে।\nপ্রিয় পাঠক আশাকরি বুঝতে পেরেছেন অ্যাফিলিয়েট মার্কেটিংয়ের মাধ্যমে, ওয়েবসাইট খুলে কিভাবে টাকা আয় করা যায়।\nগুগল এডসেন্স আর্টিকেল রাইটিং অ্যাফিলিয়েট মার্কেটিং ইত্যাদি কাজ করে ওয়েবসাইট থেকে টাকা আয় করার পাশাপাশি আপনি লোকাল বিজ্ঞাপন দিয়ে ওয়েবসাইট থেকে টাকা আয় করতে পারেন। আপনার ওয়েবসাইটে যখন একটি ভালো এমাউন্ট অর্গানিক ট্রাফিক আসবে তখন আপনি কোন লোকাল প্রতিষ্ঠানকে বলতে পারেন আপনাদের ওয়েবসাইটে এড দেয়ার জন্য। আপনার ওয়েবসাইটে বিজ্ঞাপন দেয়ার জন্য নির্দিষ্ট স্পেস ব্যানার সাইজ অনুযায়ী আপনি লোকাল প্রতিষ্ঠান কে ভাড়া দিতে পারেন এভাবে সহজেই প্রতিমাসে একটা অর্থ আয় করতে পারেন।\nআবার আপনার ওয়েবসাইটে একটা নির্দিষ্ট সময় পর যখন প্রচুর পরিমাণে অর্গানিক ট্রাফিক আসা শুরু করবে এবং ওয়েবসাইটের পপুলারিটি বৃদ্ধি পাবে তখন বিভিন্ন প্রতিষ্ঠানই আপনার সাথে যোগাযোগ করবে আপনার ওয়েবসাইটে বিজ্ঞাপন দেয়ার জন্য। আমাদের দেশেও এরকম অনেক ওয়েবসাইট রয়েছে যারা উপরের তিনটি পদ্ধতি ছাড়াও ওয়েবসাইটের একটি নির্দিষ্ট স্পেসে লোকাল বিজ্ঞাপন দেখিয়ে ওয়েবসাইট থেকে টাকা আয় করছে।\nপ্রিয় পাঠক, চলুন প্রথমে জেনে নেই ব্যাকলিংক কি? ব্যাকলিংক হচ্ছে এমন একটি প্রসেস যা একটি ওয়েবসাইট অন্য আরেকটি ওয়েবসাইটের লিংক রেফার করে। অর্থাৎ একটি ওয়েবসাইটকে অন্য আরেকটি ওয়েবসাইটের মাধ্যমে প্রচার করা বোঝায়। ব্যাকলিংক মূলত একটি সাইটের এসইও (সার্চ ইঞ্জিন অপটিমাইজেশন) এর জন্য খুবই গুরুত্বপূর্ণ একটি বিষয়। হাই কোয়ালিটি ব্যাকলিংক করার জন্য ওয়েবসাইটের ডোমেইন অথরিটি বৃদ্ধি পায় । কোন ওয়েবসাইটের পোষ্ট দ্রুত র‍্যাঙ্ক করার জন্য ব্যাকলিংক খুবই গুরুত্বপূর্ণ।\nআপনার ওয়েবসাইটটি যখন অনেক বেশি পপুলার হয়ে উঠবে তখন আপনার ওয়েবসাইট আর একটি ওয়েবসাইটকে ব্যাকলিংক দিয়ে আপনার ওয়েবসাইট থেকে টাকা আয় করতে পারবেন। আপনার ওয়েবসাইটে যখন অনেকগুলো পোস্ট র‍্যাঙ্ক করবে তখন বিভিন্ন ওয়েবসাইটের মালিকগণ আপনার সাথে যোগাযোগ করবে ব্যাকলিংক নেয়ার জন্য।\nআরো পড়ুনঃ নয়টি অনলাইন ইনকাম মোবাইল দিয়ে। মোবাইল দিয়ে টাকা ইনকাম করুন\nবিভিন্ন ওয়েবসাইটের মালিক আপনাকে বিভিন্ন টপিকে আর্টিকেল লিখে দিবে আপনি আপনার ওয়েবসাইটে উক্ত আর্টিকেলের ব্যাকলিংক দিয়ে দেবেন। বর্তমানে আমাদের দেশসহ পৃথিবীতে হাজার হাজার ওয়েবসাইট তৈরি হচ্ছে যার ফলে ব্যাকলিংক এর চাহিদা বৃদ্ধি পাচ্ছে। আশা করি বুঝতে পেরেছেন কিভাবে ব্যাকলিংক দিয়ে ওয়েবসাইট থেকে টাকা আয় হয়।\nপুরো পৃথিবীতে অনলাইনে কেনাকাটার প্রচলন অনেক আগেই শুরু হয়ে গিয়েছে। বর্তমানে আমাদের দেশেও অনেক লোক অনলাইন কেনাকাটায় আগ্রহী হয়ে উঠছেন। তাই অনলাইনে কোন পণ্য ক্রয় বা বিক্রয় এর জন্য ই-কমার্স ওয়েবসাইট এর কোনো বিকল্প কল্পনাই করা যায় না। ই-কমার্স ওয়েবসাইট এর সুবিধা হচ্ছে একটি ওয়েবসাইট থেকেই আপনার প্রতিষ্ঠানের সকল পণ্য খুব সহজেই অনেক মানুষের কাছে পৌঁছে দেয়া যাই ।\nই-কমার্স ওয়েবসাইট এ বিভিন্ন ধরনের পণ্য বিক্রি করতে পারবেন। এর মধ্যে রয়েছে ছেলে বা মেয়েদের ফ্যাশন পণ্য, বিউটি পণ্য, ইলেকট্রনিক গ্যাজেট , অনলাইন বুক শপ , আসবাবপত্র , কৃষিপণ্য ইত্যাদি। আপনি চাইলে আপনার প্রতিষ্ঠানের পণ্য অথবা অন্য কারো পণ্য আপনার ওয়েবসাইটের মাধ্যমে বিক্রি করতে পারবেন খুব সহজেই।\nই-কমার্স ওয়েবসাইট এ পণ্য বিক্রি করার জন্য প্রথমেই আপনাকে একটি ওয়েবসাইট তৈরি করে নিতে হবে। এরপর আপনার পণ্যের ছবি, পণ্যের বিস্তারিত আপনার ওয়েবসাইটে উল্লেখ করতে হবে। আপনার ওয়েবসাইট যেন ইউজার ফ্রেন্ডলি হয় সে বিষয়ে আপনার খেয়াল রাখতে হবে। আপনার ওয়েবসাইটে পেমেন্ট সিস্টেম থাকতে হবে। সবচেয়ে বড় কথা আপনার ওয়েবসাইটের বিশ্বস্ততা মানুষের মধ্যে গড়ে তুলতে হবে তাহলে মানুষ বিভিন্ন পণ্য আপনার ওয়েবসাইট থেকে ক্রয় করবে। এছাড়া পণ্যের এবং ওয়েবসাইটের ভালোভাবে মার্কেটিং করতে হবে যেন তা সহজে মানুষের কাছে পৌঁছে যায়।\nপ্রিয় পাঠক আশা করি বুঝতে পেরেছেন, ই-কমার্স ওয়েবসাইট খুলে কিভাবে টাকা আয় করা যায়।\nবর্তমান বিশ্বে দৈনন্দিন বিভিন্ন ঘটনা ঘটে চলেছে। এগুলোই আমরা নিউজপেপারে অথবা টেলিভিশনে নিউজের মাধ্যমে দেখতে পারি। কিন্তু বর্তমান সময়ে অনলাইনে নিউজ পোর্টাল একটি গুরুত্বপূর্ণ অংশ হয়ে উঠেছে আমাদের জীবনে। দৈনন্দিন জীবনের যেকোনো ঘটনা অনলাইন নিউজ পেপারে দেখে নিচ্ছি আমরা খুব সহজেই। আপনি কি জানেন অনলাইন নিউজপেপার থেকেও আয় করা যায়।\nআপনারা যদি প্রথম আলো ,সময় নিউজ, ইত্যাদি নিউজ পেপারের দিকে তাকান তাহলে বুঝতে পারবেন তারা মানুষকে নিউজ দেখিয়ে বিভিন্ন অ্যাড দেখিয়ে তাদের ওয়েবসাইট থেকে টাকা আয় করছে। আপনিও চাইলে এমন একটি নিউজ পোর্টাল ওয়েবসাইট তৈরি করতে পারেন।\nওয়েবসাইট তৈরি করার পর, সেগুলো বিভিন্ন সোসিয়াল মিডিয়া সাইট যেমনঃ ফেসবুক, টুইটার, ইনস্টাগ্রাম এর মতো সাইটে শেয়ার করে আপনার ওয়েবসাইটে ভিজিটর আনতে পারেন।\nগুরুত্বপূর্ণ কথাঃ আপনি যদি একটি প্রফেশনাল মানের নিউজ পোর্টাল ওয়েবসাইট তৈরি করতে চান তাহলে আপনাকে প্রথমে নিউজ ট্রেড লাইসেন্স (News Trade Licences) নিতে হবে। অন্যথায় ওয়েবসাইট চালাতে গিয়ে বিপদের সম্মুখীন হওয়ার আশঙ্কা রয়েছে।\nপ্রযুক্তির উৎকর্ষতা বাড়ার সাথে সাথে কনটেন্ট ক্রিয়েশন ইন্ডাস্ট্রি দিন দিন বড় হচ্ছে। একজন ভাল মানের কনটেন্ট রাইটার বা আর্টিকেল রাইটার এর চাহিদা অনেক বেশি। আপনি যদি একটি ভাল মানের ওয়েবসাইট তৈরি করতে পারেন তাহলে বিভিন্ন প্রতিষ্ঠান আপনাকে নিয়ে তাদের প্রোডাক্টের পেইড রিভিউ করিয়ে নেবে সেখান থেকে আপনি আয় করতে পারবেন।\nআবার সেই রিভিউ আপনি আপনার ওয়েবসাইটে প্রকাশ করে বিভিন্ন ক্রেতার কাছে সেই প্রোডাক্ট কিংবা সার্ভিস পৌঁছে দিলে অ্যাফিলিয়েশনের মাধ্যমে সেখান থেকেও আয় করতে পারবেন।\nতবে হ্যাঁ অবশ্যই আপনাকে বিভিন্ন পণ্য বা সার্ভিস এর প্রতি রিভিউ করার ক্ষেত্রে আর্টিকেল রাইটিং এ পারদর্শী হতে হবে ।\nপ্রিয় পাঠক, আমাদের জীবনে ওয়েবসাইটের গুরুত্ব কতটুকু আশা করি বুঝতে পেরেছেন। এই পোস্টে আমরা তুলে ধরেছি, ওয়েবসাইট খুলে কিভাবে টাকা আয় করা যায়, এছাড়াও দেখিয়েছি বাংলা ওয়েবসাইট থেকে আয় করার পদ্ধতি এই বিষয়ে বিভিন্ন রকম দিকনির্দেশনা। একটি ওয়েবসাইটের মাধ্যমে যে কোন মানুষ তার প্রয়োজনীয় ইনফর্মেশন পেয়ে যাচ্ছে একই সাথে ওয়েবসাইটের মালিক ওয়েবসাইট থেকে টাকা আয় করতে পারছে।\nপোষ্ট টি পড়ে যদি আপনার ভালো লেগে থাকে তাহলে শেয়ার করুন আপনার আপনজনের সাথে নিচের শেয়ার বাটনগুলো তে ক্লিক করে।


পাঁচ বছর পর আইএস নেতা আল-বাগদাদির ভিডিও কেন? - BBC News বাংলা\nImage caption আইএস নেতা আবুবকর আল বাগদাদি: নতুন ভিডিওতে\nইরাক ও সিরিয়ায় কায়েম করা তাদের স্বঘোষিত খেলাফতের বিলুপ্তির পর এই ভিডিও ছেড়ে কি বার্তা দিচ্ছে আইএস?\nগত কয়েক বছরে বেশ কয়েকবার আল-বাগদাদির নিহত হবার খবর বেরোয়, তবে এই ভিডিওটিতে শেষ পর্যন্ত তাকে জীবিত এবং বক্তৃতারত অবস্থায় দেখা গেল।\nঅনেক বিশ্লেষক এর সাথে আল-কায়েদার নিহত নেতা ওসামা বিন লাদেন বা ইরাকী আল-কায়েদা নেতা আবু মুসাব আল-জারকাবির ভিডিওগুলোর মিল দেখতে পেয়েছেন।\nলাদেন বা জারকাবির ভিডিওর মতোই মি. আল-বাগদাদি কালো পোশাক এবং সামরিক-ধাঁচের ওয়েস্টকোট পরে মাটিতে বসে কথা কথা বলছেন। তার পাশে একটি এ্যাসল্ট রাইফেল দেয়ালে হেলান দিয়ে রাখা আছে।\nশেষ বার তাকে ভিডিওতে দেখা গিয়েছিল ২০১৪ সালে। ইরাকের মসুল শহরটি আইএস দখল করে নেবার পর সেখান থেকেই মি. আল-বাগদাদি ঘোষণা করেছিলেন, ইরাক ও সিরিয়ার বিস্তীর্ণ অঞ্চল জুড়ে 'খেলাফত' প্রতিষ্ঠার কথা।\nসেই এলাকাগুলোর সবই এখন তাদের হাতছাড়া হয়ে গেছে। মি. আল-বাগদাদি ১৮ মিনিট লম্বা এই নতুন ভিডিওতে স্বীকার করেছেন যে আইএসের শেষ ঘাঁটি বাঘুজেরও পতন ঘটেছে।\nআল-ফুরকান নামে একটি জঙ্গী গ্রুপের মিডিয়া নেটওয়ার্কে এই ভিডিওটি পোস্ট করা হয়। কবে এটি ধারণ করা হয়েছে তা স্পষ্ট নয়। ইসলামিক স্টেট নিজে বলছে, ভিডিওটি এপ্রিল মাসে ধারণ করা।\nImage caption ২০১৪ সালের ভিডিওতে আল-বাগদাদি\nসাংবাদিক মাইকেল ওয়েইস বলছেন, আবুবকর আল-বাগদাদি স্পষ্টতই এ ভিডিওর মাধ্যমে বার্তা দিচ্ছেন যে তিনি জীবিত আছেন এবং এখনো আইএসের নেতৃত্বে আছেন।\nকিছুকাল আগে ব্রিটেনের দি গার্ডিয়ান খবর দিয়েছিল যে মি. আল-বাগদাদির বিরুদ্ধে ফেব্রুয়ারি মাসে একটা অভ্যুত্থানের চেষ্টা হয়েছিল। পূর্ব সিরিয়ার এই অভ্যুত্থানকারীরা নাকি তার বিরুদ্ধে অতিরিক্ত প্রভুত্ববাদী মানসিকতা দেখানোর অভিযোগ এনেছিল।\n'তিনি আইসিস পরিচালনায় দমনমূলক ও স্বৈরাচারী হয়ে উঠেছিলেন' - সংগঠনটির কিছু সদস্যের অভিযোগ ছিল এটাই।\nফলে এ ভিডিওর মাধ্যমে মি.আল-বাগদাদি বিশ্বকে জানান দিলেন যে তিনি এখনো জীবিত এবং আইএসের নেতা রয়েছেন, যদিও তাকে ধরার জন্য ২৫ মিলিয়ন বা আড়াই কোটি ডলারের পুরস্কার ঘোষণা করা হয়েছে।\nনতুন ভিডিওতে বাঘুজের পতনের কথা স্বীকার করলেও তিনি বলছেন, তিনি বুরকিনা ফাসো এবং মালির জঙ্গীদের কাছ থেকে আনুগত্যের অঙ্গীকার পেয়েছেন। তিনি সুদান ও আলজেরিয়ায় বিক্ষোভ নিয়ে কথা বলেছেন, এবং মন্তব্য করেছেন যে স্বৈরাচারীদের মোকাবিলায় একমাত্র সমাধান হচ্ছে জিহাদ।\nভিডিওর শেষ দিকে মি. আল-বাগদাদির একটি অডিও বার্তাও রয়েছে যাতে তিনি শ্রীলংকায় ইস্টার সানডের দিনের আক্রমণ নিয়ে কথা বলেছেন। তিনি মন্তব্য করেন যে আইএসে সবশেষ ঘাঁটি বাঘুজের পতনের প্রতিশোধ নিতেই শ্রীলংকার আক্রমণ চালানো হয়েছে।\nতবে বিবিসি মনিটরিংএর বিশ্লেষক মিনা আল-লামি বলছেন, ওই আক্রমণের কৃতিত্ব দাবি করে আইএস আগে যে বার্তা দিয়েছিল তাতে বাঘুজের কোন উল্লেখ ছিল না।\nবিবিসির বিশ্লেষক মার্টিন পেশেন্স বলছেন, মি. আল-বাগদাদি ইরাক ও সিরিয়ায় তাদের পরাজয় থেকে দৃষ্টি সরিয়ে দেবার চেষ্টা করেছেন। তার কথায়, বাঘুজের যুদ্ধ শেষ হয়ে গেছে তবে এ যুদ্ধের পরেও আরো অনেক কিছু আসছে।


২৩ জুন ২০২১, ২০:৩৬\n‘রাজা-বাদি উত্তর না-দি’। কথাটি রাজা-বাদশাহদের আমলের। রাজা যখন বাদি বা বিবাদি হন, তখন প্রজার উত্তর দেয়ার ক্ষমতা থাকে না। সে যুগে রাজা-বাদশাহরা সব মানুষের দণ্ড ও মুণ্ড অর্থাৎ আইন ও মাথা নেয়ার একক ক্ষমতার অধিকারী ছিলেন। দিনে দিনে সভ্যতার অগ্রগতির সাথে সাথে মানুষের উত্তর দেয়ার ক্ষমতা বেড়েছে। মানুষ বিদ্রোহ করেছে। নিরন্তর সংগ্রামের পর বিজয়ী হয়েছে। তখন তারাই দণ্ড মুণ্ডের কর্তা হয়ে দাঁড়িয়েছে। জনসাধারণ তাদের নিজেদের ভাগ্যবিধাতা হয়েছে। এই ব্যবস্থাটির নাম গণতন্ত্র। গণতন্ত্র মানুষকে বাঁচার অধিকার দিয়েছে। গণতন্ত্র মানুষকে মৌলিক অধিকারের নিশ্চয়তা দিয়েছে। সে ব্যবস্থাধীনে মানুষ কথা বলতে পারে। মানুষ তার ইচ্ছা এবং আশা-আকাক্ঙ্ক্ষা প্রকাশ করতে পারে। মানুষ তার রাগ-দুঃখ-ক্ষোভ প্রকাশ করতে পারে।\nআব্রাহাম লিংকনের সেই চিরায়ত ভাষায় ‘মানুষের জন্য, মানুষের দ্বারা ও মানুষের মাধ্যমে যে তন্ত্র প্রতিষ্ঠিত হয়েছে, পৃথিবী থেকে তা আর কখনো বিলীন হয়ে যাবে না’। মানুষের অধিকারের এই শক্ত উচ্চারণ থেকে বোঝা যায়, মানবিকতার দাবি কত গভীর, ব্যাপক ও সর্বাত্মক। এটিও নির্মম সত্য যে, জন্মগতভাবেই হবসের ভাষ্য মোতাবেক ‘মানুষ স্বার্থপর, হীনম্মন্য, পাশবিক, নোংরা এবং সঙ্কীর্ণ’। সেই সাথে ক্ষমতার লোভ তার রক্তের মতোই বাস্তব। দেশে দেশে, যুগে যুগে তাই আবির্ভাব ঘটেছে গণতন্ত্রের বিরুদ্ধে স্বৈরতন্ত্রের। যেহেতু গণতন্ত্র প্রতিষ্ঠিত হয়েছে পৃথিবীর সর্বত্র এবং গণতন্ত্র সমর্থিত হয়েছে পৃথিবীর সংখ্যাগরিষ্ঠ মানুষের দ্বারা এবং যেহেতু গণতন্ত্র হয়ে উঠেছে সভ্যতা, মানবিকতা ও অধিকারের প্রতীক, তাই গণতন্ত্রের মৌলিক দাবিকে অস্বীকার করা সহজসাধ্য নয়। তাই স্বৈরশাসকরা গণতন্ত্র নামের আড়ালে ও আবডালে নকল গণতন্ত্র কায়েম করতে চায়। গণতন্ত্রের খোলস বজায় রেখে অন্যকিছু ধারণ করতে চায়। এভাবে ইতিহাসের বিভিন্ন পর্যায়ে যারা গণতন্ত্রকে নিঃশেষ করতে চেয়েছে, তারা কায়েম করতে চেয়েছে ‘শোষিতের গণতন্ত্র’।\nনাসেরের মতো সামরিক শাসকরা দিয়েছে ‘নিয়ন্ত্রিত গণতন্ত্র’, সুকর্ন দিয়েছেন ‘নির্দেশিত গণতন্ত্র’ এবং আমাদের দেশেও বাকশালের নামে কায়েম হয়েছিল ‘শোষিতের গণতন্ত্র’। সামরিক শাসক এরশাদ এবং লেবাসধারী সামরিক শাসক মইন ইউ আহমেদ ‘নয়া গণতন্ত্র’ উপহার দিতে চেয়েছিলেন। সব স্বৈরশাসককেই অবশেষে জনগণের তন্ত্রের কাছে আত্মসমর্পণ করে অবশেষে বিদায় নিতে হয়েছে। পৃথিবীর এই সময়ে গণতন্ত্রের বিকৃতি ও বিকার দেখে রাষ্ট্রবিজ্ঞানীরা গণতন্ত্রের নানা ধরনের বিশেষণ দিয়েছেন। আমরা শুনছি ‘কপট গণতন্ত্র’, ‘অনুদার গণতন্ত্র’, এবং ‘এক দিনের গণতন্ত্র’ ইত্যাদি অভিধা। বিগত এক যুগ ধরে বাংলাদেশে ‘এক দিনের গণতন্ত্র’ও মৃত্যুবরণ করেছে। এখন আমরা সবাই প্রজা, তাদের রাজত্বে। সুতরাং সেই রাজা-বাদশাহরা বাংলাদেশে আবার ফিরে এসেছেন। সনাতন ধর্মে বিশ্বাসীরা হয়তো বলবেন, পুনর্জন্ম হয়েছে তাদের। সুতরাং পুরনো প্রবাদটি ফিরে এসেছে বাংলাদেশে- ‘রাজা-বাদি উত্তর না-দি’। কথাটি মনে এলেও সাম্প্রতিক এক গুমের কাহিনী শুনে।\nসপ্তাহখানেক আগে রংপুরের ইসলামী বক্তা আবু ত্ব-হা আদনান তার দুই সফরসঙ্গী ও গাড়িচালকসহ নিখোঁজ হন। তার পরিবার থানায় নিখোঁজের মামলা করে। অভিযোগ করা হয় যে, সরকারের আইন ও শৃঙ্খলা বাহিনী তাদেরকে গ্রেফতার করেছে এবং আটক করেছে। সরকারের তরফ থেকে শক্তভাবে তা অস্বীকার করা হয়। সামাজিক মাধ্যমে খবর রটে যায় যে, ত্ব-হা গং একটি গোয়েন্দা সদর দফতরে আটক রয়েছেন। যেহেতু তিনি ইসলামী বক্তা এবং সারা দেশে এখনো যখন হেফাজতে ইসলামের আলেম ওলামাদের বিরুদ্ধে সাঁড়াশি অভিযান চলছে তখন ত্ব-হার গ্রেফতার বা আটক অস্বাভাবিক কিছু নয়। কিন্তু সবাইকে অবাক করে ইসলামী বক্তা ত্ব-হা নিখোঁজের আট দিন পর সদলবলে ফিরে আসেন।\nএরপর দেখা গেল, ত্ব-হাসহ চারজনের পরিবারের কেউই মুখ খুলছেন না। ভুক্তভোগীরা বলেন, এ অবস্থা থেকে বের হয়ে কেউ আর মুখ খোলেন না। যেমন- বিএনপি নেতা সালাহউদ্দিন আহমেদ, সাংবাদিক শফিকুল ইসলাম কাজল ও বুদ্ধিজীবী ফরহাদ মাজহার। উল্লেখ্য, ত্ব-হা নিখোঁজ হন ১০ জুন রাত থেকে। ঘটনার বিবরণে প্রকাশ ত্ব-হা ঢাকার একটি মসজিদে খুতবা দেয়ার উদ্দেশে রংপুর থেকে বিকেল ৪টার দিকে ভাড়া করা একটি গাড়িতে রওনা হন। ওই দিন রাত আড়াইটা অবধি আদনানের সাথে পারিবারিক যোগাযোগ ছিল। পুলিশের ভাষ্য মোতাবেক, আদনান ওই রাতেই আশুলিয়া হয়ে আবার রংপুরের উদ্দেশে রওনা হন। তবে তারা রংপুর না গিয়ে গাইবান্ধার ত্রিমোহনী এলাকায় ত্ব-হার বন্ধু সিয়ামের বাসায় আট দিন আত্মগোপন করে থাকেন। এই পুলিশ কর্মকর্তা আরো জানান, ১৮ জুন জুমার নামাজের পর প্রত্যেক পরিবারের পক্ষ থেকে পুলিশকে জানানো হয়- তারা সবাই বাড়ি ফিরে এসেছেন।\nআবু ত্ব-হা শ্বশুরবাড়ির প্রতিবেশী একজনের ভাষ্য এরকম- ‘বেলা ১২টায় আমি আমার বাড়ির সামনের মোড়ে কাজ করছিলাম। এ সময় ত্ব-হাকে আমি একটি ব্লু রঙের গেঞ্জি, পায়জামা, মুখে মাস্ক ও মাথায় টুপি পরিহিত অবস্থায় দেখতে পাই। তিনি শ্বশুরবাড়ির দিকে যাচ্ছিলেন। এ সময় আমি তাকে খুব ক্লান্ত অবস্থায় দেখেছি। আমি তাকে প্রশ্ন করেছিলাম, তোমার জন্য সারা দেশ পাগল। তুমি কোথায় ছিলে? তখন ত্ব-হা আমাকে মুখে আঙ্গুল দিয়ে চুপ থাকার ইঙ্গিত করে বলে- বাসায় আসেন, পরে বলব’।\nএরপর বিভিন্নভাবে ত্ব-হা আদনান ও তার সঙ্গী-সাথীদের সাথে কোনোক্রমেই গণমাধ্যমের লোকেরা যোগাযোগ করতে পারেননি। ত্ব-হা নিখোঁজ হওয়ার সংবাদটি জনমনে ব্যাপক প্রতিক্রিয়ার সৃষ্টি করে। জাতীয় সংসদে তার উদ্ধারের দাবিসহ দেশের বিভিন্ন স্থানে প্রায় প্রতিদিনই মানববন্ধন ও সভা-সমাবেশ হয়। তার সন্ধান চেয়ে বিবৃতি দেয় অ্যামনেস্টি ইন্টারন্যাশনাল।\nত্ব-হা আদনানের গুম বা নিখোঁজ হওয়া এবং এমনি এমনি ফিরে আসা নিঃসন্দেহে একটি রহস্যপূর্ণ ঘটনা। কিন্তু মজার ব্যাপার- কেউই এ রহস্যের উন্মোচন করতে পারেননি। তার গ্রেফতারের কয়েক দিনের মাথায় সংবাদপত্রে একটি খবর ছাপা হয় যে, তার মুক্তিপণ দাবি করে তার স্ত্রীর কাছে ফোন এসেছিল। ফোন দেয়া ব্যক্তির কোনো অস্তিত্ব পায়নি পুলিশ। একটি নির্দিষ্ট ফোন নাম্বারও উল্লেখ করা হয়। প্রকাশিত খবরে বলা হয়, ফোনের অপর প্রান্ত থেকে এক ব্যক্তি বলেন, আদনানসহ অন্যরা তাদের কাছে আছে। টাকা পয়সা দিলে ছেড়ে দেয়া হবে। টাকা চাওয়ার ব্যাপারটি গোপন রাখতে বলা হয়। ইমোর চ্যাটিংয়ের স্ক্রিনে কয়েকটি পর্যায়ে আরো খবর আসে। ত্ব-হা আদনানের পরিবারের পক্ষে ওই মাধ্যমে যোগাযোগ করা হলেও অপরপ্রান্ত থেকে আর কোনো খবর আসেনি। অপর একটি প্রতিবেদনে পারিবারিক কলহের ইঙ্গিত করা হয়েছে। তবে তা ভিত্তি পায়নি। গোটা বিষয়টি এখন সাধারণ মানুষের মধ্যে অসাধারণ ঔৎসুক্যের সৃষ্টি করেছে।\nকেউ কেউ সাহস করে সরকারের আইন ও শৃঙ্খলা বিধায়ক এজেন্সিগুলোকে গুমের জন্য দায়ী করেছে। সাম্প্রতিককালে অন্তত ১০ জন গুম থেকে ফিরে এসেছেন। সরকারি এজেন্সির বিরুদ্ধে সাহস করে এদের কেউ মুখ খুলতে পারেননি। সাবেক মানবাধিকার কমিশন প্রধান প্রফেসর মিজানুর রহমান স্বীকার করেন, তারাও চেষ্টা করে কোনো তথ্য উদঘাটন করতে পারেননি। তিনি বলেন, প্রতিটি প্রত্যাবর্তনকারী তার জীবন সম্পর্কে শঙ্কিত ছিলেন। মিজানুর রহমান এ জন্য সরকারের বিচারব্যবস্থাকে দায়ী করেন। ফিরে আসার পর যারা আর মুখ খুলতে সাহস করেননি তাদের মধ্যে বুদ্ধিজীবী ফরহাদ মজহারও রয়েছেন। তিনি অবশ্য একটি শব্দ দিয়ে সমগ্র বিষয়কে তুলে ধরার চেষ্টা করেন। ‘তুলে নেয়া হয়েছিল’ বলে তিনি সব কথা বোঝাতে চেয়েছেন। আর একজন ফিরে আসা মানুষ হচ্ছেন লেফটেন্যান্ট কর্নেল হাসিনুর রহমান। ২০১৮ সালের ৮ আগস্ট তাকে ‘গোয়েন্দা শাখা’ পরিচয়ে লোকেরা তুলে নেয়। ২০২০ সালের ২১ ফেব্রুয়ারি তিনি ফিরে আসেন। তাকে জিজ্ঞাসা করা হলে কোনো মন্তব্য করতে অস্বীকার করেন।\nরাজনৈতিক পর্যবেক্ষকরা মনে করছেন, গুম হওয়া লোকদের যাদের ছেড়ে দেয়া হয়েছে তাদেরকে সম্ভবত এই শর্তেই মুক্তি দেয়া হয়েছে যে, তারা মুখ খুলবেন না। মুখ খুললেই বিপদে পড়বেন। এমনকি তার জীবনহানির আশঙ্কাও থাকবে। অনুরূপ আরেকটি ঘটনা ঘটে রাষ্ট্রদূত মারুফ জামানের ক্ষেত্রে। ২০১৭ সালের ৪ ডিসেম্বর তাকে বিমানবন্দরে যাওয়ার পথে গুম করা হয়। তিনি ফিরে আসেন ৪৬৭ দিন পর। তিনিও চুপ থাকেন। আরেকটি ঘটনা একজন শিক্ষক গবেষকের। ২০১৭ সালের ২২ ডিসেম্বর নর্থ সাউথ বিশ্ববিদ্যালয়ের শিক্ষক মোবাশ্বের হাসান কায়সারকে গুম করা হয়। দেড় মাস আটক থাকার পর তিনি ফিরে আসেন। ফিরে আসার কয়েক দিনের মধ্যেই তিনি দেশ ত্যাগ করেন অথবা ত্যাগ করতে বাধ্য হন। জাতীয় মানবাধিকার কমিশন তার কাছে ঘটনার বিবরণ চেয়ে চিঠি পাঠায়। তিনি কোনো উত্তর দেননি। যুব ইসলামী ওয়ায়েজিন মীর মোয়াজ্জেম হোসাইন সাইফিকে এ বছরের ১৪ মার্চ গুম করা হয়। তিন দিন পর মুক্তাগাছা থানায় এসে তারা হাজির হন। মীর মোয়াজ্জেম জানান, র‌্যাব তাদের ধরে নিয়ে গিয়েছিল। সন্ত্রাসী কর্মকাণ্ড সম্পর্কে তাদেরকে জিজ্ঞাসাবাদ করা হয়। এর আগেও তাকে একই স্টাইলে নিয়ে যাওয়া হয়েছিল।\nপুলিশের পক্ষ থেকে বারবার সাফাই গাওয়া হয় যে, এসব বিষয় সম্পর্কে গণমাধ্যমের মাধ্যমে তারা অবহিত। কিন্তু কেউ অভিযোগ না করা পর্যন্ত তারা তো কিছু করতে পারে না। সরকারের তরফ থেকে গুম সম্পর্কে আরো সাফাই গাওয়া হয় যে, এরা ব্যক্তিগত ব্যবসায়িক অথবা কলহ-কোন্দলের কারণে আত্মগোপন করে। আর দোষ দেয় পুলিশের। রাজনৈতিক স্বার্থে পরিকল্পিতভাবে চ্যালেঞ্জিং ব্যক্তিদের গুম করা হয়- এ ধরনের অভিযোগ বিরোধী দলের। প্রধান বিরোধী দল বিএনপি অভিযোগ করে আসছে, ইলিয়াছ আলীসহ অনেক নেতাকর্মীকে বর্তমান সরকার গুম করেছে। অ্যামনেস্টি ইন্টারন্যাশনাল তাদের এক প্রতিবেদনে বলেছে, বাংলাদেশে রাজনৈতিক ভিন্নমতালম্বীদের গুম করার একটি অপ্রিয় ধারার সৃষ্টি হয়েছে।\nযেকোনো দেশের সরকার তিনটি পবিত্র কর্তব্য সম্পাদনে নাগরিকদের কাছে অঙ্গীকারবদ্ধ। এ তিনটি হলো- জীবন রক্ষার অধিকার, সম্পত্তি রক্ষার অধিকার ও নিজ সম্মান-মর্যাদার অধিকার। বেড়ায় যদি ক্ষেত খায়- রক্ষক যদি ভক্ষক হয় তবে আর উপায় আছে কি? দুঃখজনক হলেও সত্য, এ ক্ষেত্রে বিগত ১২ বছরের ইতিহাস ও পরিসংখ্যান দুর্ভাগ্যজনক। সমাজতাত্তি¡করা এ গুম ও খুনের ঘটনাকে নানাভাবে ব্যাখ্যা করেন। প্রথমত, সরকারের রাজনৈতিক প্রতিদ্বন্দ্বীদের নির্মূলকরণ। দ্বিতীয়ত, আন্তর্জাতিক শক্তিগুলোর রাজনৈতিক ও আদর্শিক স্বার্থসিদ্ধি। তৃতীয়ত, সম্প্রসারণবাদী শক্তির শত্রু নিধন। চতুর্থত, আন্তর্জাতিক সন্ত্রাসবাদের সমীকরণ অনুযায়ী অপারেশন পরিচালনা। পঞ্চমত, আইন ও শৃঙ্খলা বাহিনীর গোচরে অথবা অগোচরে অপরাধী চক্রের দ্বারা অপহরণ ও মুক্তিপণ আদায়। বাংলাদেশের বিগত ৫০ বছরের ইতিহাস বিশেষ করে বিগত ১২ বছরের হিসাব-নিকাশ নিলে ওই নির্মম বাস্তবতাই প্রমাণিত হবে। প্রায়ই গণমাধ্যমে বিদেশী গোপন সংস্থাগুলোর তৎপরতার খবরাখবর প্রকাশিত হচ্ছে।\nগত সোমবার বিএনপি মহাসচিব মির্জা ফখরুল ইসলাম আলমগীর অভিযোগ করছেন, সরকার দিন দিন দানবীয় রূপ ধারণ করছে। রাষ্ট্রীয় পৃষ্ঠপোষকতায় পুলিশ দিয়ে হামলা করে বিরোধী নেতাকর্মীদের গুলি করে পঙ্গু করা হচ্ছে। এর মাধ্যমে জনমনে আতঙ্ক সৃষ্টি করে এই মাফিয়া সরকার রাষ্ট্রক্ষমতা দীর্ঘায়িত করার সব অপচেষ্টা অব্যাহত রেখেছে। মির্জা ফখরুল বলেন, পুলিশ গত ১৭ জুন ছাত্রদল নেতা চট্টগ্রাম মহানগরীর সাবেক সহ-সাধারণ সম্পাদক সাইফুল ইসলামকে চট্টগ্রামের বায়েজিদ এলাকা থেকে বিনা ওয়ারেন্টে গ্রেফতার করে তার পায়ে বন্দুক ঠেকিয়ে গুলি করে। পরবর্তী সময়ে তার অবস্থা আশঙ্কাজনক হলে ঢাকার পঙ্গু হাসপাতালে ভর্তি করা হয়। সেখানে তার বাম পা কেটে ফেলতে হয়েছে। এ ঘটনা নিঃসন্দেহে নির্মম, নৃশংস, বীভৎস ও পৈশাচিক। ‘রাজা-বাদি উত্তর না-দি’ মধ্যযুগীয় এ চিন্তায় নাগরিক সাধারণ যদি নীরব, নিষ্পৃহ ও নিবৃত থাকে তাহলে ব্যক্তির জীবন, সম্পত্তি ও সম্মান যত দিন যাবে ততই নাজুক হয়ে পড়বে। নাগরিক হৃদয়ে আমাদের জিজ্ঞাসা- ‘আর কতবার দেখতে হবে খাণ্ডব দাহন? আর কতবার ভাসতে হবে রক্ত গঙ্গায়?’ কবে হবে এর অবসান?


New Bengali Drama Na Kotha Review | Sangbad Pratidin\nPublished by: Akash Misra | Posted: August 30, 2021 7:01 pm| Updated: August 31, 2021 1:50 pm\nনির্মল ধর: মঞ্চে নাটক প্রযোজনা একাধারে যেমন সমাজ শিক্ষার বিষয়, তেমনই বিনোদনের বিষয়ও বটে। নাটকের বিনোদন গুণকে অস্বীকার করা যায় না। সেই সঙ্গে নাটক চলমান সমাজের চিত্র তুলে ধরবে এটাও কাম্য এবং সঙ্গে দর্শকের সামনে নিয়ে আসবে সেই বাস্তব ছবির সঙ্গে সম্পৃক্ত হয়ে থাকা মানুষগুলোর সুখ, দুঃখ, বেদনা, আনন্দঘন মুহূর্তগুলো। যা কিছুটা মন ভালো করা বা “মন কেমন করে ওঠা”র অনুভূতি।\nউষ্ণিক প্রযোজিত নতুন নাটক (Drama Review) “না – কথা” আজকের কোভিড আবহে গৃহবন্দী হয়ে থাকা দুটি বয়স্ক মানুষ মানুষীর পারস্পরিক নির্ভরতার এক সুষম চিত্র তুলে এনেছে। বিপত্নীক অধ্যাপক এবং তাঁর পঁচিশ বছরের একান্ত সচিব মণির সঙ্গে সম্পর্কটা একই সঙ্গে তিক্ত এবং দুজনেরই অন্তরের অন্তস্থলে কোথায় যেনো বন্ধুত্ব ও ভালোবাসার না বলা কথায় জড়ানো! ঈশিতা মুখোপাধ্যায় নিজেই নাট্যকার – পরিচালক। তাঁর কল্পনা শক্তি এবং কলমের আঁচড় দুটোই বেশ সাবলীল, সহজ, প্রাণময়, স্বচ্ছন্দ এবং এখনকার জীবনধারার প্রতিবিম্ব হয়ে উঠেছে। শুরু থেকেই নাটকের চলনকে ঈশিতা শক্ত হাতে পরিচালনার আন্তরিক ভালোবাসা দিয়ে নরম হাতে যেনো আদর করেছেন পুরো একটি ঘণ্টা। মুহূর্তের জন্যও ছন্দপতন ঘটেনি, ঘটনার বিন্যাসে, সংলাপের সাম্প্রতিকতায় সত্যই বেশ জমজমাট। প্রযোজনাটি আরও সুন্দর হয়ে উঠেছে দুই অভিনেতার (শুভাশিস মুখোপাধ্যায় এবং সীমা মুখোপাধ্যায়) সাবলীল, প্রাণবন্ত চরিত্রায়ানে। একটু ইনেস্ট্রিক ধরনের অধ্যাপক তাঁর প্রাত্যহিক জীবনে সচিবের ওপর অনেকটাই নির্ভরশীল, অতিমারির জন্য তো আরও বেশি। সামাজিক লক ডাউন তাদের দুজনকে লক করে দেয় একটি ঘরে।\nঅধ্যাপকের জীবনে সচিব মণি তখন ধীরে ধীরে হয়ে ওঠে অনিবার্য সঙ্গী। বিদগ্ধ এবং বুদ্ধিজীবী অধ্যাপকের সঙ্গে সাধারণ গ্রাজুয়েট মণির জীবনের গভীর চিন্তা ও দর্শনে অমিল থাকলেও, যুথবদ্ধ একঘরের জীবনে পারস্পরিক নির্ভরতাই দুজন মানুষের বেঁচে থাকার একমাত্র “ছ্যা”! যে শব্দটি একবার উচ্চারণ করেন অধ্যাপক।\nশুধু দুজনের না-বলা সম্পর্কের রঙিন বাতাস বয়ে যায় না একাডেমি মঞ্চ জুড়ে, একই সঙ্গে উঠে আসে\nআতিমারির অনিশ্চয়তা, আতঙ্ক, ভয়াবহ পরিবেশটিও। গত পঁচিশ বছর ধরে সচিব শুধু চাকরির কর্তব্যই করে গিয়েছেন, নাকি তাঁর দিনলিপির মধ্যে জড়িয়েছিল না কথার সেই “ছ্যা”!! হ্যাঁ, সেটাই ছিল, ছিল বলেই, লকডাউন উঠে গেলে অধ্যাপকের বাড়ি ছাড়তে পারেনি সচিব মণি, এবং অধ্যাপকও বার বার পিছু ডেকেছেন!! এই অন্তিম মুহূর্তটি আসবেই, এটা দর্শকের বুঝতে অসুবিধে হয়নি, কিন্তু ওই মুহূর্তটি গড়ে তোলার নাটকীয়তা সত্যিই বাহবা যোগ্য। ঈশিতার আন্তরিক এবং পরিচ্ছন্ন পরিচালনার গুনে “না – কথা” হয়ে ওঠে মন কেমন করা নয়, মন ভাল করার এক ভারহীন নির্ভেজাল নাটক। আজকের এই ভীত আতংকিত দুঃসময়ে এক হৈমন্তী আনন্দের হাওয়া।\n[আরও পড়ুন:Buddhadeb Guha: বন্ধুর পিঠে খাওয়ার গল্প শোনালেন শীর্ষেন্দু, স্মৃতিমেদুর বাণী বসু, শংকরও]\nসামাজিক লক ডাউন তাদের দুজনকে লক করে দেয় একটি ঘরে।\nআজকের এই ভীত আতংকিত দুঃসময়ে এক হৈমন্তী আনন্দের হাওয়া।


প্রচারের বাগাড়ম্বরতায় কৃষিঋণ | শেষ পাতা | Weekly Shampratik Deshkal\nদুর্ভোগে প্রান্তিক কৃষক\nস্বাধীনতার পর দেশের অর্থনীতির যাত্রা কৃষির হাত ধরেই। সাড়ে চার দশকের ব্যবধানে বাংলাদেশের অগ্রযাত্রাও উন্নয়নশীল দেশের পথে। শিল্প ও সেবা খাতে ভর করে প্রসারিত হয়েছে অর্থনীতির পরিধিও। তাই বলে গুরুত্ব কমেনি কৃষির। তাই তো কৃষি খাতকে আরও শক্তিশালী করার লক্ষ্যে যেমন বাজেটে নিয়মিত রয়েছে ভর্তুকি, তেমনি রয়েছে কৃষকদের জন্য বিশেষ শর্তের সহজ ঋণের ব্যবস্থাও। যদিও তা কেবল খাতা-কলমেই কিনা, এমন প্রশ্নও আসছে ঘুরেফিরেই। চলতি অর্থবছরে কৃষি ও পল্লীঋণ হিসেবে নতুন নীতিমালা ঘোষণা করেছে কেন্দ্রীয় ব্যাংক, যার লক্ষ্যমাত্রা ধরা হয়েছে ২১ হাজার ৮০০ কোটি টাকা। তবে তা যে প্রকৃত কৃষকদের খুব একটা কাজে আসবে না, অতীত অভিজ্ঞতা থেকে এমনটাই বলছেন বিশ্লেষকরা। একই কথা বলছে মাঠপর্যায়ের সরেজমিনের তথ্য-উপাত্তও।\nকৃষকদের জন্য ঋণ প্রদানে অনেকটা হাঁকডাক করেই নীতিমালার জানান দেয় বাংলাদেশ ব্যাংক। প্রতিবারের মতো এবারের সংবাদ সম্মেলনেও বলা হয়, প্রান্তিক পর্যায়ের কৃষকদের স্বার্থে ঘোষিত লক্ষ্যমাত্রার ৯ হাজার ৮৭৫ কোটি টাকা জোগান আসবে রাষ্ট্রায়ত্ত বিভিন্ন ব্যাংক থেকে। বাকিটা গুনবে বেসরকারি বিভিন্ন বাণিজ্যিক ব্যাংক। এবারের নীতিমালায় গুরুত্ব দেয়া হয়েছে ভাসমান পদ্ধতিতে চাষাবাদ, সমন্বিত কৃষি, টার্কি পালন বা পেন পদ্ধতিতে মাছ চাষকে। গত অর্থবছরের একটি পরিসংখ্যান তুলে ধরে বলা হয়, সারাদেশে এ কর্মসূচির আওতায় ঋণ সুবিধা পেয়েছেন বিভিন্ন পর্যায়ের প্রায় ৫০ লাখ কৃষক।\nসংবাদ সম্মেলনে বলা হয়, কৃষিঋণ বিতরণের লক্ষ্যমাত্রা গত বছরের তুলনায় ৬ দশমিক ৮৮ শতাংশ বাড়ানো হয়েছে। ব্যাংকগুলোর নির্ধারিত লক্ষ্যমাত্রার বাইরে বাংলাদেশ সমবায় ব্যাংক, বাংলাদেশ পল্লী উন্নয়ন বোর্ড ৯৬১ কোটি টাকা কৃষিঋণ বিতরণ করবে। এছাড়া কেন্দ্রীয় ব্যাংকের ৬০০ কোটি টাকার তহবিল বর্গাচাষীদের মধ্যে ব্র্যাকের মাধ্যমে বিতরণ অব্যাহত থাকবে। লক্ষ্যমাত্রার ৫২ শতাংশ বিতরণ করবে বেসরকারি খাতের ব্যাংক, সরকারি বাণিজ্যিক ব্যাংক বিতরণ করবে ৩০ শতাংশ, বিশেষায়িত ব্যাংক বিতরণ করবে ১৫ শতাংশ ও বিদেশি ব্যাংক বিতরণ করবে ৩ শতাংশ ঋণ। অগ্রাধিকার ভিত্তিতে লক্ষ্যমাত্রার ৬০ শতাংশ বিতরণ করতে হবে শস্য খাতে, ন্যূনতম ১০ শতাংশ মৎস্য খাতে ও প্রাণিসম্পদ খাতে ১০ শতাংশ বিতরণ করতে হবে।\nমাঠপর্যায়ের কৃষকদের সঙ্গে কথা বলে জানা গেছে, প্রান্তিক পর্যায়ের খুদে চাষীদের মাঠে পর্যাপ্ত জমি নেই। আবার মধ্যবিত্ত শ্রেণির কৃষকদের যেটুকুও বা আছে, তার দলিল-দস্তাবেজ হালনাগাদ করা নেই বেশির ভাগেরই। অথচ কৃষিঋণের ক্ষেত্রেও ন্যূনতম জামানতের জন্য জমির হালনাগাদ দলিল ব্যাংকে জমা রাখতে হয়। ফলে এ শর্তে কৃষকদের একটা বড় অংশ এসব ঋণ সুবিধা থেকে বঞ্চিত হচ্ছে। আবার যারা ঋণ নিচ্ছেন, তারা মোটাদাগে মধ্যম শ্রেণির কৃষক। তাদের আয়ের ভিন্ন উৎসও রয়েছে, কৃষিনির্ভর নন তারা। কিছু ক্ষেত্রে যারা এ ঋণ পাচ্ছেন, তাদের বিরুদ্ধে নতুন করে ঋণ বা দাদন দেয়ার অভিযোগ রয়েছে, যার সুদ ছাড়িয়ে যায় মাসিক ২০-২৫ শতাংশ পর্যন্ত। পরিশোধ করতে না পারলে নেমে আসে নির্যাতনের খণ্ডগ বা মাঠের ফসল কিংবা ঘরের গরু-ছাগল হারানোর ভয়।\nবাংলাদেশ ব্যাংকের ডেপুটি গভর্নর ড. এসএম মনিরুজ্জামান অবশ্য স্বীকারও করলেন বিষয়টি। বললেন, ‘সারাদেশে বেশকিছু অভিযোগ তদন্ত করা হচ্ছে। প্রমাণিত হলে অভিযুক্তদের বিরুদ্ধে শাস্তিমূলক ব্যবস্থা নেয়া হবে।’\nসরকারি এক প্রতিবেদন বলছে, দেশের ২ কোটি ৬০ লাখ কৃষকের মধ্যে ৭৫ শতাংশই কোনো ব্যাংক থেকে ঋণ পাননি। আবার যে ২৫ শতাংশ ঋণ পেয়েছেন, তাদের ৭৫ শতাংশ নিয়েছেন বিভিন্ন এনজিও থেকে। ব্যাংকের কৃষিঋণের সুদহার সর্বোচ্চ ৯ শতাংশ হলেও এনজিও আদায় করছে ১৮-৩০ শতাংশ পর্যন্ত। গত অর্থবছরে ২০ হাজার ৪০০ কোটি টাকা লক্ষ্যমাত্রার বিপরীতে ব্যাংকগুলো ২১ হাজার ৩৯৩ কোটি টাকা বিতরণ করেছে। অগ্রাধিকার খাত বিবেচনা করে ২০১৭ সালের জুনে কৃষিঋণে সর্বোচ্চ ৯ শতাংশ সুদহার বেঁধে দেয় কেন্দ্রীয় ব্যাংক। এ বছরের ১ জুলাই থেকে অন্য ঋণের সুদহারও সর্বোচ্চ ৯ শতাংশ কার্যকরের ঘোষণা দেয়া হয়েছে। তবে অন্য ঋণে কমলেও সুদহার কমছে না কৃষিঋণে। প্রত্যন্ত অঞ্চলে ঋণ বিতরণ করায় এনজিওদের খরচ বেশি। তাই ব্যাংকগুলো যখন এনজিওদের মাধ্যমে কৃষিঋণ বিতরণ করবে, তখন কৃষকদের সর্বোচ্চ ২৪-২৫ শতাংশ সুদেই ঋণ নিতে হবে। এটি কমানো অনেক কঠিন বলে মন্তব্য করেছেন বাংলাদেশ ব্যাংকের নির্বাহী পরিচালক অশোক কুমার দে। তিনি বলেন, প্রতিবছর কৃষিঋণের লক্ষ্যমাত্রা নির্ধারণ করে ব্যাংকগুলোকে বাধ্য করা হচ্ছে। কিন্তু এর পরও বেশির ভাগ কৃষক ঋণ থেকে বঞ্চিত। এর প্রধান কারণ ব্যাংকগুলোর অনীহা। এছাড়া কৃষিঋণ বিতরণের ক্ষেত্রে অনিয়ম-দুর্নীতিও হচ্ছে।\nসুদহার কমানোর পক্ষে জোরালো মন্তব্য কেন্দ্রীয় ব্যাংকের সাবেক গভর্নর ড. আতিউর রহমানের। তিনি বলেন, কোনো অবস্থায়ই কৃষকদের ঋণের সুদহার ৫ শতাংশের বেশি করা উচিত নয়, এতে উৎপাদনশীল এ খাতের প্রবৃদ্ধি বাধাগ্রস্ত হচ্ছে।


গুলশানে দুই গারো নারীর লাশ উদ্ধার - Sarabangla.net\nগুলশানে দুই গারো নারীর লাশ উদ্ধার\nমার্চ ২০, ২০১৮ | ১০:২২ অপরাহ্ণ\nঢাকা: রাজধানীর গুলশান কাঁলাচাদপুর স্কুলের পাশের চারতলার একটি বাসা থেকে দুই নারীর লাশ উদ্ধার করা হয়েছে। নিহত বেসেত চিরান (৬৫) ও তার মেয়ে সুজাতা চিরান (৪০) এই দুইজন নারী গারো সম্প্রদায়ের বলে জানিয়েছে পুলিশ।\nগুলশান বিভাগের উপপুলিশ কমিশনার মোস্তাক আহমেদ সারাবাংলাকে জানান, আনুমানিক রাত ৯টার দিকে তারা ঘটনাটি জানতে পারে।\nপ্রত্যক্ষদর্শীর বরাত দিয়ে পুলিশ জানিয়েছে, দুই রুমের ওই বাসায় একটি রুমের খাটের ওপর থেকে সুজাতার লাশ উদ্ধার করা হয়েছে। ধারাল অস্ত্র দিয়ে তার গলা কেটে হত্যা করা হয়েছে। তার পিঠে ধারালো অস্ত্রের আঘাতের চিহ্ন রয়েছে।\nএ ছাড়া পাশের রুমের একটি খাটের নিচে থেকে বেসেতের লাশ উদ্ধার করা হয়েছে। ধারণা করা হচ্ছে তাদের শ্বাসরোধ করে হত্যা করা হয়েছে।\nসুজাতা তার মা-বাবা, তিন বোন মায়াবী, মাধবী, সুরভী ও মায়াবীর স্বামী পেলেস্তারার সঙ্গে ওই বাসায় থাকতেন।\nমঙ্গলবার দুপুরে তাদের বাসায় সুজাতার ভাগ্নের সঙ্গে কয়েকজন অতিথি আসে। বিকেলে তারা বাসা থেকে চলে যাওয়ার পর মায়াবীর স্বামী পেলেস্তারা বাসায় এসে দুজনকে মৃত অবস্থায় দেখতে পেয়ে মায়াবী ও আশীষকে খবর দেয়। তাদের হৈ চৈ শুনে প্রতিবেশিরা এসে পুলিশকে খবর দেয়।\nখবর পেয়ে পুলিশ উদ্ধার প্রক্রিয়া শুরু করে বলে জানান, গুলশান থানার পুলিশ পরিদর্শক (অপারেশন) আমিনুল ইসলাম।\nতিনি বলেন, তাদের একজনের গলায় ধারালো অস্ত্রের আঘাতের চিহ্ন পাওয়া গেছে। তবে প্রাথমিকভাবে এই ঘটনাকে হত্যাকাণ্ড বলে ধারণা করছে পুলিশ।\nআলামত সংগ্রহের পর লাশ দুটি ময়না তদন্তের জন্য ঢাকা মেডিকেল কলেজ হাসপাতালে পাঠানো হবে বলে জানিয়েছেন আমিনুল ইসলাম।\nনির্বাচন বিতর্কিত করতে বিএনপি ষড়যন্ত্র করছে: খালিদ মাহমুদআশা করি আমাদের পাশে থাকবেন, সরকারি কর্মকর্তাদের এইচ টি ইমামআবারও একসঙ্গে শাহরুখ-কাজল১এমডিবি দুর্নীতিতে অভিযুক্ত গোল্ডম্যান স্যাকস ও ২ ব্যাংকারএবার আটকে গেলেন ঢাকা-১ আসনে বিএনপির প্রার্থী আশফাকড. কামালের গাড়ীবহরে হামলার প্রতিবেদন দাখিল ২৭ জানুয়ারিবাংলা চলচ্চিত্রের প্রচার ও প্রসারে কাজ করবে ‘মিডিয়া মেজ গাল্ফ’বার্সার প্রতিপক্ষ লায়ন, রিয়ালের বিপক্ষে খেলবে আয়াক্সধানের শীষের পোস্টার কেন নেই খবর নেন, ইসিকে ড. কামালশেরে বাংলা নগরের অবৈধ স্থাপনা উচ্ছেদ সব খবর...\nড. কামালের গাড়িবহরে হামলা, ৩ দিনের মধ্যে তদন্ত প্রতিবেদন চায় ইসি\n‘মোবাইল রিচার্জে’র এক টুকরো কাগজ থেকে ধরা পড়লো খুনিরা


এক বছরে পাটকলে লোকসান ৩১৬৮ কোটি টাকা: সংসদে মন্ত্রী - Pallibarta.com\nগত অর্থবছর বাংলাদেশ জুট মিল করপোরেশন (বিজেএমসি) নিয়ন্ত্রণাধীন মিলগুলো তিন হাজার ১৬৮ কোটি ৪৬ লাখ টাকা লোকসান দিয়েছে। এ সময়ে মিলগুলো আয় করেছে ৪৮৪ কোটি ৪৮ লাখ টাকা। ব্যয় করেছে তিন হাজার ৬৫২ কোটি ৯৪ কোটি টাকা।\nবৃহস্পতিবার (৩১ মার্চ) সংসদে জাতীয় পার্টির মসিউর রহমান রাঙ্গার প্রশ্নের জবাবে বস্ত্র ও পাটমন্ত্রী গোলাম দস্তগীর গাজী এ তথ্য জানান। স্পিকার ড. শিরীন শারমিন চৌধুরীর সভাপতিত্বে প্রশ্নোত্তর টেবিলে উত্থাপিত হয়।\nএই সংসদ সদস্যের প্রশ্নের জবাবে মন্ত্রী জানান, বিজেএমসির ২৫টি পাটকলের মধ্যে ২৪টি বন্ধ রয়েছে এবং একটি ভাড়ায় চলছে। বন্ধ ২৪টির মধ্যে দুটিতে টেক্সটাইল পল্লী স্থাপন এবং দুটি পিপিপিতে হস্তান্তরের প্রক্রিয়া চলছে।\nসরকারি দলের সংসদ সদস্য হাবীব হাসানের প্রশ্নের জবাবে বস্ত্র ও পাটমন্ত্রী বলেন, বর্তমানে দেশে (২০১৮ সালের শুমারি) ৫৮৯টি তাঁত কারখানা ও এক লাখ ১৬ হাজার ১১৭টি ইউনিট রয়েছে। পাওয়ার লুম ব্যতীত তাঁতশিল্পে বছরে প্রায় ৪৭ কোটি ৪৭ লাখ ৪০ হাজার মিটার তাঁতবস্ত্র উৎপাদিত হয়। যা দেশের বস্ত্রচাহিদার ২৮ ভাগ (পাওয়ার লুম ব্যতীত) পূরণ হয়ে থাকে।\nশরিফুল ইসলাম শিমুলের প্রশ্নের জবাবে মন্ত্রী জানান, বর্তমানে দেশের তাঁত সংখ্যা দুই লাখ ৯০ হাজার ২৮২টি।\nবেগম লুৎফুন নেসা খানের প্রশ্নের জবাবে পাটমন্ত্রী জানান, চলতি অর্থবছরের ৮ মাসে ৫ দশমিক শূন্য তিন লাখ টন কাঁচাপাট রপ্তানি করা হয়েছে। এছাড়া গত ২০২০-২১ অর্থবছরে ৫ দশমিক ৮৬ লাখ টন কাঁচাপাট ও ৭ দশমিক ৮২ লাখ টন পাটজাত পণ্য রপ্তানি হয়েছে।\nদিদারুল আলমের প্রশ্নের জবাবে সড়ক পরিবহন ও সেতুমন্ত্রী ওবায়দুল কাদের বলেন, ঢাকা শহরে যানজট নিরসনে সাবওয়ে নির্মাণে সম্ভাব্যতা সমীক্ষা চলছে। ফেব্রুয়ারির পর্যন্ত এর ৯৫ শতাংশ কাজ শেষ হয়েছে। এটি সম্পন্ন হয়ে অর্থায়ন নিশ্চিত সাপেক্ষে সাবওয়ে নির্মাণ প্রকল্প বাস্তবায়ন কাজ শিগগির শুরু হবে।\nকর্ণফুলী টানেল নির্মাণকাজের অগ্রগতি কতদূর?\nদ্রব্যমূল্য বৃদ্ধি নিয়ে সংসদে ক্ষোভের মুখে বাণিজ্যমন্ত্রী\nঝিনাইদহে পাটের দাম কমায়, হতাশ কৃষক


শ্রমিক লীগের পরিচিতিসভা\nCatagory : শেষ পাতা, সব খবর | তারিখ : November, 9, 2018, 10:29 pm\nশুক্রবার বিকেলে জামালগঞ্জ উপজেলা আওয়ামী লীগের দলীয় কার্যালয়ে জাতীয় শ্রমিক লীগ জামালগঞ্জ শাখার পরিচিতি সভা অনুষ্ঠিত হয়েছে। জাতীয় শ্রমিক লীগ জামালগঞ্জ শাখার সভাপতি আবুল কালাম আজাদ এর সভাপতিত্বে সভায় প্রধান অতিথি হিসেবে উপস্থিত ছিলেন, জেলা শ্রমিক লীগের সভাপতি সেলিম আহমেদ। প্রধান বক্তা হিসেবে উপস্থিত ছিলেন, জেলা শ্রমিক লীগের সাধারন সম্পাদক সাইফুল ইসলাম মুবিন। বিশেষ অতিথি উপস্থিত ছিলেন, জেলা শ্রমিক লীগের সহ -সভাপতি তাপস দাস, যুগ্ম সম্পাদক গোলাম হাফিজ, মো. জাহাঙ্গীর আলম, রাসেল চৌধুরী ও ওয়াসিম আহমেদ, সাংগঠনিক সম্পাদক দিদারুল বাশার অপু, বদরুল আলম তালুকদার সুমন. উপজেলা শ্রমিক লীগের সাধারন সম্পাদক মো. নুরুল আমিন।\nবক্তারা বলেন, সকলে ঐক্যবদ্ধভাবে আগামী জাতীয় নির্বাচনে বিগত দিনের উন্নয়নের কার্যক্রম জনগনের কাছে তুলে ধরে নৌকার পক্ষে ভোট চেয়ে নৌকার বিজয় নিশ্চিত করতে হবে। এছাড়াও উপস্থিত ছিলেন জামালগঞ্জ ৬টি ইউনিয়ন শাখার জাতীয় শ্রমিক লীগের সভাপতি সাধারন সম্পাদক সহ নেতৃবৃন্দ। সভাশেষে একটি আনন্দ মিছিল উপজেলার প্রধান প্রধান সড়ক প্রদক্ষিন করবে।


কৈলাস বিজয়বর্গীয় নামে গো ব্যাক পোস্টার কলকাতায় কৈলাস বিজয়বর্গীয় নামে গো ব্যাক পোস্টার কলকাতায়\nকলকাতা বুধবার, ২৮ জুলাই ২০২১, ০৬:১৩ ( AM )\nকৈলাস বিজয়বর্গীয় নামে গো ব্যাক পোস্টার কলকাতায়\nপ্রকাশের সময় : শুক্রবার, ১৮ জুন, ২০২১, ১২:১৯:২৭ পিএম\nএ বার পোস্টার পড়ল বিজপি নেতা কৈলাস বিজয়বর্গীয়র নামে। শুক্রবার সকালে কলকাতা বিমানবন্দর সংলগ্ন একাধিক জায়গায় সেই পোস্টার দেখা যায়। বিষয়টি নিয়ে এ দিন সকাল থেকেই রাজ্য বিজেপির অন্দরে শোরগোল পড়ে গিয়েছে। যদিও কে বা কাদের তরফে এই পোস্টার দেওয়া হয়েছে সে বিষয়ে উল্লেখ নেই। তবে, রাজনৈতিক বিশেষজ্ঞদের মতে কৈলাস বিজয়বর্গীয়র বিরুদ্ধে গোষ্ঠীর লোকজনই এই পোস্টার দিতে পারে। বিশেষ করে একুশের নির্বাচনে রাজ্যে গেরুয়া শিবিরের ভরাডুবির পরে।\nএর আগে রাজ্যের বিভিন্ন প্রান্তে বিভিন্ন সময়ে একাধিক বিষয়ে বহু রাজনৈতিক নেতার বিরুদ্ধে পোস্টার পড়েছে। রাজ্যে একুশের হাই ভোল্টেজ বিধানসভা নির্বাচনে গেরুয়া শিবিরের ভরাডুবির পর কৈলাস বিজয়বর্গীয়’র নামে পোস্টার যথেষ্ট তাৎপর্যপূর্ণ বলে অভিজ্ঞমহলের দাবি। কারণ, বিজেপি নেতা কৈলাস বিজয়বর্গীয়র ছবি দেওয়া ওই পোস্টারে উল্লেখ রয়েছে- টি.এম.সি. সেটিং মাস্টার, গো ব্যাক। মূলত কলকাতা বিমানবন্দর থেকে বেরোনোর পথে একাধিক জায়গায় পোস্টারগুলি লক্ষ্য করা গিয়েছে।\nএকুশের নির্বাচনে বিজেপির ‘সোনার বাংলা’ টার্গেট ফেল করার পর ‘মুষল পর্ব’ শুরু হয়ে যায়। বিজেপির ছোট বড় নেতা একে অন্যকে দায়ী করেছেন। গেরুয়া শিবিরে যা নিয়ে কাটাছেঁড়া চলছে। প্রশ্ন উঠছে দোষ কার? প্রশ্ন উঠছে, ঠিক কোন কোন সিদ্ধান্তের জন্য এহেন রিপোর্ট চাওয়া হয়েছে হেস্টিংস থেকে। আরএসএস, সংঘ পরিবার, এবিভিপি-সহ একাধিক সংগঠন থেকে প্রশ্ন তোলা হচ্ছে। আর সব থেকে বড় কথা, শীর্ষ নেতৃত্ব থেকে রাজ্য নেতা অনেকেই দলের বিরুদ্ধে মুখ খুলতে শুরু করেছেন। ‘টার্গেট বেঙ্গল’ আটকে গেল কোথায়? চেষ্টার ত্রুটি ছিল না দীনদয়াল উপাধ্যায় মার্গ থেকে। এরই মাঝে কৈলাস বিজয়বর্গীয় নামে গো ব্যাক পোস্টার যথেষ্টই তাৎপর্যপূর্ণ বলে মত অভিজ্ঞমহলের।


দাবি আদায়ে তৃতীয় দিনের মতো আন্দোলনে বড়পুকুরিয়া খনি শ্রমিকরা - DesheBideshe\nHome/বাংলাদেশ/জাতীয়/দাবি আদায়ে তৃতীয় দিনের মতো আন্দোলনে বড়পুকুরিয়া খনি শ্রমিকরা\nদাবি আদায়ে তৃতীয় দিনের মতো আন্দোলনে বড়পুকুরিয়া খনি শ্রমিকরা\nদিনাজপুর, ২৯ এপ্রিল – দিনাজপুরের বড়পুকুরিয়ায় বকেয়া বেতন ও কাজে যোগদানের দাবিতে তৃতীয় দিনের মতো অবস্থান কর্মসূচি ও বিক্ষোভ মিছিল করেছেন দেশের একমাত্র উৎপাদনশীল কয়লা খনির ভেতরের ও বাইরের দেশি শ্রমিকরা। শুক্রবার সকাল থেকে বড়পুকুরিয়া খনির কয়লা সরবারাহ গেটের ভেতরে ও বাইয়ে অবস্থান কর্মসূচি ও বিক্ষোভ মিছিল করেন শ্রমিকরা।\nপূর্বঘোষিত কর্মসূচি অনুযায়ী গত ২৪ এপ্রিল (বুধবার) বেলা ১২টা থেকে খনির মূল ফটকে পরিবারসহ তারা এই বিক্ষোভ ও অবস্থান শুরু করেন শ্রমিকরা।\nএর আগে গত ২১ এপ্রিল তারা খনির ব্যবস্থাপনা পরিচালক বরাবর দুই দফা দাবি নিয়ে একটি স্মালকলিপি দেন। দাবি মেনে নিতে বুধবার পর্যন্ত সময় বেধে দিয়েছিলেন শ্রমিকরা। দাবি না মানায় এই অবস্থান কর্মসূচি করছেন বলে জানিয়েছেন দেশীয় শ্রমিকেরা।\nএ সময় বড়পুকুরিয়া কয়লা খনির ভেতরের শ্রমিকদের মধ্যে বক্তব্য রাখেন, শ্রমিক আমিন হোসেন, সেরাজুল ইসলাম, জাকির হোসেন প্রমুখ। অপরদিকে বক্তব্য রাখেন বড়পুকুরিয়া কয়লা খনি শ্রমিক ইউনিয়নের সভাপতি মো. রবিউল ইসলাম, শ্রমিক নেতা মো. সাইফুল ইসলাম, ফরহাদ হোসেন প্রমুখ।\nআন্দোলন চলাকালে খনির ভেতরে কাজ করা শ্রমিকদের সাথে দেখা করতে কয়লা সরবরাহ গেটে আসেন শ্রমিকদের স্ত্রী ও সন্তানরা। দেখা করতে আসা নাসরিন আক্তার, শিরিনা, শায়লা আক্তার নামে কয়েকজন শ্রমিকের স্ত্রী জানান, সামনে ঈদ। তাদের স্বামীরা ভেতরে কাজ করছেন। তাদের বাহিরে বের হতে দিচ্ছে না কর্তৃপক্ষ।\nবড়পুকুরিয়া কয়লা খনি শ্রমিক ইউনিয়নের সভাপতি রবিউল ইসলাম বলেন, দাবি বাস্তবায়ন না হওয়া পর্যন্ত আমাদের অবস্থান কর্মসূচি চলবে।\nরবিউল ইসলাম জানান, চীনা ঠিকাদারি প্রতিষ্ঠানের অধীনে খনিতে মোট এক হাজার ১৪৭ জন বাংলাদেশি শ্রমিক কাজ করছিলেন। দুই বছর আগে করোনা ভাইরাসের প্রকোপের মধ্যে কর্মরত এক হাজার ১৪৭ জন বাংলাদেশি শ্রমিককে বাধ্যতামূলক ছুটি দেয়া হয়। এরপর চলতি বছরের জানুয়ারিতে ৪০০ জন শ্রমিককে কাজ করার শর্তে ফেরত নেয়া হয়। বাকি ৭৪৭ জনকে কাজে যোগদানের সুযোগ না দিয়ে বেতন বন্ধ রাখা হয়েছে। সামনে ঈদ; ভেতরের শ্রমিকরদের খনির বাইরে বের হতে দেয়া হচ্ছে না।\nতিনি আরও জানান, ছুটি দেয়ার সময় প্রতি মাসে শ্রমিকদের সাড়ে চার হাজার টাকা করে দেয়ার কথা ছিল। ওই টাকা দেয়া শুরুও হয়েছিল। কিন্তু গত আট মাস ধরে তা আর দেয়া হচ্ছে না। তবে কর্মরত শ্রমিকদের নিয়মিত দেয়া হচ্ছে।\nএ বিষয়ে মুঠোফোনে যোগাযোগ করা হলে বড়পুকুরিয়া কয়লা খনির ব্যবস্থাপনা পরিচালক কামরুজ্জামান খান বলেন, ঈদ উপলক্ষে ইতোমধ্যে বাহিরের ৮৫০ জন শ্রমিকদের জনপ্রতি ৫ হাজার টাকা করে মোট ৫৫ লক্ষ টাকা অনুদান দেয়া হয়েছে। বর্তমানে খনির একটি ফেস চালু রয়েছে যা শেষের পথে। তাই জনবল কম লাগছে। সেইসাথে থাকার জায়গাও কম। আরও একটি ফেস চালু করার প্রস্তুতি চলছে, যা করতে মাস দু-এক সময় লাগবে। ওই ফেসটি চালু হলেই বাহিরের শ্রমিকদের পর্যায়ক্রমে কাজে নেয়া হবে।\nভেতরের শ্রমিকদের আন্দোলনের বিষয়ে জানতে চাইলে তিনি বলেন, তারা খনির বাহিরে বের হয়ে বাড়ি থেকে কাজ করতে চায়।


FizDigital - ডিজিটাল মার্কেটিং এজেন্সি\n+880 1796 919199\nফেসবুক মার্কেটিং প্যাকেজ\nসেল্ফ ব্র্যান্ডিং কেন গুরুত্বপূর্ণ!\n29 অক্টোবর, 2021\nএকজন নতুন ব্যবসায়ীর যেসব ভুল এড়িয়ে যাওয়া উচিত!\n14 এপ্রিল, 2021\nজেনে নিন, ফেসবুক যেভাবে আপনাকে টার্গেট করে তাদের বিজ্ঞাপন দেখায়!\n12 এপ্রিল, 2021\nFiz Digital - ডেটা ভিত্তিক ডিজিটাল মার্কেটিং এজেন্সি\nআমরা আপনার ব্যবসার জন্য ডেটা ভিত্তিক ডিজিটাল মার্কেটিং সার্ভিস পরিষেবা দিয়ে থাকি যা যেকোনো ব্যবসা বা প্রোডাক্টের জন্য খুবই প্রয়োজন।\nবিস্তারিত জানতে চাই!\nফেসবুকের মাধ্যমে আপনার ব্যবসা অথবা পণ্যের মার্কেটিং করুন টার্গেট অডিয়েন্স এর কাছে।\nগুগল এড এর মাধ্যমে প্রচার করুন আপনার ব্যবসা অথবা পণ্য টার্গেট অডিয়েন্স এর কাছে।\nআপনার ওয়েবসাইট টি সর্বোচ্চ র্যাংকিং এর জন্য সঠিক ভাবে এসইও করুন এবং র্যাংকিং এ এগিয়ে থাকুন।\nআপনার ব্যবসা অথবা সার্ভিসের জন্য তৈরী করে নিন মনের মতো ওয়েবসাইট।\nআমরা ডেটা ভিত্তিক ডিজিটাল মার্কেটিং সার্ভিস সেবা দিয়ে থাকি\nFizdigital - আমার আপনার ব্যবসা বা পণ্যের ডিজিটাল মার্কেটিং গুগল, ফেইসবুক, ইউটিউব এ প্রচার করে থাকি। যেখান থেকে আপনি আপনার ব্যবসা বা পণ্যের জন্য সঠিক কাস্টমার সহজেই খুঁজে পাবেন।\nআমরা আপনার ব্যবসা বা পণ্যের বিক্রি বৃদ্ধি করার জন্য ডেটা ভিত্তিক মার্কেটিং স্ট্রাটেজি তৈরী করে দেই যা পরবর্তীতে আপনি ব্যবহার করতে পারবেন।\nপার্টনার হিসেবে আমাদের কেন বাছাই করবেন\nআমাদের সাথে আপনার ব্যবসা বৃদ্ধি করুন\nআপনার ব্যবসা বৃদ্ধির জন্য আমরা সব ধরণের সেবা দিয়ে থাকি। আপনার প্রয়োজন অনুযায়ী সেবা টি বেছে নিন।\nডিজিটাল মার্কেটিং করে ব্যবসার বিক্রি বৃদ্ধি করুন ও কাস্টমার বাড়ান।\nফেসবুক মার্কেটিং করে খুঁজে নিন টার্গেটেড কাস্টমার।\nগুগলে বিজ্ঞাপন দিয়ে খুঁজে নিন টার্গেটেড কাস্টমার।\nওয়েবসাইট কে এসইও করে র্যাংকিং এ এগিয়ে থাকুন।\nআপনার ব্যবসার জন্য তৈরী করে নিন স্বপ্নের ওয়েবসাইট।\nআপনার ব্যবসার জন্য তৈরী করে নিন একটি এন্ড্রইড এপ।\nসফলতার সাথে ৫+ বছর ধরে ডেটা ভিত্তিক ডিজিটাল মার্কেটিং সেবা দিয়ে আসছি দেশে বিদেশে\nFizDigital হলো ডিজিটাল মার্কেটিং এর জন্য সেরা, কারণ আমরা আপনার ব্যবসা কে উন্নত করার জন্য কাজ করে থাকি এবং সব ধরণের প্রতিবন্ধকতা থেকে উত্তরণের জন্য সাহায্য করে থাকি। আপনি ডিজিটাল মার্কেটিং করে ওয়েবসাইট ট্রাফিক, বিক্রি বৃদ্ধি, অথবা ইমেইল সংগ্রহ ইত্যাদি যাই করতে চান আমরা এই সব ক্ষেত্রে সর্বোচ্চ সহযোগিতা করে থাকি।\nআমরা গত ৫ বছর ধরে দেশে ও বিদেশে ৬০০+ অর্ডার সম্পূর্ণ করেছি। আমাদের রয়েছে দক্ষ টিম এবং টিমলিডার। যার সাহায্য নিয়ে অতি দক্ষতার সাথে প্রতিটি কাজ সফলতার সাথে সম্পূর্ণ করতে পেরেছি। আমাদের চেষ্টায় অনেক ছোট কোম্পানি খুব ভালো ভাবে উন্নত করেছে শুধু মাত্র আমাদের ডিজিটাল মার্কেটিং সার্ভিসটি গ্রহণ করে।\nডিজিটাল মার্কেটিং এ আমরাই সেরা\nডেটা ড্রাইভেন ডিজিটাল মার্কেটিং ক্যাম্পেইন যা ব্যবসার জন্য খুবই গুরুত্বপূর্ণ\nআমরা আপনার ব্যবসার জন্য ডেটা ড্রাইভেন ডিজিটাল ক্যাম্পেইন তৈরী করে দিবো। এটি আপনার ব্যবসার জন্য খুবই গুরুত্বপূর্ণ। এই ডেটা ব্যবহার করে আপনি পরবর্তীতে আপনার ব্যবসা আরো ভালো ভাবে প্রচার করতে পারবেন। আমরা শুদু কথায় নয়, কাজেও বিশ্বাসী।\nঅন্যরা আমাদের সম্পর্কে কি বলে\nক্লায়েন্ট স্যাটিসফেকশন আমাদের একমাত্র লক্ষ্য!\nআমাদের কাছে ক্লায়েন্ট স্যাটিসফেকশন খুবই গুরুত্বপূর্ণ। আমরা ক্লায়েন্ট স্যাটিসফেকশন নিয়ে কাজ করি। ক্লায়েন্ট খুশি হলে আমরা খুশি হই।\nখুব সুন্দর মার্কেটিং স্ট্রাটেজি যা সত্যিই প্রশংসনীয়।...\nসবথেকে ভালো ফেসবুক মার্কেটিং কোম্পানি।...\nManager, Career Circular Ltd.\nঅনেক ভালো কাজ করেছেন। FizDigital এর মতন কাজ আমি দ্বিতীয় কাউকে ক...\nআমার দেখা সব থেকে ভালো একটি ডিজিটাল মার্কেটিং কোম্পানি। ...\nFounder, Beauty Shopping Place\nডিজিটাল মার্কেটিং এর মাধ্যমে আপনার ব্যবসা বাড়াতে এখনই আমাদের সাথে কথা বলুন!\nকথা বলতে চাই!\nFizDigital হলো ডিজিটাল মার্কেটিং এর জন্য সেরা, কারণ আমরা আপনার ব্যবসা কে উন্নত করার জন্য কাজ করে থাকি।\nআপনি ডিজিটাল মার্কেটিং করে ওয়েবসাইট ট্রাফিক, বিক্রি বৃদ্ধি, অথবা ইমেইল সংগ্রহ ইত্যাদি যাই করতে চান আমরা এই সব ক্ষেত্রে সর্বোচ্চ সহযোগিতা করে থাকি।\nফেইসবুক মার্কেটিং এর সকল প্রশ্নের উত্তর\nজনপ্রিয় সেবা সমূহ\n১০ ডলার পোস্ট বুস্ট\n২০ ডলার পোস্ট বুস্ট\nরুদ্র বয়ড়া, সরিষাবাড়ী, জামালপুর\nDesigned by FizDigital © 2020 All Rights Reserved.